|  |  |  |
| --- | --- | --- |
| **Εθνική Συνομοσπονδία Ατόμων με Αναπηρία****ΕΘΝΙΚΗ ΣΥΝΟΜΟΣΠΟΝΔΙΑ ΑΤΟΜΩΝ ΜΕ ΑΝΑΠΗΡΙΑ (Ε.Σ.Α.μεΑ.)** |  | Αθήνα**, 27/07/2018**Αρ. Πρωτ.: **941** |
| Ταχ. Δ/νση: | Ελ. Βενιζέλου 236 |  |  |
| Ταχ. Κώδικας: | Τ.Κ.16341, Ηλιούπολη, Αθήνα |  |  |
| Τηλ.: | 210 9949837 |  |  |
| Fax: | 210 5238967 |  |  |
| E-mail: | esaea@otenet.gr |  |  |

**Αναλυτικό Τεύχος Διακήρυξης
Ηλεκτρονικού Ανοικτού Διαγωνισμού άνω των ορίων**

|  |  |
| --- | --- |
| **Αναθέτουσα Αρχή** | **Εθνική Συνομοσπονδία Ατόμων με Αναπηρία** |
| **Σύμβαση** | **Επιλογή αναδόχου του Έργου «Εκπόνηση μελετών και παροχή υποστηρικτικών υπηρεσιών για την υλοποίηση δράσεων πληροφόρησης, ενημέρωσης, συμβουλευτικής και δικτύωσης σε τομείς της αναπηρίας και της χειροτεχνίας», το οποίο εντάσσεται στην Πράξη “Handicrafts and social economy: A driver for socially inclusive growth in the CB region” (Ακρωνύμιο: “SocialCrafts”, Σύμβαση Επιχορήγησης υπ. αριθμ. B2.9c.02/31-10-2017), στο πλαίσιο του Προγράμματος Διασυνοριακής Συνεργασίας «INTERREG V-A GREECE-BULGARIA 2014 – 2020»** |
| **Ταξινόμηση κατά CPV** | **80340000-9, 79930000-2, 79315000-5** |
| **Εκτιμώμενη αξία σύμβασης** | **€118.923,60, συμπεριλαμβανομένου ΦΠΑ (24%)****€95.906,13, άνευ ΦΠΑ** |
| **Κριτήριο κατακύρωσης** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας τιμής** |



*Η Πράξη συγχρηματοδοτείται από το Ευρωπαϊκό Ταμείο Περιφερειακής Ανάπτυξης και από εθνικούς πόρους των χωρών που συμμετέχουν στο Πρόγραμμα Συνεργασίας «INTERREG V-A GREECE-BULGARIA 2014 – 2020»*

**Περιεχόμενα**

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 5](#_Toc518776058)

[1.1 Στοιχεία Αναθέτουσας Αρχής 5](#_Toc518776059)

[1.2 Στοιχεία Διαδικασίας - Χρηματοδότηση 5](#_Toc518776060)

[1.3 Συνοπτική περιγραφή φυσικού αντικειμένου της σύμβασης 6](#_Toc518776061)

[1.4 Θεσμικό πλαίσιο 8](#_Toc518776062)

[1.5 Προθεσμία παραλαβής προσφορών και διενέργεια διαγωνισμού 9](#_Toc518776063)

[1.6 Δημοσιότητα 9](#_Toc518776064)

[1.7 Αρχές εφαρμοζόμενες στη διαδικασία σύναψης 10](#_Toc518776065)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ 12](#_Toc518776066)

[2.1 Γενικές Πληροφορίες 12](#_Toc518776067)

[2.1.1 Έγγραφα της σύμβασης 12](#_Toc518776068)

[2.1.2 Επικοινωνία - Πρόσβαση στα έγγραφα της Σύμβασης 12](#_Toc518776069)

[2.1.3 Παροχή Διευκρινίσεων 12](#_Toc518776070)

[2.1.4 Γλώσσα 13](#_Toc518776071)

[2.1.5 Εγγυήσεις 14](#_Toc518776072)

[2.2 Δικαίωμα Συμμετοχής - Κριτήρια Ποιοτικής Επιλογής 15](#_Toc518776073)

[2.2.1 Δικαιούμενοι συμμετοχής 15](#_Toc518776074)

[2.2.2 Εγγύηση συμμετοχής 15](#_Toc518776075)

[2.2.3 Λόγοι αποκλεισμού 16](#_Toc518776076)

[2.2.4 Καταλληλόλητα άσκησης επαγγελματικής δραστηριότητας 19](#_Toc518776077)

[2.2.5 Οικονομική και χρηματοοικονομική επάρκεια 19](#_Toc518776078)

[2.2.6 Τεχνική και επαγγελματική ικανότητα 20](#_Toc518776079)

[2.2.7 Στήριξη στην ικανότητα τρίτων 25](#_Toc518776080)

[2.2.8 Κανόνες απόδειξης ποιοτικής επιλογής 25](#_Toc518776081)

[2.3 Κριτήρια Ανάθεσης 29](#_Toc518776082)

[2.3.1 Κριτήριο ανάθεσης 29](#_Toc518776083)

[2.3.2 Βαθμολόγηση και κατάταξη προσφορών 29](#_Toc518776084)

[2.4 Κατάρτιση - Περιεχόμενο Προσφορών 32](#_Toc518776085)

[2.4.1 Γενικοί όροι υποβολής προσφορών 32](#_Toc518776086)

[2.4.2 Χρόνος και τρόπος υποβολής προσφορών 32](#_Toc518776087)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 34](#_Toc518776088)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 41](#_Toc518776089)

[2.4.5 Χρόνος ισχύος των προσφορών 43](#_Toc518776090)

[2.4.6 Λόγοι απόρριψης προσφορών 43](#_Toc518776091)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 45](#_Toc518776092)

[3.1 Αποσφράγιση και αξιολόγηση προσφορών 45](#_Toc518776093)

[3.2 Πρόσκληση υποβολής δικαιολογητικών κατακύρωσης - Δικαιολογητικά κατακύρωσης 46](#_Toc518776096)

[3.3 Κατακύρωση - σύναψη σύμβασης 48](#_Toc518776097)

[3.4 Προδικαστικές Προσφυγές - Προσωρινή Δικαστική Προστασία 48](#_Toc518776098)

[3.5 Ματαίωση Διαδικασίας 49](#_Toc518776099)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 51](#_Toc518776100)

[4.1 Εγγυήσεις (καλής εκτέλεσης) 51](#_Toc518776101)

[4.2 Συμβατικό πλαίσιο – Εφαρμοστέα νομοθεσία 51](#_Toc518776103)

[4.3 Όροι εκτέλεσης της σύμβασης 51](#_Toc518776104)

[4.4 Υπεργολαβία 52](#_Toc518776105)

[4.5 Τροποποίηση σύμβασης κατά τη διάρκειά της 52](#_Toc518776106)

[4.6 Δικαίωμα μονομερούς λύσης της σύμβασης 53](#_Toc518776107)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 54](#_Toc518776108)

[5.1 Τρόπος πληρωμής 54](#_Toc518776109)

[5.2 Κήρυξη οικονομικού φορέα εκπτώτου - Κυρώσεις 55](#_Toc518776110)

[5.3 Διοικητικές προσφυγές κατά τη διαδικασία εκτέλεσης 56](#_Toc518776111)

[6. ΔΙΑΡΚΕΙΑ ΣΥΜΒΑΣΗΣ – ΤΟΠΟΣ ΠΑΡΑΔΟΣΗΣ 57](#_Toc518776112)

[6.1 Παρακολούθηση της Σύμβασης 57](#_Toc518776113)

[6.2 Διάρκεια της Σύμβασης 57](#_Toc518776114)

[6.3 Παραλαβή του αντικειμένου της Σύμβασης 59](#_Toc518776115)

[6.4 Απόρριψη Παραδοτέων - Αντικατάσταση 60](#_Toc518776116)

[Παραρτήματα 61](#_Toc518776117)

[Παράρτημα I: Αναλυτική Περιγραφή Φυσικού Αντικειμένου και Χρονοδιάγραμμα της Σύμβασης 62](#_Toc518776118)

[Παράρτημα II: ΥΠΟΔΕΙΓΜΑ ΕΕΕΣ 102](#_Toc518776129)

[Παράρτημα IIΙ: ΣΧΕΔΙΟ ΣΥΜΒΑΣΗΣ 103](#_Toc518776130)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

Επωνυμία Εθνική Συνομοσπονδία Ατόμων με Αναπηρία

Ταχυδρομική διεύθυνση Ελ. Βενιζέλου 236

Πόλη Ηλιούπολη, Αττικής

Ταχυδρομικός Κωδικός 16341

Χώρα Ελλάδα

Κωδικός ΝUTS GR3

Τηλέφωνο +30 210 9949837

Φαξ +30 210 5238967

Ηλεκτρονικό Ταχυδρομείο esaea@otenet.gr

Αρμόδιος για πληροφορίες Αποστολάκη Νεκταρία

Γενική Διεύθυνση στο διαδίκτυο (URL) [www.esaea.gr](http://www.esaea.gr/)

Εφαρμοστέο εθνικό δίκαιο είναι το Ελληνικό.

**Στοιχεία Επικοινωνίας:**

1. Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στη διεύθυνση (URL): [www.esaea.gr](http://www.esaea.gr/) και μέσω της διαδικτυακής πύλης [www.promitheus.gov.gr](http://www.promitheus.gov.gr/) του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.).
2. Οι προσφορές πρέπει να υποβάλλονται ηλεκτρονικά στην διεύθυνση: [www.promitheus.gov.gr](http://www.promitheus.gov.gr/).
3. Περαιτέρω πληροφορίες είναι διαθέσιμες από την προαναφερθείσα διεύθυνση: [www.esaea.gr](http://www.esaea.gr/).

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Η σύμβαση περιλαμβάνεται στην Πράξη “*Handicrafts and social economy: A driver for socially inclusive growth in the CB region*” με ακρωνύμιο “*SocialCrafts*” (Subsidy Contract No: B2.9c.02/31-10-2017 - Reg. No: 2091) η οποία έχει ενταχθεί στο Πρόγραμμα Συνεργασίας INTERREG V-A GREECE-BULGARIA 2014 – 2020, και συγκεκριμένα στον Ειδικό Στόχο “9. To expand social entrepreneurship in the CB area” της Επενδυτικής Προτεραιότητας “9c. Providing support for the social enterprises” του Θεματικού Στόχου “09. Promoting social inclusion, combating poverty and any discrimination”, στον Άξονα Προτεραιότητας “4. A Socially Inclusive Cross-Border Area”.

Η σύμβαση θα αφορά στα Πακέτα Εργασίας 2, 3, 4 και 5 της Πράξης "SocialCrafts", στην οποία η Εθνική Συνομοσπονδία Ατόμων με Αναπηρία (ΕΣΑμεΑ) συμμετέχει ως εταίρος σύμφωνα με την υπ. αριθμ. B2.9c.02 -31/10/2017 Σύμβαση Επιχορήγησης (αγγλ. *Subsidy Contract*) του επικεφαλής εταίρου *International Initiatives for Cooperation* και της Διαχειριστικής Αρχής του Προγράμματος (αγγλ. *Managing Authority of the Cooperation Programme*), με εγκεκριμένο προϋπολογισμό για την ΕΣΑμεΑ ύψους 138.731,00 €.

Η Πράξη έχει λάβει κωδικό MIS 5018949.

Η παρούσα σύμβαση χρηματοδοτείται κατά 85% από το Ευρωπαϊκό Ταμείο Περιφερειακής Ανάπτυξης (Ε.Τ.Π.Α.) και κατά 15% από εθνικούς πόρους μέσω του ΠΔΕ.

## Συνοπτική περιγραφή φυσικού αντικειμένου της σύμβασης

Αντικείμενο της σύμβασης είναι η επιλογή αναδόχου του έργου **«Εκπόνηση μελετών και παροχή υποστηρικτικών υπηρεσιών για την υλοποίηση δράσεων πληροφόρησης, ενημέρωσης, συμβουλευτικής και δικτύωσης σε τομείς της αναπηρίας και της χειροτεχνίας»**, το οποίο εντάσσεται στην Πράξη “Handicrafts and social economy: A driver for socially inclusive growth in the CB region” (Ακρωνύμιο: “SocialCrafts”, Σύμβαση Επιχορήγησης υπ. αρίθμ. B2.9c.02/31-10-2017), στο πλαίσιο του Προγράμματος Διασυνοριακής Συνεργασίας «INTERREG V-A GREECE-BULGARIA 2014 – 2020».

Το αντικείμενο του έργου είναι παροχή υπηρεσιών υποστήριξης για την υλοποίηση των εξής εργασιών της Ε.Σ.Α.μεΑ., ως Δικαιούχο στην Πράξη SocialCrafts:

* Τον σχεδιασμό λογότυπου, γραφικής ταυτότητας της Πράξης, φυλλαδίου και αφίσας, τη μετάφραση του υλικού (σε 2 γλώσσες), και τη μεταγραφή του φυλλαδίου σε εναλλακτικές προσβάσιμες ηλεκτρονικές μορφές (σε 3 γλώσσες) - στο πλαίσιο της Δράσης *«2.1 Στρατηγική διάχυσης του έργου και πόροι»* της Πράξης.
* Την παροχή υπηρεσιών υποστήριξης σε νέες κοινωνικές επιχειρήσεις για την ανάπτυξη επιχειρηματικού σχεδίου (business plan), την ανάπτυξη εταιρικής ταυτότητας (branding identity) και τη σχεδίαση εταιρικού επικοινωνιακού υλικού (φυλλάδια, λογότυπα, επαγγελματικές κάρτες, κ.λπ.) - στο πλαίσιο της Δράσης *«3.3 Κέντρο στήριξης της απασχόλησης για ένταξη σε παραδοσιακές χειροτεχνίες και σχέδια βιωσιμότητας»*.
* Τη συμβολή σε προκαταρτικές μελέτες και στην ανάπτυξη Κοινής Στρατηγικής της Πράξης SocialCrafts - στο πλαίσιο της Δράσης *«4.1 Προκαταρτικές μελέτες και κοινή ανάπτυξη Στρατηγικής».*
* Την ανάπτυξη μιας διαδικτυακής πλατφόρμας προώθησης για παραγωγούς από τους τομείς της χειροτεχνίας, των παραδοσιακών προϊόντων και της λαϊκής τέχνης στη διασυνοριακή περιοχή, η οποία θα συμμορφώνεται πλήρως με διεθνή πρότυπα και οδηγίες προσβασιμότητας (WCAG 2.0, συμμόρφωση τουλάχιστον σε επίπεδο ΑΑ), θα είναι σε τρείς γλώσσες (στην Ελληνική, την Βουλγαρική και την Ελληνική), θα προβάλει εγγεγραμμένους παραγωγούς και τα προϊόντα τους, και θα υποστηρίζει την προώθηση της τοπικής ταυτότητας και κληρονομιάς της παραδοσιακής χειροτεχνίας της διασυνοριακής περιοχής - στο πλαίσιο της *Δράσης «5.1 Κοινή πλατφόρμα προώθησης».*
* Την υποστήριξη της προώθησης της διαδικτυακής πλατφόρμας της Πράξης μέσω του σχεδιασμού και της ανάπτυξης: α) υλικού προώθησης, β) δράσεων ευαισθητοποίησης και πληροφόρησης προς πιθανούς πελάτες, επιχειρήσεις, τοπικές αρχές, χορηγούς και άλλους ενδιαφερόμενους φορείς (stakeholders), γ) πακέτων υπηρεσιών (προσφορές) για κάθε κατηγορία (cluster) ωφελούμενων της πλατφόρμας και των υπηρεσιών της Πράξης, και δ) προσκλήσεων προς υφιστάμενους διασυνοριακούς τεχνίτες (και οι τρεις τύποι πελατών) και υπογραφή συμβάσεων συνεργασίας - στο πλαίσιο της Δράσης *«5.2 Προώθηση της πλατφόρμας και συμφωνίες εταιρικής συνεργασίας».*
* Τη δικτύωση με διεθνείς οργανισμούς, εκπαιδευτικά ιδρύματα κ.λπ. και τη συμμετοχή σε βασικές εκδηλώσεις για την προώθηση της Πράξης - στο πλαίσιο της Δράσης *«5.5 Δικτύωση με διεθνείς οργανισμούς, εκπαιδευτικά ιδρύματα κ.λπ.».*
* Την παραγωγή ειδικού εκπαιδευτικού υλικού και τη συμβολή στη διεξαγωγή σεμιναρίων και εργαστηρίων άτυπης εκπαίδευσης της Πράξης - στο πλαίσιο των Δράσεων *«3.1 Ενημέρωση-ευαισθητοποίηση και παροχή στήριξης προσωπικής ανάπτυξης», «3.2 Προώθηση κοινωνικής επιχειρηματικότητας και αυτό-απασχόλησης στον τομέα των παραδοσιακών τεχνών»,* και *« 4.1 Προώθηση της μη διάκρισης και κοινωνικής αντίληψης σε παραδοσιακούς τεχνίτες της Διασυνοριακής Περιοχής».*

Η Πράξη SocialCrafts ενσωματώνει τις αρχές της *Μη* Διάκρισης *και Ίσων ευκαιριών* και της *Προσβασιμότητας για τα Άτομα με Αναπηρία*, οι οποίες έχουν πλέον μετατραπεί σε απαραίτητη προϋπόθεση για τη λήψη δημόσιας χρηματοδότησης των κρατών-μελών από τα ταμεία της ΕΕ. Όλα τα αποτελέσματα της Πράξης, και ως εκ τούτου το προκηρυσσόμενο Έργο, θα πρέπει να είναι πλήρως προσβάσιμα για άτομα με αναπηρία. Για τον λόγο αυτό, οι παρεμβάσεις του Έργου θα πρέπει να υιοθετούν την Αρχή του «Σχεδιασμού για Όλους» εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, στις οδηγίες προσβασιμότητας της Κοινοπραξίας του Παγκόσμιου Ιστού (W3C).

Η χρονική διάρκεια υλοποίησης του έργου είναι δέκα πέντε (15) μήνες από την υπογραφή της σύμβασης.

**Αναλυτική περιγραφή του φυσικού αντικειμένου και του χρονοδιαγράμματος της σύμβασης δίδεται στο ΠΑΡΑΡΤΗΜΑ Ι της παρούσας διακήρυξης.**

## Θεσμικό πλαίσιο

Η ανάθεση και εκτέλεση της σύμβασης διέπεται από την κείμενη νομοθεσία και ιδίως:

* τον ν. 4412/2016 (Α' 147) «*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)*»
* τον ν. 4314/2014 (Α' 265) «*Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις*» και του ν. 3614/2007 (Α' 267) «*Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013*»
* τον ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»
* τον ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»
* το π.δ. 39/2017 «Κανονισμός Εξέτασης Προδικασικών Προσφυγών Ενώπιον της ΑΕΠΠ»
* την υπ’ αριθ. 110427/ΕΥΘΥ/1020/2016ΥΑ (ΦΕΚ 3251/Β’/1.11.16).
* την 56902 /215/02.6.2017 (Β΄1924) Απόφαση του Υπουργού Οικονομίας και Ανάπτυξης "Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ)" με την οποία τροποποιείται η Π1/2390/16.10.2013 (Β΄2677) Απόφαση του Υπουργού Ανάπτυξης και Ανταγωνιστικότητας.
* την 57654/23.05.2017 (Β΄1781) Απόφαση του Υπουργού Οικονομίας και Ανάπτυξης "Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης με την οποία τροποποιείται η Π1 2380/2012 Κοινή Υπουργική Απόφαση (Β΄3400)΄' Ρύθμιση των ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων".
* το από 02/02/2008 (αριθ. κατ. 481/21.7.08) καταστατικό της Εθνικής Συνομοσπονδίας Ατόμων με Αναπηρία.
* την ΥΠΑΣΥΔ 3004881/ΥΔ1244/6-4-2016, όπως τροποποιήθηκε και ισχύει,
* GREECE - BULGARIA 2014-2020 / CCI: 2014TC16RFCB022,
* τη Σύμβαση Επιχορήγησης (Subsidy Contract) υπ. αρίθμ. B2.9c.02/31-10-2017, της Πράξης «Handicrafts and social economy: A driver for socially inclusive growth in the CB region" με ακρωνύμιο «SocialCrafts» (Reg. No: 2091),
* την από 26-10-2017 Σύμβαση Εταιρικής Σχέσης (Partnership Agreement) της Πράξης «Handicrafts and social economy: A driver for socially inclusive growth in the CB region" με ακρωνύμιο «SocialCrafts» (Reg. No: 2091),
* το εγκεκριμένο Τεχνικό Δελτίο (Application Form και Justification of Budget) της Πράξης «Handicrafts and social economy: A driver for socially inclusive growth in the CB region" με ακρωνύμιο «SocialCrafts» (Reg. No: 2091),
* την απόφαση No 15/14-12-2017 της Ε.Γ. της Ε.Σ.ΑμεΑ. που αφορά στην έγκριση όρων της παρούσης και στην έγκριση διενέργειας διαγωνισμού
* την απόφαση No 15/14-12-2017 της Ε.Γ. της Ε.Σ.ΑμεΑ. για τον ορισμό επιτροπής διαγωνισμού, αξιολόγησης, παραλαβής του Υποέργου 3.

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **31Αυγούστου 2018 και ώρα 16:00 μ.μ.**

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.), μέσω της Διαδικτυακής πύλης [www.promitheus.gov.gr](http://www.promitheus.gov.gr/) του ως άνω συστήματος, **την 3η Σεπτεμβρίου 2018, ημέρα Δευτέρα και ώρα 11:00 π.μ.**

**Προσφορές υποβάλλονται μόνο για το σύνολο του προκηρυσσόμενου έργου.**

## Δημοσιότητα

1. **Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας διακήρυξης απεστάλη με ηλεκτρονικά μέσα για δημοσίευση στις 27/07/2018 στην Υπηρεσία Εκδόσεων της Ευρωπαϊκής Ένωσης.

1. **Δημοσίευση σε εθνικό επίπεδο**

Η Προκήρυξη (περίληψη διακήρυξης) και το πλήρες κείμενο της παρούσας Διακήρυξης καταχωρήθηκαν στο *Κεντρικό Ηλεκτρονικό Μητρώο Δημοσίων Συμβάσεων* (ΚΗΜΔΗΣ).

Το πλήρες κείμενο της παρούσας Διακήρυξης καταχωρήθηκε και στη διαδικτυακή πύλη του ΕΣΗΔΗΣ, [www.promitheus.gov.gr](http://www.promitheus.gov.gr/), όπου έλαβε Συστημικό Αύξοντα Αριθμό: 62731

Η Προκήρυξη (περίληψη διακήρυξης) και το πλήρες κείμενο της παρούσας Διακήρυξης καταχωρήθηκαν στο διαδίκτυο, στην ιστοσελίδα της Αναθέτουσας Αρχής, στη διεύθυνση (URL): [www.esaea.gr](http://www.esaea.gr/) (βλ. *ΕΡΓΑ-ΠΡΟΚΗΡΥΞΕΙΣ* 🞂 *Προκηρύξεις – Προσκλήσεις*).

1. **Έξοδα δημοσιεύσεων**

Η δαπάνη των δημοσιεύσεων στον Ελληνικό Τύπο βαρύνει την Εθνική Συνομοσπονδία Ατόμων με Αναπηρία.

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

1. τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Η αθέτηση των παραπάνω υποχρεώσεων συνιστά σοβαρό επαγγελματικό παράπτωμα του οικονομικού φορέα κατά την έννοια της περίπτωσης θ΄ της παραγράφου 4 του άρθρου 73 του ν. 4412/16, κατά τα ειδικότερα οριζόμενα στις κείμενες διατάξεις.
2. δεν θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν.
3. λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.
4. η συμμετοχή στη διαδικασία του διαγωνισμού συνιστά αμάχητο τεκμήριο ότι ο διαγωνιζόμενος, αλλά και κάθε μέλος του -σε περίπτωση διαγωνιζόμενης σύμπραξης, κοινοπραξίας ή ένωσης- έχει λάβει πλήρη γνώση **α)** της παρούσας προκήρυξης και των τευχών που τη συνοδεύουν, **β)** της εφαρμοστέας νομοθεσίας, η οποία αναγράφεται στη παρούσα προκήρυξη. Η συμμετοχή στο διαγωνισμό συνιστά, επίσης, αμάχητο τεκμήριο ότι ο διαγωνιζόμενος έχει αποδεχθεί ανεπιφύλακτα τη νομιμότητα των όρων όλων των τευχών.
5. δεν συντρέχει στο πρόσωπο τους και στα πρόσωπα που αναφέρονται στο άρ. 24 του ν.4412/2016 κατάσταση σύγκρουσης συμφερόντων κατά την έννοια του ίδιου άρθρου. Σε κάθε περίπτωση, η Αναθέτουσα αρχή λαμβάνει τα κατάλληλα μέτρα για: α) την αποτελεσματική πρόληψη, β) τον εντοπισμό και γ) την επανόρθωση συγκρούσεων συμφερόντων που προκύπτουν κατά τη διεξαγωγή διαδικασιών σύναψης σύμβασης, συμπεριλαμβανομένου του σχεδιασμού και της προετοιμασίας της διαδικασίας, καθώς και της κατάρτισης των εγγράφων της σύμβασης, ούτως ώστε να αποφεύγονται τυχόν στρεβλώσεις του ανταγωνισμού και να διασφαλίζεται η ίση μεταχείριση όλων των οικονομικών φορέων. Σε περίπτωση που τα πρόσωπα που αναφέρονται στις περιπτώσεις α’ και β’ της παρ. 3 του αρ. 24 του ω. 4412/16 γνωστοποιήσουν εγγράφως στην αναθέτουσα αρχή τυχόν σύγκρουση συμφερόντων των ιδίων ή των συγγενικών τους προσώπων, η αναθέτουσα αρχή αποφαίνεται αιτιολογημένα επί της συνδρομής ή μη κατάστασης σύγκρουσης συμφερόντων. Αν η αναθέτουσα αρχή αποφανθεί ότι συντρέχει κατάσταση σύγκρουσης συμφερόντων, ενημερώνει αμέσως την Αρχή και λαμβάνει αμελλητί τα κατάλληλα μέτρα, προς διασφάλιση της ίσης μεταχείρισης των διαγωνιζομένων και προς αποφυγή στρεβλώσεων του ανταγωνισμού, στα οποία μπορεί να συμπεριλαμβάνεται η εξαίρεση του συγκεκριμένου προσώπου από οποιαδήποτε συμμετοχή στη σχετική διαδικασία σύναψης δημόσιας σύμβασης, εφαρμοζομένων και των διατάξεων των παραγράφων 4 και 5 του άρθρου 7 του ν. 2690/1999 (Α΄ 45). Εάν μια σύγκρουση συμφερόντων είναι αδύνατον να αρθεί με άλλον τρόπο, ο υποψήφιος ή προσφέρων, ο οποίος σχετίζεται με αυτή, αποκλείεται από τη διαδικασία, κατά τα ειδικότερα προβλεπόμενα στην περίπτωση δ΄ της παρ. 4 του άρθρου 73 του ν. 4412/16. Η αναθέτουσα αρχή συντάσσει και αποστέλλει στην Αρχή γραπτή έκθεση, η οποία περιλαμβάνει τις περιπτώσεις σύγκρουσης συμφερόντων που εντοπίστηκαν, καθώς και όλα τα επακόλουθα μέτρα που ελήφθησαν, σύμφωνα με το άρθρο 24 του ω. 4412/16 και τα ειδικότερα προβλεπόμενα στο άρθρο 341 του ν. 4412/16.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ

## Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η παρούσα Διακήρυξη (ΑΔΑΜ18PROC003496538) με τα Παραρτήματα που αποτελούν αναπόσπαστο μέρος αυτής.
* το Ευρωπαϊκό Ενιαίο Έγγραφο Σύμβασης [ΕΕΕΣ].
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά.
* το σχέδιο της σύμβασης με τα Παραρτήματά της.

### Επικοινωνία - Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της Διαδικτυακής πύλης [www.promitheus.gov.gr](http://www.promitheus.gov.gr/) του ως άνω συστήματος.

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο δέκα (10) ημέρες πριν την καταληκτική ημερομηνία υποβολής προσφορών και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης [www.promitheus.gov.gr](http://www.promitheus.gov.gr/), του Ε.Σ.Η.ΔΗ.Σ. Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ψηφιακά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ψηφιακά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

1. όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο έξι (6) ημέρες πριν από την προθεσμία που ορίζεται για την παραλαβή των προσφορών,
2. όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται παράταση των προθεσμιών.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Τυχόν ενστάσεις ή προδικαστικές προσφυγές υποβάλλονται στην ελληνική γλώσσα.

Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188).

Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα, και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 53 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05-10-61. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 53 του Κώδικα περί Δικηγόρων.

Ειδικά τα αλλοδαπά ιδιωτικά έγγραφα μπορούν να συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυητικές επιστολές των παραγράφων 2.2.2 και 4.1 εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία υποβολής προσφορών του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης τον αριθμό και τον τίτλο της σχετικής σύμβασης.

Η αναθέτουσα αρχή μπορεί να επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

Εάν στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή της εγγύησης καλής εκτέλεσης γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου. Αν τα αγαθά ή οι υπηρεσίες είναι διαιρετά και η παράδοση γίνεται, σύμφωνα με την σύμβαση, τμηματικά, η εγγύηση καλής εκτέλεσης αποδεσμεύεται σταδιακά, κατά το ποσό που αναλογεί στην αξία του μέρους της ποσότητας των αγαθών ή του τμήματος της υπηρεσίας που παραλήφθηκε οριστικά. Για την σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου.

## Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:
	1. κράτος-μέλος της Ένωσης,
	2. κράτος-μέλος του Ευρωπαϊκού Οικονομικού Χώρου (Ε.Ο.Χ.),
	3. τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και
	4. σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.
2. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Μπορεί να ζητηθεί όμως να περιβληθούν συγκεκριμένη νομική μορφή εφόσον τους ανατεθεί η σύμβαση.
3. Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### Εγγύηση συμμετοχής

#### Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, που ανέρχεται στο ποσό των **1.918,12 Ευρώ**.

**Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.**

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, ήτοι μέχρι **1.04.2019** άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

#### Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες μετά:

1. την άπρακτη πάροδο της προθεσμίας άσκησης προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης και
2. την άπρακτη πάροδο της προθεσμίας άσκησης ασφαλιστικών μέτρων ή την έκδοση απόφασης επ’ αυτών.
3. Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες στην περίπτωση απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ένδικων βοηθημάτων ή έχει λάβει χώρα παραίτησης από το δικαίωμα άσκησης αυτών ή αυτά έχουν απορριφθεί αμετακλήτως.

#### Η εγγύηση συμμετοχής καταπίπτει, αν ο προσφέρων αποσύρει την προσφορά του κατά τη διάρκεια ισχύος αυτής, παρέχει ψευδή στοιχεία ή πληροφορίες που αναφέρονται στα άρθρα 2.2.3 έως 2.2.8, δεν προσκομίσει εγκαίρως τα προβλεπόμενα από την παρούσα δικαιολογητικά ή δεν προσέλθει εγκαίρως για υπογραφή της σύμβασης.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

#### Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους:

1. συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42),
2. δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,
3. απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),
4. τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,
5. νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),
6. παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215).

Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά: αα) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

#### Όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται ο προσφέρων οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

#### Αποκλείεται από τη συμμετοχή στη διαδικασία σύναψης της παρούσας σύμβασης, προσφέρων οικονομικός φορέας σε οποιαδήποτε από τις ακόλουθες καταστάσεις:

1. εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016,
2. εάν τελεί υπό πτώχευση ή έχει υπαχθεί σε διαδικασία εξυγίανσης ή ειδικής **εκκαθάρισης** ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,
3. υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,
4. εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,
5. εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα,
6. εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,
7. εάν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 23 της παρούσας,
8. εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,
9. εάν έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του, για το οποίο του επιβλήθηκε ποινή που του στερεί το δικαίωμα συμμετοχής σε διαδικασία σύναψης σύμβασης δημοσίων έργων και καταλαμβάνει τη συγκεκριμένη διαδικασία.

#### Αποκλείεται, επίσης, προσφέρων οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει.

#### Ο προσφέρων αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.

#### Οικονομικός φορέας, στον οποίο έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης της σύμβασης.

2.2.3.7 Οποιοσδήποτε οικονομικός φορέας εμπίπτει σε μια από τις καταστάσεις που αναφέρονται στις παραγράφους 1, 2γ και 4 του άρθρου 73 του ν. 4412/16 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού.

### Καταλληλόλητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.

Ο υποψήφιος Ανάδοχος θα πρέπει να αποδεικνύει και να τεκμηριώνει επαρκώς, **με ποινή αποκλεισμού**, την τήρηση των παρακάτω ελαχίστων προϋποθέσεων συμμετοχής, προσκομίζοντας τα σχετικά δικαιολογητικά και λοιπά στοιχεία εντός του (υπο) φακέλου Δικαιολογητικών Συμμετοχής – Τεχνική Προσφορά στο Διαγωνισμό.

### Οικονομική και χρηματοοικονομική επάρκεια

Ο υποψήφιος Ανάδοχος, φυσικά ή νομικά πρόσωπα, κοινοπραξίες ή ενώσεις της ημεδαπής ή της αλλοδαπής, θα πρέπει να έχει:

**Συνολικό κύκλο εργασιών, των τριών (3) τελευταίων διαχειριστικών χρήσεων (2015, 2016, 2017), μεγαλύτερο από το 100%** του συνόλου προϋπολογισμού του υπό ανάθεση έργου, χωρίς ΦΠΑ. Το στοιχείο αυτό αποδεικνύεται με την υποβολή των Ισολογισμών των τελευταίων τριών (3) διαχειριστικών χρήσεων, σε περίπτωση που ο Ανάδοχος υποχρεούται στην έκδοση Ισολογισμών ή Υπεύθυνης Δήλωσης του νομίμου εκπροσώπου του (δεν απαιτείται θεώρηση του γνησίου της υπογραφής) περί του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών.

Σε περίπτωση που ο υποψήφιος ανάδοχος δραστηριοποιείται για χρονικό διάστημα μικρότερο των τριών (3) τελευταίων διαχειριστικών χρήσεων, ο συνολικός κύκλος εργασιών των διαχειριστικών χρήσεων που δραστηριοποιείται θα πρέπει είναι μεγαλύτερος από το 100% του συνόλου προϋπολογισμού του υπό ανάθεση έργου, χωρίς ΦΠΑ.

Στις Ενώσεις Προσώπων ο συνολικός κύκλος εργασιών υπολογίζεται αθροιστικά.

### Τεχνική και επαγγελματική ικανότητα

Ο υποψήφιος Ανάδοχος, φυσικά ή νομικά πρόσωπα, κοινοπραξίες ή ενώσεις της ημεδαπής ή της αλλοδαπής, θα πρέπει να διαθέτει:

* **Την οργανωτική δυνατότητα και την επιχειρησιακή ικανότητα να αναλάβει το έργο**
	+ Οι οποίες αποδεικνύονται από το γενικό προφίλ του προσφέροντος, που θα είναι σε συνάφεια με το προκηρυσσόμενο έργο και από την επαρκή στελέχωση της Ομάδας Έργου του προσφέροντος (βλ. παρακάτω), η οποία θα πρέπει να απαρτίζεται από ικανό αριθμό έμπειρων στελεχών κατάλληλων για την επιτυχή υλοποίηση του περιγραφόμενου έργου.
* **Αποδεδειγμένες τεχνικές ικανότητες, εξειδικευμένες γνώσεις και εμπειρία σε μελέτες ή/και έρευνες πεδίου για την κοινωνική οικονομία και την απασχόληση των ατόμων με αναπηρία**
	+ Οι οποίες θα αποδεικνύονται από την υλοποίηση δύο (2) έργων (μελετών ή/και ερευνών) στο ίδιο ή σε συναφές θεματικό αντικείμενο και αντίστοιχου εννοιολογικού και μεθοδολογικού περιεχομένου με το προκηρυσσόμενο (δλ. υλοποίηση μελετών ή/και ερευνών σχετικά με τα την κοινωνική οικονομία και την απασχόληση των ατόμων με αναπηρία ή άλλες ευπαθείς κοινωνικές ομάδες), με ποσοστό συμμετοχής τουλάχιστον **50%**. **Η έννοια του όρου «υλοποίηση» σημαίνει έργο ολοκληρωμένο επιτυχώς ή σε εξέλιξη**.
* **Αποδεδειγμένες τεχνικές ικανότητες, εξειδικευμένες γνώσεις και εμπειρία στη διαχείριση ή/και υλοποίηση συγχρηματοδοτούμενων έργων**
	+ Οι οποίες αποδεικνύονται από την υλοποίηση **δυο (2) τουλάχιστον έργων συναφούς αντικειμένου** (δηλ. κοινωνικές μελέτες / έρευνες, υπηρεσίες υποστήριξης, επικοινωνίας, άτυπης εκπαίδευσης, κ.λπ.), προϋπολογισμού δαπάνης που ανέρχεται στο **100%** του Προϋπολογισμού της Σύμβασης και με ποσοστό συμμετοχής τουλάχιστον **50%**. **Η έννοια του όρου «υλοποίηση» σημαίνει έργο ολοκληρωμένο επιτυχώς ή σε εξέλιξη**.
* **Αποδεδειγμένες τεχνικές ικανότητες, εξειδικευμένες γνώσεις και εμπειρία στη σχεδίαση, ανάπτυξη και αξιολόγηση λογισμικού προσβάσιμου σε άτομα με αναπηρία σύμφωνα με διεθνή πρότυπα και καλές πρακτικές**
	+ Οι οποίες αποδεικνύονται από την υλοποίηση **ενός (1) τουλάχιστον έργου που να περιλαμβάνει τη δημιουργία προσβάσιμου διαδικτυακού τόπου** τουλάχιστον ΑΑ επιπέδου πρόσβασης (μεσαίο επίπεδο) σύμφωνα με το πρότυπο WCAG 2.0. **Η έννοια του όρου «υλοποίηση» σημαίνει έργο ολοκληρωμένο επιτυχώς ή σε εξέλιξη.**
* **Αποδεδειγμένες τεχνικές ικανότητες, εξειδικευμένες γνώσεις και εμπειρία στην παραγωγή προσβάσιμων ψηφιακών εκδόσεων ή/και στη μεταγραφή εκδόσεων σε εναλλακτικές ψηφιακές μορφές προσβάσιμες σε άτομα με αναπηρία σύμφωνα με διεθνείς καλές πρακτικές**
	+ Οι οποίες αποδεικνύονται από την υλοποίηση **ενός (1) τουλάχιστον έργου που να περιλαμβάνει παραγωγή / μεταγραφή εναλλακτικών προσβάσιμων ψηφιακών εκδόσεων**. **Η έννοια του όρου «υλοποίηση» σημαίνει έργο ολοκληρωμένο επιτυχώς ή σε εξέλιξη**.
* **Επαρκή στελέχωση της Ομάδας Έργου του Αναδόχου, η οποία θα πρέπει να απαρτίζεται από ικανό αριθμό έμπειρων στελεχών, με εμπειρία συναφή με αυτή του παρόντος έργου, κατάλληλων για την επιτυχή υλοποίηση του περιγραφόμενου έργου για το οποίο υποβάλλεται προσφορά και η οποία θα πρέπει να έχει κατ’ ελάχιστον την παρακάτω δομή:**
	+ **Στέλεχος 1: Υπεύθυνος Έργου (ΥΕ)**, ο οποίος θα έχει τη συνολική εποπτεία και ευθύνη της διαχείρισης και διοίκησης των εργασιών του Αναδόχου, του χρονοπρογραμματισμού και της προόδου των Ενοτήτων Εργασιών του Έργου, του συντονισμό όλων των μελών της ομάδας Έργου, της διασφάλισης ποιότητας των παραδοτέων και της τήρησης όλων των προδιαγραφών πληρότητας που θέτει η Αναθέτουσα Αρχή, καθώς και της εκπροσώπησης του Αναδόχου έναντι της Αναθέτουσας Αρχής. Ως Υπεύθυνος του Έργου, θα πρέπει να διαθέτει πολυετή εμπειρία στη διαχείριση και υλοποίηση απαιτητικών και σύνθετων εθνικών ή/και κοινοτικών συγχρηματοδοτούμενων έργων / προγραμμάτων. Ο Υπεύθυνος Έργου θα πρέπει κατ’ ελάχιστον να πληροί τα ακόλουθα κριτήρια:
1. Πανεπιστημιακό τίτλο και μεταπτυχιακό τίτλο στα γνωστικά αντικείμενα του έργου (οικονομικές επιστήμες, διοικητικές επιστήμες, ή/και τεχνολογικές επιστήμες).
2. Γενική επαγγελματική εμπειρία τουλάχιστον δέκα (10) ετών εκ των οποίων τουλάχιστον πέντε (5) χρόνια ειδική εμπειρία στην υλοποίηση εθνικών ή/και συγχρηματοδοτούμενων από τα Διαρθρωτικά Ταμεία έργων, ως Επιστημονικός Υπεύθυνος ή Υπεύθυνος Έργου στα έργα αυτά.

Ο Υπεύθυνος Έργου θα πρέπει, σε περίπτωση που του ζητηθεί από την Αναθέτουσα Αρχή, να παρουσιαστεί είτε στα γραφεία Αναθέτουσας Αρχής είτε στο τόπο που θα υποδειχτεί στην Ελλάδα εντός σαράντα οκτώ (48) ωρών, έτσι ώστε σε περίπτωση ανάγκης να διασφαλίζεται η άμεση πρόσβαση της Αναθέτουσας Αρχής στις υπηρεσίες του Επιστημονικού Υπευθύνου του Έργου.

* + **Στέλεχος 2: Επιστημονικός Υπεύθυνος (ΕΥ)** του Αναδόχου, ο οποίος θα έχει τη συνολική επιστημονική ευθύνη του Έργου, θα ορίζει τις κατευθύνσεις και τις προδιαγραφές των επιμέρους παραδοτέων και θα συνεργάζεται με την Ομάδα Έργου και τους εμπειρογνώμονες για ζητήματα επιστημονικής αρτιότητας των παραδοτέων και του Έργου συνολικά. Ο Επιστημονικός Υπεύθυνος θα πρέπει να πληροί τα ακόλουθα κριτήρια:
1. Πανεπιστημιακό τίτλο και μεταπτυχιακό τίτλο στα γνωστικά αντικείμενα του έργου (οικονομικές επιστήμες, διοικητικές επιστήμες, ή/και τεχνολογικές επιστήμες).
2. Γενική επαγγελματική εμπειρία τουλάχιστον δέκα (10) ετών εκ των οποίων τουλάχιστον πέντε (5) χρόνια ειδική εμπειρία στην υλοποίηση εθνικών ή/και συγχρηματοδοτούμενων από τα Διαρθρωτικά Ταμεία έργων, ως Επιστημονικός Υπεύθυνος ή Υπεύθυνος Έργου στα έργα αυτά.
3. Συμμετοχή σε τουλάχιστον τρία (3) έργα τα τελευταία πέντε (5) έτη αντίστοιχου εννοιολογικού και μεθοδολογικού περιεχομένου με το προκηρυσσόμενο στα οποία να είχε ρόλο Υπεύθυνου Έργου ή Επιστημονικού Υπεύθυνου.
4. Συμμετοχή σε τουλάχιστον πέντε (5) μελέτες σχετικές με την αναπηρία ή/και την προσβασιμότητα στις οποίες να είχε ρόλο Κύριου Μελετητή, Μελετητή ή Επιστημονικού Υπεύθυνου.
5. Αποδεδειγμένη διδακτική εμπειρία, εμπειρία σε κριτική εργασία και εμπειρία στην οργάνωση σεμιναρίων ή/και συνεδρίων.
	* **Στέλεχος 3: Τεχνικός Υπεύθυνος (ΕΥ)** του Αναδόχου, ο οποίος θα έχει τη συνολική επιστημονική ευθύνη του Έργου, θα ορίζει τις κατευθύνσεις και τις προδιαγραφές των επιμέρους παραδοτέων και θα συνεργάζεται με την Ομάδα Έργου και τους εμπειρογνώμονες για ζητήματα επιστημονικής αρτιότητας των παραδοτέων και του Έργου συνολικά. Ο Επιστημονικός Υπεύθυνος θα πρέπει να πληροί τα ακόλουθα κριτήρια:
6. Πανεπιστημιακό ή μεταπτυχιακό τίτλο σπουδών σε θετικές /εφαρμοσμένες επιστήμες (επιστήμες πληροφορικής / υπολογιστών).
7. Εμπειρία τουλάχιστον δέκα (10) ετών στην υλοποίηση εθνικών ή/και συγχρηματοδοτούμενων από τα Διαρθρωτικά Ταμεία έργων που αφορούν στην ανάπτυξη δικτυακών τόπων, ηλεκτρονικών υπηρεσιών, υποστηρικτικών τεχνολογιών ή/και πολυμέσων, ως Επιστημονικός Υπεύθυνος, Τεχνικός Υπεύθυνος, Εμπειρογνώμων, Σύμβουλος ή / και Προγραμματιστής / Αναλυτής.
8. Αποδεδειγμένη ενασχόληση και ικανότητες, εξειδικευμένες γνώσεις, και τεκμηριωμένη εμπειρία στην εφαρμογή οδηγιών και προτύπων ηλεκτρονικής προσβασιμότητας (WAI, HTML, CSS, κ.λπ.)
	* **Στέλεχος 4: Υπεύθυνος Διασφάλισης Ποιότητας**, ο οποίος θα είναι υπεύθυνος για την εκπόνηση και εφαρμογή ενός τεκμηριωμένου και αποτελεσματικού συστήματος παρακολούθησης ποιότητας του Έργου, θα συνεργαστεί και θα αναφέρεται στον Υπεύθυνο του Έργου σε ό,τι αφορά στον ποιοτικό έλεγχο των Παραδοτέων του Έργου, και θα υποβάλει προτάσεις βελτιώσεων, τροποποιήσεων κ.λπ. στις διαδικασίες και τα παραδοτέα με στόχο τη διασφάλιση της ποιότητας των αποτελεσμάτων του Έργου. Ο Υπεύθυνος Διασφάλισης Ποιότητας θα πρέπει κατ’ ελάχιστον να πληροί τα ακόλουθα κριτήρια:
9. Πανεπιστημιακό ή μεταπτυχιακό τίτλο σπουδών.
10. Γενική επαγγελματική εμπειρία τουλάχιστον τριών (3) ετών.
11. Αποδεδειγμένη ενασχόληση και ικανότητες, εξειδικευμένες γνώσεις, και τεκμηριωμένη εμπειρία στην Διασφάλισης Ποιότητας έργων / προγραμμάτων.
	* **Στέλεχος 5: Εμπειρογνώμων – Σύμβουλος επιχειρήσεων.**
12. Πανεπιστημιακό ή/και μεταπτυχιακό τίτλο σπουδών σε κοινωνικές επιστήμες (διοίκηση – οργάνωση επιχειρήσεων).
13. Εμπειρία τουλάχιστον πέντε (5) ετών ως σύμβουλος επιχειρήσεων σε θέματα οργάνωσης επιχειρήσεων.
	* **Στέλεχος 6: Εκπαιδευτής #1.** Θα πρέπει κατ’ ελάχιστον να πληροί τα ακόλουθα κριτήρια:
14. Πανεπιστημιακό και Μεταπτυχιακό Τίτλο Σπουδών από Τμήματα Οικονομικών Επιστημών της ημεδαπής ή ισότιμου και αναγνωρισμένου της αλλοδαπής.
15. Αποδεδειγμένη επαγγελματική εμπειρία τουλάχιστον επτά (7) ετών σε δράσεις για τα άτομα με αναπηρία.
16. Τεκμηριωμένη γνώση Αγγλικής γλώσσας επίπεδο Γ2/C2.
	* **Στέλεχος 7: Εκπαιδευτής #2.** Θα πρέπει κατ’ ελάχιστον να πληροί τα ακόλουθα κριτήρια:
17. Πανεπιστημιακό και Μεταπτυχιακό Τίτλο Σπουδών από Τμήματα Θετικών / Εφαρμοσμένων Επιστημών (Επιστήμες Πληροφορικής / Υπολογιστών) της ημεδαπής ή ισότιμου και αναγνωρισμένου της αλλοδαπής.
18. Αποδεδειγμένη επαγγελματική εμπειρία τουλάχιστον επτά (7) ετών στην υλοποίηση εθνικών ή/και συγχρηματοδοτούμενων από τα Διαρθρωτικά Ταμεία έργων που αφορούν σε σχεδιασμό, υλοποίηση, εκπαίδευση ή/και αξιολόγηση ηλεκτρονικών υπηρεσιών, υποστηρικτικών τεχνολογιών ή/και πολυμέσων.
19. Τεκμηριωμένη γνώση Αγγλικής γλώσσας επίπεδο Γ2/C2.
	* **Στέλεχος 8: Εκπαιδευτής #3.** Θα πρέπει κατ’ ελάχιστον να πληροί τα ακόλουθα κριτήρια:
20. Αποδεδειγμένη επαγγελματική εμπειρία τουλάχιστον επτά (7) ετών σε τομείς χειροτεχνίας ή/και λαϊκής τέχνης.
21. Αποδεδειγμένη εκπαίδευση/κατάρτιση σε τομείς χειροτεχνίας ή/και λαϊκής τέχνης.
22. Αποδεδειγμένη διδακτική εμπειρία σε τομείς χειροτεχνίας ή/και λαϊκής τέχνης.
23. Πιστοποίηση εκπαιδευτικής επάρκειας ΕΟΠΠΕΠ (Εκπαιδευτή Ενηλίκων της μη τυπικής εκπαίδευσης, κατά ΣΤΕΠ 92: 2499), με εξειδίκευση στις χειροτεχνίες ή/και λαϊκές τέχνες.
* Πιστοποίηση με βάση το πρότυπο ISO 9001-2008 ή άλλο ισοδύναμο αλλοδαπού οργανισμού ή άλλα αποδεικτικά στοιχεία για ισοδύναμα μέτρα εξασφάλισης της ποιότητας.

Προκειμένου να αποδείξει την προηγούμενη εμπειρία του, ο διαγωνιζόμενος καταθέτει με την προσφορά του κατάλογο των κυριότερων συναφών έργων που εκτέλεσε κατά τα πέντε (5) τελευταία έτη. Ειδικότερα, ο διαγωνιζόμενος πρέπει να υποβάλει συγκεντρωτικό πίνακα στον οποίο θα αναφέρονται τα ακόλουθα στοιχεία:

* Οι φορείς (δημόσιοι ή ιδιωτικοί) για τους οποίους υλοποίησε τα έργα
* Τίτλος/Σύντομη περιγραφή των έργων
* Διάρκεια και Προϋπολογισμός των έργων
* Ποσοστό συμμετοχής στο έργο
* Ρόλος του διαγωνιζομένου (κύριος συμβαλλόμενος, υπεργολάβος, κ.λπ.).

O κατάλογος των έργων, ο οποίος θα συνοδεύεται από τα κατάλληλα αποδεικτικά υλοποίησης/ολοκλήρωσης (βεβαιώσεις, κλπ.) πρέπει να έχει την παρακάτω μορφή:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Α/Α | ΠΕΛΑΤΗΣ | ΤΙΤΛΟΣ / ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ (από ...έως) | ΠΡΟΫΠΟΛΟΓΙΣΜΟΣ (σε Ευρώ) | ΠΟΣΟΣΤΟ ΣΥΜΜΕΤΟΧΗΣ (%) | ΠΑΡΟΥΣΑ ΦΑΣΗ (\*) | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ | ΣΤΟΙΧΕΙΟ ΤΕΚΜΗΡΙΩΣΗΣ |
|  |  |  |  |  |  |  |  |  |
|  |  |  |  |  |  |  |  |  |

*(\*) Όπου «παρούσα φάση»: ολοκληρωμένο επιτυχώς / σε εξέλιξη*

**Οι παραπάνω ελάχιστες προϋποθέσεις πρέπει να καλύπτονται από τον υποψήφιο Ανάδοχο επί ποινή αποκλεισμού. Σε περίπτωση Ενώσεων εταιρειών, οι παραπάνω προϋποθέσεις μπορούν να καλύπτονται σωρευτικά.**

### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παρ. 2.2.5) και τα σχετικά με την τεχνική και επαγγελματική ικανότητα (της παρ. 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση της παρ. 2.2.6 ή με την σχετική επαγγελματική εμπειρία οικονομικοί φορείς μπορούν να στηρίζονται στις ικανότητες άλλων φορέων, μόνο αν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες και όχι το τμήμα της σύμβασης που πρόκειται να ανατεθεί με υπεργολαβία.

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Οι οικονομικοί φορείς θα πρέπει επί ποινής απαραδέκτου να ορίζουν στην προσφορά τους το τμήμα της σύμβασης που προτίθενται να αναθέσουν με την μορφή υπεργολαβίας σε τρίτους.

### Κανόνες απόδειξης ποιοτικής επιλογής

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 και β) πληρούν τα σχετικά κριτήρια επιλογής των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα Παράρτημα I το οποίο αποτελεί ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος I.

Κατά την υποβολή του Ευρωπαϊκού Ενιαίου Εγγράφου Σύμβασης (ΕΕΕΣ), είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα η προκαταρκτική απόδειξη των λόγων αποκλεισμού που αναφέρονται στην παράγραφο 1 του άρθρου 73 του ω. 4412/16 για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν σύμφωνα με το άρθρο 79Α του ν.4412/16.

#### Αποδεικτικά μέσα

**Α.** Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς, κατά την υποβολή των δικαιολογητικών της παρούσας και κατά τη σύναψη της σύμβασης στις περιπτώσεις του άρθρου 105 παρ. 3 περ. γ του ν. 4412/2016.

Στην περίπτωση που προσφέρων οικονομικός φορέας ή ένωση αυτών στηρίζεται στις ικανότητες άλλων φορέων, σύμφωνα με την παράγραφο 2.2.7 της παρούσας, οι φορείς στην ικανότητα των οποίων στηρίζεται υποχρεούνται στην υποβολή των δικαιολογητικών που αποδεικνύουν ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.4-2.2.8).

Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού των παραγράφων 2.2.3.1, 2.2.3.2 και 2.2.3.4.

**Β.1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα παρακάτω δικαιολογητικά:

**α)** για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο,

**β)** για τις παραγράφους 2.2.3.2 και 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας.

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις που αναφέρονται στις παραγράφους 2.2.3.1 και 2.2.3.2 και στην περίπτωση β΄ της παραγράφου 2.2.3.3, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας

όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 και στην περίπτωση β΄ της παραγράφου 2.2.3.3.

Για τις λοιπές περιπτώσεις της παραγράφου 2.2.3.3 υπεύθυνη δήλωση του προσφέροντος οικονομικού φορέα ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας εγκατάστασής του ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.

**γ)** για την παράγραφο 2.2.3.4, δικαιολογητικά ονομαστικοποίησης των μετοχών, εφόσον ο προσωρινός ανάδοχος είναι ανώνυμη εταιρία. [Εξαιρούνται της υποχρέωσης αυτής οι εταιρείες που είναι εισηγμένες στο Χρηματιστήριο της χώρας εγκατάστασής τους και υποβάλλουν περί τούτου υπεύθυνη δήλωση του νόμιμου εκπροσώπου τους]:

Ειδικότερα ο προσωρινός ανάδοχος υποβάλλει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, καθώς και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα υποβολής της προσφοράς.

Εάν ο προσωρινός ανάδοχος είναι αλλοδαπή ανώνυμη εταιρία, και εφόσον έχει, κατά το δίκαιο της έδρας της, ονομαστικές μετοχές προσκομίζει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς ή κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

Σε διαφορετική περίπτωση, δηλαδή εφόσον κατά το δίκαιο της χώρας στην οποία έχει την έδρα της δεν έχει ονομαστικές μετοχές, υποβάλλει βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζει υπεύθυνη δήλωση του διαγωνιζόμενου, έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών και αν δεν τηρείται τέτοια κατάσταση, σχετική κατάσταση μετόχων (με 1%), σύμφωνα με την τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία. Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί δεν της είναι γνωστοί.

Η αναθέτουσα αρχή δεν υπεισέρχεται στην κρίση της ως άνω αιτιολογίας. Δύναται, ωστόσο, να αποδείξει τη δυνατότητα υποβολής της κατάστασης μετόχων, και μόνο στην περίπτωση αυτή η εταιρεία αποκλείεται από την παρούσα διαδικασία.

Περαιτέρω, πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*» και

**δ)** για την παράγραφο 2.2.3.6 υπεύθυνη δήλωση του προσφέροντος οικονομικού φορέα ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας εγκατάστασής του ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.

**B.2.** Για την απόδειξη της απαίτησης της παραγράφου 2.2.4 (απόδειξη καταλληλόλητας για την άσκηση επαγγελματικής δραστηριότητας) προσκομίζουν πιστοποιητικό αρμόδιας αρχής από το οποίο να προκύπτει ότι είναι εγγεγραμμένος στα μητρώα του οικείου Επιμελητηρίου/Επαγγελματικού Μητρώου και το ειδικό επάγγελμα του, από το οποίο να προκύπτει η εγγραφή του, κατά την ημέρα υποβολής της προσφοράς και ότι εξακολουθεί να παραμένει εγγεγραμμένος μέχρι την προσωρινή κατακύρωση.

**Β.3.** Για την απόδειξη της οικονομικής και χρηματοοικονομικής επάρκειας της παραγράφου 2.2.5 οι οικονομικοί φορείς προσκομίζουν τους Ισολογισμούς των τελευταίων τριών (3) διαχειριστικών χρήσεων, σε περίπτωση που ο προσωρινός Ανάδοχος υποχρεούται στην έκδοση Ισολογισμών ή Υπεύθυνης Δήλωσης του νομίμου εκπροσώπου του (δεν απαιτείται θεώρηση του γνησίου της υπογραφής) περί του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών. Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο.

**Β.4.** Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν τον αναφερόμενο πίνακα έργων, συνοδευόμενο από τα κατάλληλα αποδεικτικά, βιογραφικά σημειώματα και κάθε άλλο κατάλληλο έγγραφο.

**Β.5**. Για την απόδειξη της συμμόρφωσής τους με πρότυπα διασφάλισης ποιότητας και πρότυπα περιβαλλοντικής διαχείρισης της παραγράφου 2.2.8 οι οικονομικοί φορείς προσκομίζουν σχετικά πιστοποιητικά.

**Β.6.** Για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

**Β.8.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.7 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό.

## Κριτήρια Ανάθεσης

### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, σύμφωνα με τα όσα ορίζονται παρακάτω στην παράγραφο 2.3.2.

### Βαθμολόγηση και κατάταξη προσφορών

Η αξιολόγηση των τεχνικών προσφορών των υποψηφίων Αναδόχων, για την επιλογή του καταλληλότερου, θα γίνει με βάση τα ακόλουθα κριτήρια αξιολόγησης:

**Πίνακας: “Ομάδες και συντελεστές κριτηρίων τεχνικής αξιολόγησης”**

|  |  |  |
| --- | --- | --- |
| **Α/Α** | **Ομάδες και Επιμέρους Κριτήρια Αξιολόγησης** | **Συντελεστής Βαρύτητας (%)** |
| **Α.** | **Μεθοδολογία Υλοποίησης Έργου και Χρονοδιάγραμμα** | **20** |
| Α1 | Συνολική κατανόηση και αντίληψη αντικειμένου, απαιτήσεων, στόχων και εκροών του Έργου - Αποδοτικότητα της προτεινόμενης μεθόδου εκπόνησης του έργου σε σχέση με τους στόχους και το περιβάλλον του Έργου | 5 |
| Α2 | Αποτελεσματικότητα μεθοδολογίας και μέσων υλοποίησης, σε σχέση με τους στόχους και το περιβάλλον του Έργου | 10 |
| Α3 | Ποιότητα του Χρονοπρογραμματισμού παρεχόμενων υπηρεσιών (φάσεις, παραδοτέα, ορόσημα, χρονοδιάγραμμα υλοποίησης) - Αποτελεσματικότητα του Χρονοδιαγράμματος - Συμβατότητα με τους όρους της Διακήρυξης | 5 |
| **Β.** | **Κάλυψη τιθέμενων απαιτήσεων και τεχνικών προδιαγραφών συστημάτων & υπηρεσιών** | **40** |
| Β1 | Πληρότητα και επάρκεια του σχεδιασμού της προτεινόμενης αρχιτεκτονικής και δομής της διαδικτυακής πλατφόρμας του έργου | 5 |
| Β2 | Μεθοδολογία επίτευξης των απαιτήσεων και προδιαγραφών της διαδικτυακής πλατφόρμας του έργου | 5 |
| Β3 | Αποτελεσματικότητα της προσέγγισης σχεδίασης, υλοποίησης και αξιολόγησης της διεπαφής του χρήστη της διαδικτυακής πλατφόρμας του έργου | 5 |
| Β4 | Αποτελεσματικότητα της προσέγγισης παραγωγής / μεταγραφής προσβάσιμων ηλεκτρονικών εκδόσεων | 5 |
| Β5 | Αποτελεσματικότητα των υπηρεσιών υποστήριξης για την παραγωγή επιχειρηματικού σχεδίου, σχεδίου λειτουργίας, εταιρικής ταυτότητας και υλικού προβολής/διάχυσης για το Κέντρο στήριξης | 5 |
| Β6 | Αποτελεσματικότητα των υπηρεσιών υποστήριξης για την εκπόνηση της προκαταρτικής μελέτης και συμβολή στην Κοινή Στρατηγική της Πράξης SocialCrafts  | 5 |
| Β7 | Αποτελεσματικότητα της προσέγγισης υλοποίησης ενεργειών δικτύωσης | 5 |
| Β8 | Αποτελεσματικότητα της προσέγγισης υλοποίησης των υπηρεσιών άτυπης εκπαίδευσης | 5 |
| **Γ.** | **Ποιότητα προσφερόμενων δειγμάτων** | **20** |
| Γ1 | Ποιότητα του Δείγματος Α’ - Συμβατότητα τους όρους της Διακήρυξης | 10 |
| Γ2 | Ποιότητα του Δείγματος Β’ - Συμβατότητα τους όρους της Διακήρυξης | 5 |
| Γ3 | Ποιότητα του Δείγματος Γ’ - Συμβατότητα τους όρους της Διακήρυξης | 5 |
| **Δ.** | **Οργάνωση / Διοίκηση Έργου** | **20** |
| Δ1 | Αποτελεσματικότητα του σχήματος διοίκησης και οργάνωσης του Έργου, συμπεριλαμβανομένης της μεθοδολογίας διασφάλισης ποιότητας και του συστήματος επικοινωνίας του Αναδόχου με την Αναθέτουσα Αρχή | 15 |
| Δ2 | Απασχόληση και συμπληρωματικότητα των μελών της Ομάδας Έργου – Καθήκοντα και βαθμός εμπλοκής των μελών | 5 |
| **ΣΥΝΟΛΟ** | **100** |

**Αξιολόγηση Τεχνικών Προσφορών:**

Για τη διαμόρφωση του αθροίσματος των σταθμισμένων βαθμολογιών ακολουθείται η παρακάτω διαδικασία:

Για κάθε Τεχνική Προσφορά βαθμολογούνται τα επιμέρους κριτήρια των ομάδων.

Όλα τα επιμέρους κριτήρια βαθμολογούνται αυτόνομα. Η συνολική βαθμολογία για κάθε επιμέρους κριτήριο κυμαίνεται από 100 έως 120 βαθμούς, όπως ορίζεται παρακάτω:

* καθορίζεται σε 100 βαθμούς για τις περιπτώσεις που καλύπτονται ακριβώς οι απαιτήσεις της διακήρυξης (υποχρεωτικές).
* αυξάνεται μέχρι 120 βαθμούς στις περιπτώσεις που υπερκαλύπτονται οι απαιτήσεις της διακήρυξης.

Η συνολική βαθμολογία κάθε επιμέρους κριτηρίου σταθμίζεται µε το συντελεστή βαρύτητας του κριτηρίου αυτού, όπως αυτός ορίζεται στον αντίστοιχο πίνακα και θα στρογγυλοποιείται στα 2 δεκαδικά ψηφία και εφόσον το τρίτο δεκαδικό είναι 1,2,3,4 θα στρογγυλοποιείται προς τα κάτω, ενώ αν είναι 5,6,7,8,9 προς τα πάνω.

Η συνολική βαθμολογία κάθε ομάδας κριτηρίων προκύπτει από το άθροισμα των σταθμισμένων βαθμολογιών όλων των επιμέρους κριτηρίων της.

Το άθροισμα των βαθμολογιών των ομάδων αποτελεί τον Απόλυτο Βαθμό Τεχνικής Προσφοράς (ΑΒΤΠ).

Ο Τελικός (Συνολικός) Βαθμός Τεχνικής Προσφοράς (ΤΒΤΠ) κάθε υποψηφίου υπολογίζεται από τον τύπο:

$$ΤΒΤΠ=\frac{ΑΒΤΠ}{ΑΒΤΠmax}×100$$

όπου ABTΠmax =η απόλυτη βαθμολογία του καλύτερου τεχνικά υποψηφίου. Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

**Αξιολόγηση οικονομικών προσφορών:**

Η βαθμολόγηση των Οικονομικών Προσφορών των Προσφερόντων είναι σχετική. Για κάθε Προσφέροντα θα υπολογισθεί ο Τελικός Βαθμός της Οικονομικής Προσφοράς του (Τ.Β.Ο.Π.), ως εξής:

$$ΤΒΟΠ=\frac{Οικονομική Προσφορά Μειοδότη}{Οικονομική Προσφορά Προσφέροντα}×100$$

όπου Οικονομική Προσφορά Προσφέροντος ορίζεται το ποσό σε Ευρώ έναντι του οποίου προτίθεται να εκτελέσει ο Προσφέρων το Έργο, μη συμπεριλαμβανομένου του ΦΠΑ και Οικονομική Προσφορά Μειοδότη είναι το μικρότερο ποσό σε Ευρώ, μη συμπεριλαμβανομένου του ΦΠΑ.

Είναι προφανές ότι ο βαθμός αυτός θα είναι ένας αριθμός μικρότερος ή ίσος του 100 (ο μειοδότης, δηλαδή ο Προσφέρων με τη μικρότερη συνολική οικονομική προσφορά, θα έχει Τ.Β.Ο.Π.= 100).

**Τελική αξιολόγηση:**

Η τελική αξιολόγηση περιλαμβάνει την κατάταξη των προσφορών για την τελική επιλογή της πλέον συμφέρουσας Προσφοράς. Προς τούτο θα εξαχθεί ο Τελικός Βαθμός Συνολικής Προσφοράς (Τ.Β.Σ.Π.) κάθε Προσφέροντος με τον ακόλουθο μαθηματικό τύπο:

$$ΤΒΣΠ=\left(ΤΒΟΠ×20\%\right)+(ΤΒΤΠ×80\%)$$

Με βάση τον Τελικό Βαθμό Συνολικής Προσφοράς τους, οι Προσφέροντες θα καταταχθούν κατά φθίνουσα σειρά του βαθμού τους και επικρατέστερος υποψήφιος θα είναι ο προσφέρων με τον μεγαλύτερο ΤΒΣΠ.

## Κατάρτιση - Περιεχόμενο Προσφορών

### Γενικοί όροι υποβολής προσφορών

Δεν επιτρέπονται εναλλακτικές προσφορές.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ψηφιακά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

### Χρόνος και τρόπος υποβολής προσφορών

#### Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη, στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016, ιδίως άρθρα 36 και 37 και την Υπουργική Απόφαση αριθμ. Π1/2390/2013 (ΦΕΚ 2677/Β – 21.10.13) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ)».

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή, όπως ορίζεται στον Κανονισμό (ΕΕ) 910/2014, χορηγούμενη από πιστοποιημένη αρχή παροχής ψηφιακής υπογραφής και να εγγραφούν στο ηλεκτρονικό σύστημα (ΕΣΗΔΗΣ- Διαδικτυακή πύλη www.promitheus.gov.gr) ακολουθώντας την κατωτέρω διαδικασία εγγραφής του άρθρου 3 παρ. 3.2 έως 3.4 της Υπουργικής Απόφασης αριθμ. Π1/2390/2013 (ΦΕΚ 2677/Β – 21.10.13) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ)».

#### Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και το άρθρο 6 της ως άνω Υπουργικής Απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή θα ρυθμίσει τα της συνέχειας του διαγωνισμού με σχετική ανακοίνωσή της.

#### Οι οικονομικοί φορείς υποβάλλουν με την προσφορά τους τα ακόλουθα:

1. έναν (υπο)φάκελο με την ένδειξη «**Δικαιολογητικά Συμμετοχής –Τεχνική Προσφορά**» στον οποίο περιλαμβάνονται τα κατά περίπτωση απαιτούμενα δικαιολογητικά και η τεχνική προσφορά σύμφωνα με τις διατάξεις της κείμενης νομοθεσίας και την παρούσα.
2. έναν (υπο)φάκελο με την ένδειξη «**Οικονομική Προσφορά**» στον οποίο περιλαμβάνεται η οικονομική προσφορά του οικονομικού φορέα και τα κατά περίπτωση απαιτούμενα δικαιολογητικά.

Από τον προσφέροντα σημαίνονται με χρήση του σχετικού πεδίου του συστήματος τα στοιχεία εκείνα της προσφοράς του που έχουν εμπιστευτικό χαρακτήρα, σύμφωνα με τα οριζόμενα στο άρθρο 21 του ν. 4412/16 . Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

#### Οι οικονομικοί φορείς συντάσσουν την τεχνική και οικονομική τους προσφορά επισυνάπτοντας ψηφιακά υπογεγραμμένα τα σχετικά αρχεία σύμφωνα με τα άρθρα 2.4.3.2 και 2.4.4.

#### Ο χρήστης - οικονομικός φορέας υποβάλλει τους ανωτέρω (υπο)φακέλους μέσω του Συστήματος, όπως περιγράφεται παρακάτω:

Τα στοιχεία και δικαιολογητικά για τη συμμετοχή του οικονομικού φορέα στη διαδικασία υποβάλλονται από αυτόν ηλεκτρονικά σε μορφή αρχείων τύπου .pdf και εφόσον έχουν συνταχθεί/παραχθεί από τον ίδιο, φέρουν ορατή μη κρυπτογραφημένη ψηφιακή υπογραφή σκληρής αποθήκευσης, χωρίς να απαιτείται θεώρηση γνησίου της υπογραφής.

Από το Σύστημα εκδίδεται ηλεκτρονική απόδειξη υποβολής προσφοράς, η όποια αποστέλλεται στον οικονομικό φορέα με μήνυμα ηλεκτρονικού ταχυδρομείου.

Εντός τριών (3) εργασίμων ημερών από την ηλεκτρονική υποβολή των ως άνω στοιχείων και δικαιολογητικών προσκομίζονται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, τα στοιχεία της ηλεκτρονικής προσφοράς τα οποία απαιτείται να προσκομισθούν σε πρωτότυπη μορφή σύμφωνα με τον ν. 4250/2014. Τέτοια στοιχεία και δικαιολογητικά είναι ενδεικτικά η εγγυητική επιστολή συμμετοχής, τα πρωτότυπα έγγραφα τα οποία δεν έχουν συνταχθεί από τον φορέα και συνεπώς δεν φέρουν ψηφιακή υπογραφή, καθώς και τα έγγραφα που φέρουν τη Σφραγίδα της Χάγης (Apostille). Δεν προσκομίζονται σε έντυπη μορφή στοιχεία και δικαιολογητικά τα οποία φέρουν ψηφιακή υπογραφή, τα ΦΕΚ, τα τεχνικά φυλλάδια και όσα προβλέπεται από το ν. 4250/2014 ότι οι φορείς υποχρεούνται να αποδέχονται σε αντίγραφα των πρωτοτύπων.

Η αναθέτουσα αρχή μπορεί να ζητεί από προσφέροντες και υποψήφιους σε οποιοδήποτε χρονικό σημείο κατά την διάρκεια της διαδικασίας, να υποβάλλουν σε έντυπη μορφή και σε εύλογη προθεσμία όλα ή ορισμένα δικαιολογητικά και στοιχεία που έχουν υποβάλει ηλεκτρονικά, όταν αυτό απαιτείται για την ορθή διεξαγωγή της διαδικασίας.

### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν: α) το Ευρωπαϊκό Ενιαίο Έγγραφο Σύμβασης (Ε.Ε.Ε.Σ.), όπως προβλέπεται στην παρ. 1 και 3 του άρθρου 79 του ν. 4412/2016 (ξεχωριστό για κάθε τμήμα της σύμβασης) και β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τα άρθρα 2.1.5 και 2.2.2 αντίστοιχα της παρούσας διακήρυξης.

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη [www.promitheus.gov.gr](http://www.promitheus.gov.gr/) του Ε.Σ.Η.ΔΗ.Σ. και αποτελεί αναπόσπαστο τμήμα της διακήρυξης (Παράρτημα ΙΙΙ).

Η εγγυητική επιστολή συμμετοχής προσκομίζεται σε έντυπη μορφή (πρωτότυπο) εντός τριών (3) εργασίμων ημερών από την ηλεκτρονική υποβολή.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

* + - 1. Παρακάτω περιγράφονται τα στοιχεία που θα πρέπει να περιλαμβάνονται στο φάκελο της **Τεχνικής Προσφοράς**, ώστε να γίνεται πλήρως κατανοητή από την Επιτροπή Αξιολόγησης η κατανόηση και η ικανότητα του υποψήφιου Αναδόχου να ανταποκριθεί στις απαιτήσεις του Έργου. Τα αναφερόμενα παρακάτω δεν αποκλείουν και τη παρουσίαση οιωνδήποτε άλλων στοιχείων, που ο υποψήφιος κρίνει σκόπιμο να περιλάβει στην προσφορά του.

Η **Τεχνική Προσφορά** που θα υποβάλει ο υποψήφιος Ανάδοχος πρέπει να περιλαμβάνει:

|  |  |
| --- | --- |
| **Α.** | **ΠΡΟΣΕΓΓΙΣΗ ΚΑΙ ΜΕΘΟΔΟΛΟΓΙΑ ΓΙΑ ΤΗΝ ΥΛΟΠΟΙΗΣΗ ΤΟΥ ΈΡΓΟΥ** |
| **Α.1** | **Περιβάλλον του Έργου - Κατανόηση των απαιτήσεων**Αναλυτική περιγραφή του τρόπου με τον οποίο ο Προσφέρων σκοπεύει να προσεγγίσει την υλοποίηση του Αντικειμένου της Σύμβασης, από την οποία πρέπει να αποδεικνύεται ότι ο Προσφέρων κατανοεί:* τις απαιτήσεις της Σύμβασης,
* τα κρίσιμα θέματα που σχετίζονται με την επίτευξη των στόχων της Αναθέτουσας Αρχής,
* τους κινδύνους και τις προϋποθέσεις που είναι δυνατό να επηρεάσουν την ομαλή υλοποίηση του Αντικειμένου της Σύμβασης. Νοείται ότι η αναφορά σε τέτοιους κινδύνους ή προϋποθέσεις δεν καθιστά τους κινδύνους και τις προϋποθέσεις αυτές μέρος της σύμβασης και δεν μεταβάλλει τα δικαιώματα και υποχρεώσεις των μερών που απορρέουν από τη σύμβαση.
 |
| **Α.2** | **Μεθοδολογία, Εργαλεία και Μέσα υλοποίησης Έργου**Αναλυτική περιγραφή της μεθοδολογίας που ο Προσφέρων προτίθεται να ακολουθήσει για την υλοποίηση του Αντικειμένου της Σύμβασης, με έμφαση στις διαδικασίες διασφάλισης ποιότητας και ελέγχου λογισμικού, στην υπάρχουσα τεχνογνωσία, τα εργαλεία και τα μέσα που θα χρησιμοποιηθούν για την παροχή των αιτούμενων υπηρεσιών. Δήλωση σχετικά με τυχών υπεργολάβους που προτίθεται να χρησιμοποιήσει καθώς και το ακριβές μέρος του Αντικειμένου της Σύμβασης που αυτοί θα υλοποιήσουν. |
| **Α.3** | **Ανάλυση του Έργου σε Πακέτα Εργασίας - Παραδοτέα**Κατάλληλη περιγραφή και ανάλυση του Αντικειμένου της Σύμβασης σε δραστηριότητες και πακέτα εργασίας που υποστηρίζουν την εκτέλεση των δραστηριοτήτων, με ανάλυση των πακέτων εργασίας σε συγκεκριμένες ενέργειες. Προσδιορισμό και αναλυτική περιγραφή των παραδοτέων της Σύμβασης. |
| **Α.4** | **Χρονοπρογραμματισμός παρεχόμενων υπηρεσιών**Παρουσίαση του προτεινόμενου χρονοδιαγράμματος υλοποίησης των δραστηριοτήτων, των πακέτων εργασίας καθώς και των παραδοτέων της Σύμβασης (διάγραμμα Gantt). Αφορά στον επιμερισμό των εργασιών και στην οργάνωση των παραδοτέων του Έργου, σε σχέση με την προτεινόμενη μεθοδολογία. Θα ληφθούν υπόψη:* Η ρεαλιστική εκτίμηση των χρονικών και διαδικαστικών αλληλουχιών μεταξύ των επιμέρους εργασιών.
* Η δυνατότητα άμεσης προσαρμογής του χρονοπρογραμματισμού των εργασιών του Αναδόχου με βάση την πορεία υλοποίησης του Έργου.
 |
| **Β.** | **ΣΧΕΔΙΑΣΜΟΣ – ΠΡΟΔΙΑΓΡΑΦΕΣ ΤΕΧΝΙΚΗΣ ΛΥΣΗΣ & ΥΠΗΡΕΣΙΩΝ** |
| **Β.1** | **Προτεινόμενη αρχιτεκτονική και δομή της διαδικτυακής πλατφόρμας του έργου** |
| **Β.2** | **Σχεδιασμός και τεχνικά χαρακτηριστικά της διαδικτυακής πλατφόρμας του έργου και των επιμέρους υποσυστημάτων και εφαρμογών της**  |
| **Β.3** | **Προσέγγιση σχεδιασμού, υλοποίησης και αξιολόγησης της διεπαφής του χρήστη της διαδικτυακής πλατφόρμας του έργου** |
| **Β.4** | **Προσέγγιση παραγωγής / μεταγραφής προσβάσιμων ηλεκτρονικών εκδόσεων**  |
| **Β.5** | **Προσέγγιση των υπηρεσιών υποστήριξης για την παραγωγή επιχειρηματικού σχεδίου, σχεδίου λειτουργίας, εταιρικής ταυτότητας και υλικού προβολής/διάχυσης για το Κέντρο στήριξης** |
| **Β.6** | **Προσέγγιση των υπηρεσιών υποστήριξης για την εκπόνηση της προκαταρτικής μελέτης και συμβολή στην Κοινή Στρατηγική της Πράξης SocialCrafts** |
| **Β.7** | **Προσέγγιση υλοποίησης ενεργειών δικτύωσης** |
| **Β.8** | **Προσέγγιση υλοποίησης των υπηρεσιών άτυπης εκπαίδευσης** |
| **Γ.** | **ΔΕΙΓΜΑ ΣΧΕΔΙΑΣΜΟΥ-ΥΛΟΠΟΙΗΣΗΣ ΤΟΥ ΈΡΓΟΥ***Ο Ανάδοχος στην Τεχνική Προσφορά οφείλει επί ποινή αποκλεισμού να παραθέσει τα παρακάτω δείγματα, με τις παρακάτω προδιαγραφές, τα οποία θα αξιολογηθούν ως προς τη συμμόρφωσή τους με τις απαιτήσεις και προδιαγραφές του Έργου.* |
| **Γ.1** | **Δείγμα προσβάσιμης διαδικτυακής πλατφόρμας**Το απαιτούμενο δείγμα αφορά στη δημιουργία αντιπροσωπευτικών διαδραστικών ιστοσελίδων της Διαδικτυακής Πλατφόρμας Κοινής προβολής των Παραγωγών Χειροτεχνιών της Διασυνοριακής Περιοχής (π.χ., της αρχικής σελίδας, ενδεικτικών σελίδων δεύτερου επιπέδου της δημόσιας περιοχής, της περιοχής των Ωφελούμενων, και της περιοχής του προσωπικού διαχείρισης) και στην παρουσίαση του προτεινόμενου σχεδιασμού της διεπαφής του χρήστη και να αναδείξει τα προτεινόμενα ποιοτικά χαρακτηριστικά όπως, ταχύτητα, αισθητική, ευχρηστία, προσβασιμότητα, χρήση καλών πρακτικών, συνολική απόδοση, κ.λπ. Το δείγμα θα πρέπει να:* **Είναι στην Ελληνική,** τουλάχιστον.
* **Είναι δυναμικό** και να μην αποτελείται από απλά στατικές σελίδες **και να βασίζεται στις ίδιες τεχνικές με αυτές που θα εφαρμοστούν για το τελικό σύστημα**.
* **Ενσωματώνει όλες τις καλές πρακτικές προσβασιμότητας** που θα εφαρμοστούν και στο τελικό σύστημα καθώς και να συμπεριλαμβάνει και τον **μηχανισμό εισαγωγής δεδομένων** ώστε να κριθεί η ευχρηστία του συστήματος**.**
* Προσκομισθεί σε ψηφιακό δίσκο (CD, DVD ή USB stick), ως ξεχωριστός συνημμένος συμπιεσμένος φάκελος (μορφής .rar, .zip) με συγκεκριμένη ονομασία «Δείγμα της Πλατφόρμας», **σε ηλεκτρονική εγκαταστάσιμη μορφή**, στον φάκελο «Τεχνική Προσφορά», στον οποίο θα περιέχονται αρχεία όπως το ψηφιακό δείγμα και σε μορφή τύπου προσβάσιμου .pdf τεκμηρίωση της συμμόρφωσης με τις προβλεπόμενες τεχνικές προδιαγραφές καθώς και τυχόν απαραίτητες οδηγίες για την εγκατάσταση και κατανόησή του. Συγκεκριμένα, για τον ορθότερο έλεγχο του δείγματος σε ότι αφορά τα χαρακτηριστικά ευχρηστίας και προσβασιμότητας, καθώς και τη δυνατότητα διαχείρισης της εφαρμογής, απαιτείται η υποβολή του δείγματος υπό τη μορφή ολοκληρωμένου περιβάλλοντος που θα φιλοξενεί την διαδικτυακή εφαρμογή (το δείγμα) έτσι ώστε αυτή να μπορέσει να λειτουργήσει άμεσα και χωρίς περαιτέρω ρυθμίσεις, σε εικονικό περιβάλλον. Μπορεί να γίνει χρήση Vagrant, Docker, κ.λπ., με όλες τις απαραίτητες εξαρτήσεις (λειτουργικό, web server, database, κ.λπ.), ώστε με τη φόρτωση της εικόνας (box) να είναι εφικτή η πλήρης λειτουργικότητα της εφαρμογής. Η εικόνα θα πρέπει να συνοδεύεται από οδηγίες εγκατάστασης και τους κωδικούς πρόσβασης, εφόσον απαιτούνται.
* **Είναι διαθέσιμο και λειτουργικό online**, σε προσωρινή διαδικτυακή διεύθυνση (URL) επιλογής του υποψηφίου Αναδόχου, με την χρήση κωδικών πρόσβασης, τα οποία να γνωστοποιούνται εντός του κειμένου της τεχνικής προσφοράς του υποψηφίου. Η online έκδοση του δείγματος θα πρέπει να είναι ταυτόσημη με την υποβληθείσα στον φάκελο «Τεχνική Προσφορά». Σε περίπτωση διαφορών μεταξύ των δυο εκδόσεων, θα υπερισχύει η υποβληθείσα έκδοση στον φάκελο «Τεχνική Προσφορά».
 |
| **Γ.2** | **Έκθεση Αξιολόγησης Προσβασιμότητας του Δείγματος (α)**Ο Υποψήφιος για να αποδείξει περαιτέρω την κατανόηση των απαιτήσεων της σύμβασης σε σχέση με τα ζητήματα ηλεκτρονικής προσβασιμότητας θα πρέπει να συμπεριλάβει στην Τεχνική του Προσφορά *Ενδεικτική Έκθεση Αξιολόγησης Ηλεκτρονικής Προσβασιμότητας του Δείγματος «Προσβάσιμης διαδικτυακής πλατφόρμας»*. Το αντικείμενο της ενδεικτικής αξιολόγησης θα πρέπει να:* **Είναι σε μορφή προσβάσιμου MS Word και PDF**.
* **Είναι στην Ελληνική γλώσσα**
* **Να βασίζεται σε δομή, μεθοδολογίες και εργαλεία εγκεκριμένα από το W3C**
* Προσκομισθεί σε ψηφιακό δίσκο (CD, DVD ή USB stick), **σε ηλεκτρονική μορφή,** στον Φάκελο «Τεχνική Προσφορά», ως ξεχωριστός συνημμένος συμπιεσμένος φάκελος (μορφής .rar, .zip) με συγκεκριμένη ονομασία «Δείγμα Έκθεσης Αξιολόγησης», στον οποίο θα περιέχονται αρχεία του δείγματος σε μορφή τύπου.docx και .pdf.
 |
| **Γ.3** | **Δείγμα μετατροπής ψηφιακού εγγράφου σε προσβάσιμες εναλλακτικές, ισοδύναμες ψηφιακές μορφές.** Αφορά στην προσκόμιση σε ψηφιακό δίσκο (CD ή DVD) με ενδεικτικό περιεχόμενο διαθέσιμο σε πολλαπλές εναλλακτικές ηλεκτρονικές μορφές, καθώς και μιας συνοδευτικής Έκθεσης Τεκμηρίωσης της προσβασιμότητας των παρεχόμενων μορφών σε MS Word ή PDF. Το δείγμα θα πρέπει να αποδεικνύει την τεχνική κατάρτιση και επάρκεια του ενδιαφερόμενου στην αποκατάσταση της προσβασιμότητας αρχείων διαφόρων τύπων και στην δημιουργία προσβάσιμων ψηφιακών εγγράφων. Η επιλογή του αντικειμένου της ενδεικτικής ψηφιοποίησης είναι ελεύθερη, και την ευθύνη για αυτή φέρει αποκλειστικά ο υποψήφιος. Εντούτοις, το αντικείμενο της ενδεικτικής ψηφιοποίησης θα πρέπει:* να είναι στην Ελληνική, την Αγγλική και την Βουλγαρική τουλάχιστον, και
* να περιλαμβάνει τουλάχιστον τις εξής εναλλακτικές μορφές: αρχείο MS Word, αρχείο MS Excel, αρχείο PDF, αρχείο ΤΧΤ και αρχείο HTML.

Ο Υποψήφιος θα πρέπει να προσκομίσει, επιπλέον των διαφόρων εναλλακτικών ψηφιακών μορφών, το πηγαίο κείμενο στην αρχική μη-προσβάσιμη μορφή του σε ηλεκτρονική μορφή. |
| **Δ.** | **ΟΡΓΑΝΩΣΗ / ΔΙΟΙΚΗΣΗ ΕΡΓΟΥ** |
| **Δ.1** | **Προτεινόμενο οργανωτικό σχήμα διοίκησης του Έργου** |
| **Δ.2** | **Εξειδίκευση ρόλων & αρμοδιοτήτων των οργάνων διοίκησης του Έργου** |
| **Δ.3** | **Σύστημα επικοινωνίας του Αναδόχου με την Αναθέτουσα Αρχή** |
| **Δ.4** | **Σύστημα διασφάλισης ποιότητας του Έργου**Ο υποψήφιος Ανάδοχος θα πρέπει να εφαρμόζει σύστημα διαχείρισης ποιότητας. Θα πρέπει να συμπεριλάβει στην τεχνική προσφορά του την εν λόγω διαδικασία (που αφορά στη διαχείριση / υλοποίηση έργων), και σε περίπτωση χρήσης ειδικού λογισμικού διαχείρισης έργων, να γίνει σχετική αναφορά και να δοθεί περιγραφή. |
| **Δ.5** | **Παρουσίαση της Ομάδας Έργου – Συνοπτικά βιογραφικά σημειώματα** |
| **Δ.6** | **Στοιχεία απασχόλησης Ομάδας Έργου – Βαθμός εμπλοκής στο Έργο**Ιδιαίτερη σημασία θα δοθεί στο ποσοστό απασχόλησης των βασικών στελεχών. Ιδιαίτερα για τον Υπεύθυνο Έργου το ποσοστό συμμετοχής θα πρέπει να είναι τουλάχιστον 30%, και για τον Επιστημονικό Υπεύθυνο τουλάχιστον 30%. |
| **Δ.7** | **Συμπληρωμένο τον κατωτέρω Πίνακα, στον οποίο θα δίνονται αναλυτικά στοιχεία απασχόλησης καθενός από τα Μέλη της Ομάδας Έργου.*****Πίνακας:*** *Στοιχεία Απασχόλησης Ομάδας έργου*

|  |  |  |  |  |
| --- | --- | --- | --- | --- |
| Ονοματεπώνυμο | Επωνυμία Εταιρείας | Θέση στην Ομάδα Έργου | Αρμοδιότητες / καθήκοντα | Απασχόληση στο Έργο σε ανθρωπομήνες |
|  |  |  |  |  |
|  |  |  |  |  |
|  |  |  |  |  |
|  |  |  | ΣΥΝΟΛΟ Α/Μ |  |

Όπου συμπληρώνεται:* Στην 1η στήλη «Ονοματεπώνυμο»: το ονοματεπώνυμο κάθε προτεινόμενου στελέχους της Ομάδας Έργου.
* Στη 2η στήλη «Επωνυμία Εταιρίας»: η εταιρία στην οποία απασχολείται το στέλεχος (αν πρόκειται για ένωση εταιριών αναφέρεται το όνομα της εταιρίας που συμμετέχει στη ένωση και με το οποίο έχει δηλωθεί συνεργασία).
* Στην 3η στήλη «Θέση στην Ομάδα Έργου»: ο ρόλος του στελέχους, σύμφωνα με την προτεινόμενη οργάνωση της Ομάδας Έργου.
* Στην 4η στήλη «Αρμοδιότητες / Καθήκοντα»: οι βασικές αρμοδιότητες / καθήκοντα που θα έχει το εν λόγω στέλεχος στην Ομάδα Έργου.
* Στην 5η στήλη «Απασχόληση στο Έργο σε ανθρωπομήνες» αναφέρονται οι ανθρωπομήνες (Α/Μ) που θα απασχοληθεί κάθε στέλεχος σύμφωνα με την πρόταση του υποψηφίου Αναδόχου.
 |

Η τεχνική προσφορά θα πρέπει να είναι στοχευμένη, σαφής, περιεκτική και επαρκώς τεκμηριωμένη. Η πλεονάζουσα παράθεση πληροφοριών θα κριθεί αρνητικά. Η αξιολόγηση των τεχνικών προσφορών θα λάβει υπόψη της, μεταξύ άλλων, τα ακόλουθα:

* την αποτελεσματικότητα της προτεινόμενης προσέγγισης και μεθοδολογίας για την επίτευξη των στόχων της προκήρυξης και ο βαθμός στον οποίο λαμβάνει υπόψη της τις ιδιαιτερότητες του έργου,
* τη συμφωνία με τις τεχνικές και λειτουργικές προδιαγραφές της προκήρυξης,
* την τεκμηρίωση, όπου θα συνεκτιμηθεί η χρήση παραδειγμάτων, διαγραμμάτων, στιγμιότυπων (screenshots), κ.λπ.,
* τη ρεαλιστική εκτίμηση των χρονικών και διαδικαστικών αλληλουχιών μεταξύ των επιμέρους εργασιών,
* τη δυνατότητα άμεσης προσαρμογής του χρονοπρογραμματισμού των εργασιών του Αναδόχου με βάση την πορεία υλοποίησης του Έργου.

**Τα ανωτέρω στοιχεία και δικαιολογητικά της τεχνικής προσφοράς του προσφέροντος υποβάλλονται από αυτόν ηλεκτρονικά σε μορφή αρχείου τύπου .pdf και προσκομίζονται κατά περίπτωση από αυτόν εντός τριών (3) εργάσιμων ημερών από την ηλεκτρονική υποβολή. Όταν υπογράφονται από τον ίδιο φέρουν ψηφιακή υπογραφή.**

Επισημαίνεται ότι τα ανωτέρω δικαιολογητικά ή τα άλλα στοιχεία του (υπο)φακέλου **«Δικαιολογητικά Συμμετοχής - Τεχνική Προσφορά»** που έχουν υποβληθεί με την ηλεκτρονική προσφορά και απαιτούνται να προσκομισθούν στην αναθέτουσα αρχή εντός της ανωτέρω αναφερόμενης προθεσμίας είναι τα δικαιολογητικά και στοιχεία που δεν έχουν εκδοθεί/συνταχθεί από τον ίδιο τον οικονομικό φορέα και κατά συνέπεια δεν φέρουν την ψηφιακή του υπογραφή. Ως τέτοια στοιχεία ενδεικτικά είναι: πιστοποιητικά που έχουν εκδοθεί από δημόσιες αρχές ή άλλους φορείς.

Σε περίπτωση που τα ζητούμενα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδείξεις του κυρίως φακέλου.

Τα κατά περίπτωση προσκομιζόμενα στοιχεία και δικαιολογητικά, όπως περιγράφονται ανωτέρω θα πρέπει να υποβληθούν σε ενιαίο σφραγισμένο φάκελο ο οποίος να φέρει την ένδειξη:

«ΣΤΟΙΧΕΙΑ ΤΟΥ ΥΠΟΨΗΦΙΟΥ»

ΦΑΚΕΛΟΣ ΠΡΟΣΦΟΡΑΣ ΓΙΑ ΤΟ ΔΙΑΓΩΝΙΣΜΟ ΤΟΥ

**«Εκπόνηση μελετών και παροχή υποστηρικτικών υπηρεσιών για την υλοποίηση δράσεων πληροφόρησης, ενημέρωσης, συμβουλευτικής και δικτύωσης σε τομείς της αναπηρίας και της χειροτεχνίας», το οποίο εντάσσεται στην Πράξη “Handicrafts and social economy: A driver for socially inclusive growth in the CB region” (Ακρωνύμιο: “SocialCrafts”)**

AΝΑΘΕΤΟΥΣΑ ΑΡΧΗ: Ε.Σ.Α.μεΑ.

ΗΜΕΡΟΜΗΝΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ : 03/09/2018

Ο φάκελος θα πρέπει να αναγράφει την επωνυμία και διεύθυνση, αριθμό τηλεφώνου, φαξ και τυχόν διεύθυνση ηλεκτρονικού ταχυδρομείου του υποψήφιου Ανάδοχου, τον τίτλο του Διαγωνισμού και τον τίτλο του φακέλου.

Σε περίπτωση Ένωσης / Κοινοπραξίας πρέπει να αναγράφονται η πλήρης επωνυμία και διεύθυνση, καθώς και αριθμός τηλεφώνου, φαξ και τυχόν διεύθυνση ηλεκτρονικού ταχυδρομείου όλων των μελών της.

Απαγορεύεται η χρήση αυτοκόλλητων φακέλων που είναι δυνατόν να αποσφραγιστούν και να επανασφραγιστούν χωρίς να αφήσουν ίχνη.

Οι διευκρινίσεις των υποψηφίων Αναδόχων πρέπει να δίνονται μέσω της ηλεκτρονικής πλατφόρμας του Ε.Σ.Η.ΔΗ.Σ., εφόσον ζητηθούν, σε χρόνο που θα ορίζει η αρμόδια Επιτροπή.

Οι οικονομικοί φορείς αναφέρουν το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

Σε περίπτωση ταχυδρομικής αποστολής, ως ημερομηνία υποβολής της προσφοράς θεωρείται η ημερομηνία παράδοσης στην ταχυδρομική υπηρεσία.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Στον (υπο)φάκελο με την ένδειξη «Οικονομική Προσφορά» περιλαμβάνεται η οικονομική προσφορά του προσφέροντα

|  |  |  |
| --- | --- | --- |
| Ενότητα Εργασίας | Π/Υ της Πράξης (μέγιστη τιμή) με ΦΠΑ | Τιμή προσφοράς με ΦΠΑ |
| 1η: Παραγωγή υλικού διάχυσης στο πλαίσιο της Δράσης 2.1 «Στρατηγική διάχυσης της Πράξης και πόροι» | €3.400,00 |  |
| 2η: Ανάπτυξη προσβάσιμης διαδικτυακής πλατφόρμας προώθησης παραγωγών και προϊόντων χειροτεχνίας και λαϊκής τέχνης από τη διασυνοριακή περιοχή στο πλαίσιο της Δράσης 5.1 «Κοινή πλατφόρμα προώθησης» | €46.170,00 |  |
| 3η: Παροχή ποικίλων υπηρεσιών ενημέρωσης και προώθησης στο πλαίσιο της Δράσης 5.2 «Προώθηση της πλατφόρμας και συμφωνίες εταιρικής συνεργασίας» | €4.000,00 |  |
| 4η: Παραγωγή επιχειρηματικού σχεδίου, σχεδίου λειτουργίας, εταιρικής ταυτότητας και υλικού προβολής/διάχυσης στο πλαίσιο της Δράσης 3.3 «Κέντρο στήριξης της απασχόλησης για ένταξη σε παραδοσιακές χειροτεχνίες και σχέδια βιωσιμότητας» | €10.200,00 |  |
| 5η: Εκπόνηση προκαταρτικής μελέτης και συμβολή στην Κοινή Στρατηγική της Πράξης SocialCrafts, στο πλαίσιο της Δράσης 4.1 «Προκαταρτικές μελέτες και κοινή ανάπτυξη Στρατηγικής» | €12.834,10 |  |
| 6η: Υπηρεσίες με σκοπό τη δικτύωση στο πλαίσιο της Δράσης 5.5 «Δικτύωση με διεθνείς οργανισμούς, εκπαιδευτικά ιδρύματα κ.λπ.» | €3.000,00 |  |
| 7η: Υπηρεσίες άτυπης εκπαίδευσης στο πλαίσιο της Δράσης 3.1 «Ενημέρωση-ευαισθητοποίηση και παροχή στήριξης προσωπικής ανάπτυξης» | €16.800,00 |  |
| 7η: Υπηρεσίες άτυπης εκπαίδευσης στο πλαίσιο της Δράσης 3.2 «Προώθηση κοινωνικής επιχειρηματικότητας και αυτό-απασχόλησης στον τομέα των παραδοσιακών τεχνών» | €12.800,00 |  |
| 7η: Υπηρεσίες άτυπης εκπαίδευσης στο πλαίσιο της Δράσης 4.1 «Προώθηση της μη διάκρισης και κοινωνικής αντίληψης σε παραδοσιακούς τεχνίτες της Διασυνοριακής Περιοχής» | €9.719,50 |  |
| **ΣΥΝΟΛΟ (με ΦΠΑ)** | **€118.923,60** |  |
| **ΣΥΝΟΛΙΚΟ ΠΟΣΟ ΠΡΟΣΦΟΡΑΣ (προ ΦΠΑ)** |  |

Η Οικονομική Προσφορά υποβάλλεται ηλεκτρονικά επί ποινή απορρίψεως στον (υπό) φάκελο «Οικονομική Προσφορά».

Η οικονομική προσφορά, συντάσσεται συμπληρώνοντας την αντίστοιχη ειδική ηλεκτρονική φόρμα του συστήματος. Στην συνέχεια, το σύστημα παράγει σχετικό ηλεκτρονικό αρχείο, σε μορφή pdf, το οποίο υπογράφεται ψηφιακά και υποβάλλεται από τον προσφέροντα. Τα στοιχεία που περιλαμβάνονται στην ειδική ηλεκτρονική φόρμα του συστήματος και του παραγόμενου ψηφιακά υπογεγραμμένου ηλεκτρονικού αρχείου πρέπει να ταυτίζονται. Σε αντίθετη περίπτωση, το σύστημα παράγει σχετικό μήνυμα και ο προσφέρων καλείται να παράγει εκ νέου το ηλεκτρονικό αρχείο pdf.

Εφόσον η οικονομική προσφορά δεν έχει αποτυπωθεί στο σύνολό της στις ειδικές ηλεκτρονικές φόρμες του συστήματος, ο προσφέρων επισυνάπτει ψηφιακά υπογεγραμμένα τα σχετικά ηλεκτρονικά αρχεία.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Επισημαίνεται ότι το εκάστοτε ποσοστό Φ.Π.Α. επί τοις εκατό, της ανωτέρω τιμής θα υπολογίζεται αυτόματα από το σύστημα.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες: α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα, β) δεν προκύπτει με σαφήνεια η προσφερόμενη τιμή, με την επιφύλαξη της παρ. 4 του άρθρου 102 του ν. 4412/2016 και γ) η τιμή υπερβαίνει τον προϋπολογισμό της σύμβασης που καθορίζεται.

### Χρόνος ισχύος των προσφορών

Οι προσφορές ισχύουν και δεσμεύουν τους συμμετέχοντες στο διαγωνισμό για έξι (6) μήνες από την επομένη της καταληκτικής ημερομηνίας υποβολής προσφορών. Προσφορές που αναφέρουν χρόνο ισχύος μικρότερο των έξι (6) μηνών απορρίπτονται ως απαράδεκτες.

Η ισχύς των προσφορών μπορεί να παρατείνεται εγγράφως, πριν από τη λήξη τους, κατ΄ανώτατο όριο για χρονικό διάστημα ίσο με το προβλεπόμενο από τη διακήρυξη. Αν προκύψει θέμα παράτασης της ισχύος των προσφορών η Αναθέτουσα Αρχή απευθύνει έγγραφο ερώτημα προς τους διαγωνιζόμενους, δέκα (10) εργάσιμες ημέρες πριν τη λήξη ισχύος των προσφορών, αν αποδέχονται την προτεινόμενη παράταση. Οι διαγωνιζόμενοι οφείλουν να απαντήσουν μέσα σε πέντε (5) εργάσιμες ημέρες.

Μετά τη λήξη και του παραπάνω ανωτάτου ορίου χρόνου παράτασης ισχύος της προσφοράς τα αποτελέσματα του διαγωνισμού υποχρεωτικά ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα ότι η συνέχιση του διαγωνισμού εξυπηρετεί το δημόσιο συμφέρον, οπότε οι συμμετέχοντες μπορούν να επιλέξουν, είτε να παρατείνουν την προσφορά τους, εφόσον τους ζητηθεί πριν την πάροδο του ανωτάτου ορίου παράταση της προσφοράς του, είτε όχι. Στην τελευταία περίπτωση η διαδικασία του διαγωνισμού συνεχίζεται με όσους παρέτειναν τις προσφορές τους.

Ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον διαγωνιζόμενο μόνο εφόσον αυτός το αποδεχθεί. Σε περίπτωση άρνησης του επιλεχθέντος η ανάθεση γίνεται στο δεύτερο κατά σειρά επιλογής.

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενα Φακέλου «Δικαιολογητικά Συμμετοχής - Τεχνική Προσφορά»), 2.4.4 (Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών), 2.4.5 (Χρόνος ισχύος των προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών κατακύρωσης - Δικαιολογητικά κατακύρωσης) της παρούσας,
2. η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και την συμπλήρωσή της σύμφωνα με την παράγραφο 3.1.1 της παρούσης διακήρυξης,
3. για την οποία ο προσφέρων δεν έχει παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1 της παρούσας και το άρθρο 102 του ν. 4412/2016,
4. η οποία είναι υπό αίρεση,
5. η οποία θέτει όρο αναπροσαρμογής,
6. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης διακήρυξης και αποκλίσεις ως προς τους όρους και τις τεχνικές προδιαγραφές της σύμβασης.
7. Η οποία υποβάλλεται από έναν προσφέροντα που έχει υποβάλει δύο ή περισσότερες προσφορές. Ο περιορισμός αυτός ισχύει, υπό τους όρους της περίπτωσης γ΄ της παραγράφου 4 του άρθρου 73 και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο Ε.Σ.Η.ΔΗ.Σ., για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά» την 3η Σεπτεμβριου 2018 και ώρα 11:00.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η αναθέτουσα αρχή.
* Ηλεκτρονική Αποσφράγιση του (υπό)φακέλου «Δικαιολογητικά κατακύρωσης», κατά την ημερομηνία και ώρα που θα ορίσει η αναθέτουσα αρχή.

Με την αποσφράγιση των ως άνω φακέλων, ανά στάδιο, κάθε προσφέρων που συνεχίζει σε επόμενο στάδιο αποκτά πρόσβαση στις λοιπές προσφορές και τα υποβληθέντα δικαιολογητικά τους, με την επιφύλαξη των πτυχών εκείνων της κάθε προσφοράς που έχουν χαρακτηρισθεί ως εμπιστευτικές.

Η αναθέτουσα αρχή μπορεί να καλέσει τους οικονομικούς φορείς να συμπληρώσουν ή να διευκρινίσουν τα έγγραφα ή δικαιολογητικά που έχουν υποβληθεί, ή να διευκρινίσουν το περιεχόμενο της τεχνικής ή οικονομικής προσφοράς τους, σύμφωνα με το άρθρο 102 του ν. 4412/2016.

### Αξιολόγηση προσφορών

Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα οργάνων της, εφαρμοζόμενων κατά τα λοιπά των κειμένων διατάξεων.

Ειδικότερα :

1. Η αρμόδια Επιτροπή καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου.
2. Στη συνέχεια το αρμόδιο όργανο προβαίνει στην αξιολόγηση της τεχνικής προσφοράς, σύμφωνα με τους όρους των εγγράφων της σύμβασης και συντάσσει πρακτικό για την απόρριψη των τεχνικών προσφορών που δεν γίνονται αποδεκτές και την αποδοχή ή/και βαθμολόγηση των τεχνικών προσφορών με βάση το κριτήριο ανάθεσης των εγγράφων της σύμβασης. Τα ανωτέρω υπό στοιχεία α και β στάδια μπορεί να γίνονται και ενιαία.
3. Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων των προσφορών, αποσφραγίζονται κατά την ημερομηνία και ώρα που ορίζεται στην ειδική πρόσκληση. Για όσες προσφορές δεν κρίθηκαν αποδεκτές κατά τα προηγούμενα ως άνω στάδια α΄ και β΄ οι φάκελοι της οικονομικής προσφοράς δεν αποσφραγίζονται αλλά τηρούνται από την αναθέτουσα αρχή μέχρι την οριστική επίλυση τυχόν διαφορών που προκύψουν από την ως άνω διαδικασία σύμφωνα με την παράγραφο 3.4 της παρούσας.
4. Η Επιτροπή Αξιολόγησης προβαίνει στην αξιολόγηση των οικονομικών προσφορών και συντάσσει πρακτικό στο οποίο εισηγείται αιτιολογημένα την αποδοχή ή απόρριψή τους, την κατάταξη των προσφορών με βάση το οριζόμενο με την παρούσα κριτήριο ανάθεσης και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο δέκα (10) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016.

Στην περίπτωση ισότιμων προσφορών η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία των οικονομικών φορέων που υπέβαλαν τις ισότιμες προσφορές.

Τα αποτελέσματα των ανωτέρω σταδίων επικυρώνονται με αποφάσεις (σε κάθε στάδιο) του αποφαινόμενου οργάνου της αναθέτουσας αρχής, οι οποίες κοινοποιούνται στους προσφέροντες μέσω του Ε.Σ.Η.ΔΗ.Σ.

Κατά των ανωτέρω αποφάσεων χωρεί προδικαστική προσφυγή σύμφωνα με την παράγραφο 3.4 της παρούσας.

## Πρόσκληση υποβολής δικαιολογητικών κατακύρωσης - Δικαιολογητικά κατακύρωσης

Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), να υποβάλει εντός προθεσμίας, που καθορίζεται στα έγγραφα της σύμβασης και δεν μπορεί να είναι μικρότερη των δέκα (10) ούτε μεγαλύτερη των είκοσι (20) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα που εκδίδονται, σύμφωνα με τις διατάξεις του άρθρου 1 του ν. 4250/2014 (Α΄ 74) όλων των δικαιολογητικών που περιγράφονται στην παράγραφο 2.2.8.2 της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Τα εν λόγω δικαιολογητικά, υποβάλλονται από τον προσφέροντα («προσωρινό ανάδοχο»), ηλεκτρονικά μέσω του συστήματος, σε μορφή αρχείων pdf και προσκομίζονται κατά περίπτωση από αυτόν εντός τριών (3) εργάσιμων ημερών από την ημερομηνία υποβολής τους. Όταν υπογράφονται από τον ίδιο φέρουν ψηφιακή υπογραφή.

Με την παραλαβή των ως άνω δικαιολογητικών, το σύστημα εκδίδει επιβεβαίωση της παραλαβής τους και αποστέλλει ενημερωτικό ηλεκτρονικό μήνυμα σ’ αυτόν στον οποίο πρόκειται να γίνει η κατακύρωση.

Αν μετά την ηλεκτρονική αποσφράγιση και κατά τον έλεγχο των ως άνω δικαιολογητικών διαπιστωθεί ότι δεν έχουν προσκομισθεί ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης, μέσω του Συστήματος, ειδοποίησής του. Η αναθέτουσα αρχή μπορεί αιτιολογημένα να παρατείνει την ως άνω προθεσμία κατ’ ανώτατο όριο για δεκαπέντε (15) επιπλέον ημέρες.

Όσοι υπέβαλαν παραδεκτές προσφορές λαμβάνουν γνώση των παραπάνω δικαιολογητικών που κατατέθηκαν.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

1. κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης, είναι ψευδή ή ανακριβή, ή
2. δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή
3. από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 2.2.3 (λόγοι αποκλεισμού) και 2.2.4 - 2.2.8 (κριτήρια ποιοτικής επιλογής) της παρούσας.

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις τις οποίες ο προσωρινός ανάδοχος είχε δηλώσει με το Ευρωπαϊκό Ενιαίο Έγγραφο Σύμβασης, ότι πληροί, οι οποίες επήλθαν ή για τις οποίες έλαβε γνώση μετά την δήλωση και μέχρι την ημέρα της έγγραφης ειδοποίησης για την προσκόμιση των δικαιολογητικών κατακύρωσης (οψιγενείς μεταβολές), δεν καταπίπτει υπέρ της αναθέτουσας αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση ή δεν προσκομίσει ένα ή περισσότερα από τα απαιτούμενα δικαιολογητικά ή δεν αποδείξει ότι πληροί τα κριτήρια ποιοτικής επιλογής σύμφωνα με τις παραγράφους 2.2.4 - 2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού την Επιτροπή του Διαγωνισμού και τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

## Κατακύρωση - σύναψη σύμβασης

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα που έχει υποβάλει αποδεκτή προσφορά, σύμφωνα με το άρθρο 100 του ν. 4412/2016, εκτός από τον προσωρινό ανάδοχο, ηλεκτρονικά μέσω του συστήματος.

Η εν λόγω απόφαση αναφέρει την προθεσμία για την αναστολή της σύναψης της σύμβασης σύμφωνα με την επόμενη παράγραφο 3.4.

Τα έννομα αποτελέσματα της απόφασης κατακύρωσης και ιδίως η σύναψη της σύμβασης επέρχονται εφόσον συντρέξουν σωρευτικά τα κάτωθι:

1. άπρακτη πάροδος των προθεσμιών άσκησης των προβλεπόμενων στην παράγραφο 3.4 της παρούσας βοηθημάτων και μέσων στο στάδιο της προδικαστικής και δικαστικής προστασίας και από τις αποφάσεις αναστολών επί αυτών,
2. κοινοποίηση της απόφασης κατακύρωσης στον προσωρινό ανάδοχο, εφόσον αυτός υποβάλει επικαιροποιημένα τα δικαιολογητικά της παραγράφου 2.2.8.2, έπειτα από σχετική πρόσκληση.

Η αναθέτουσα αρχή προσκαλεί τον ανάδοχο να προσέλθει για υπογραφή του συμφωνητικού θέτοντάς του προθεσμία που δε μπορεί να υπερβαίνει τις είκοσι (20) ημέρες από την κοινοποίηση της σχετικής ειδικής πρόσκλησης. Το συμφωνητικό έχει αποδεικτικό χαρακτήρα.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και η κατακύρωση, με την ίδια διαδικασία, γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά.

## Προδικαστικές Προσφυγές - Προσωρινή Δικαστική Προστασία

Κάθε ενδιαφερόμενος, ο οποίος έχει ή είχε συμφέρον να του ανατεθεί σύμβαση των περιπτώσεων α΄ και β΄ της παραγράφου 2 του άρθρου 1 του ν. 4412/16 και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ή εσωτερικής νομοθεσίας, έχει δικαίωμα να προσφύγει στην Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στο άρθρο 360επ. του ν.4412/16 και να ζητήσει προσωρινή προστασία, σύμφωνα με το άρθρο 366 του ίδιου νόμου, ακύρωση παράνομης πράξης ή παράλειψης της αναθέτουσας αρχής, σύμφωνα με το άρθρο 367 ή ακύρωση σύμβασης η οποία έχει συναφθεί παράνομα, σύμφωνα με το άρθρο 368 πάντα του ν. 4412/16.

Κάθε ενδιαφερόμενος, ο οποίος έχει υποστεί ή ενδέχεται να υποστεί ζημία από απόφαση της ΑΕΠΠ επί της προδικαστικής προσφυγής του άρθρου 360 του ν. 4412/16, μπορεί να ασκήσει αίτηση για την αναστολή εκτέλεσης και αίτηση για την ακύρωση της απόφασής της ενώπιον των αρμόδιων δικαστηρίων, σύμφωνα με το άρθρο 372 του ν. 4412/16. Δικαίωμα άσκησης των ίδιων ενδίκων βοηθημάτων έχει και η αναθέτουσα αρχή αν η ΑΕΠΠ δεχθεί την προδικαστική προσφυγή.

Διαφορές που προκύπτουν από την ανάθεση δημοσίων συμβάσεων του παρόντος νόμου και αφορούν αξιώσεις αποζημίωσης εκδικάζονται από τα αρμόδια δικαστήρια, σύμφωνα με τις γενικές διατάξεις κατά τα οριζόμενα στο άρθρο 373 του ν. 4412/16.

## Ματαίωση Διαδικασίας

3.5.1 Η αναθέτουσα αρχή με εδικά αιτιολογημένη απόφασή της, μετά από γνώμη του αρμόδιου οργάνου, ματαιώνει τη διαδικασία σύναψης δημόσιας σύμβασης:

1. εφόσον η διαδικασία απέβη άγονη είτε λόγω μη υποβολής προσφοράς είτε λόγω απόρριψης όλων των προσφορών ή αιτήσεων ή αποκλεισμού όλων των προσφερόντων ή συμμετεχόντων, σύμφωνα με τις διατάξεις του παρόντος βιβλίου και τα έγγραφα της σύμβασης ή
2. στην περίπτωση του τελευταίου εδαφίου της παραγράφου 5 του άρθρου 105 του ν. 4412/16.

3.5.2 Ματαίωση της διαδικασίας ανάθεσης δημόσιας σύμβασης μπορεί να λάβει χώρα με ειδικώς αιτιολογημένη απόφαση της αναθέτουσας αρχής, μετά από γνώμη του αρμόδιου οργάνου, στις ακόλουθες περιπτώσεις:

1. λόγω παράτυπης διεξαγωγής της διαδικασίας ανάθεσης,
2. αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο,
3. αν λόγω ανωτέρας βίας, δεν είναι δυνατή η κανονική εκτέλεση της σύμβασης,
4. αν η επιλεγείσα προσφορά κριθεί ως μη συμφέρουσα από οικονομική άποψη,
5. στην περίπτωση της παραγράφου 4 του άρθρου 97 του ν. 4412/16,
6. για άλλους επιτακτικούς λόγους δημοσίου συμφέροντος όπως ιδίως δημόσιας υγείας ή προστασίας του περιβάλλοντος.

3.5.3 Αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, η αναθέτουσα αρχή μπορεί, μετά από γνώμη του αρμόδιου οργάνου, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

3.5.4 Όταν συντρέχουν οι λόγοι για τη ματαίωση της διαδικασίας που αναφέρονται στις παραγράφους 3.5.1 και 3.5.2, η αναθέτουσα αρχή ακυρώνει τη διαδικασία σύναψης δημόσιας σύμβασης για ολόκληρο το αντικείμενο της σύμβασης ή, αν οι λόγοι αυτοί συνδέονται με τμήμα της σύμβασης, για το εν λόγω τμήμα, εφόσον επιτρέπεται η κατάθεση τέτοιων προσφορών.

3.5.5 Η αναθέτουσα αρχή διατηρεί, επίσης, το δικαίωμα, μετά από γνώμη του αρμοδίου οργάνου, να αποφασίσει, παράλληλα με τη ματαίωση της διαδικασίας σύναψης, και την επανάληψη οποιασδήποτε φάσης της διαδικασίας σύναψης, με τροποποίηση ή μη των όρων της ή την προσφυγή στη διαδικασία των άρθρων 29 ή 32 του ν. 4412/16, εφόσον, στην τελευταία αυτή περίπτωση, πληρούνται οι όροι και οι προϋποθέσεις των άρθρων αυτών.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Εγγυήσεις (καλής εκτέλεσης)

### Εγγύηση καλής εκτέλεσης

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας ανέρχεται σε ποσοστό 5% επί της αξίας της σύμβασης, εκτός ΦΠΑ και κατατίθεται πριν ή κατά την υπογραφή της σύμβασης.

Η εγγύηση καλής εκτέλεσης, προκειμένου να γίνει αποδεκτή, πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5 στοιχεία της παρούσας και επιπλέον τον αριθμό και τον τίτλο της σχετικής σύμβασης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου, συμπεριλαμβανομένης τυχόν ισόποσης προς αυτόν προκαταβολής.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 5% επί του ποσού της αύξησης, εκτός ΦΠΑ.

Η εγγυητική καλής εκτέλεσης πρέπει να είναι αορίστου χρόνου.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Η εγγύηση καλής εκτέλεσης επιστρέφεται στο σύνολό της.

## Συμβατικό πλαίσιο – Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## Όροι εκτέλεσης της σύμβασης

Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

## Υπεργολαβία

4.4.1 Οι οικονομικοί φορείς θα πρέπει επί ποινής απαραδέκτου να ορίζουν στην προσφορά τους το τμήμα της σύμβασης που προτίθενται να αναθέσουν με την μορφή υπεργολαβίας σε τρίτους.

4.4.2 Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

4.4.3 Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο / υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

4.4.4 Η αναθέτουσα αρχή δύναται να επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.8.2 της παρούσας, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016.

Όταν από την ως άνω επαλήθευση προκύπτει ότι συντρέχουν λόγοι αποκλεισμού δύναται να απαιτήσει την αντικατάστασή τους, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου.

Τροποποιήσεις και αλλαγές της σύμβασης επιτρέπονται εφόσον δεν είναι ουσιώδεις και δεν αλλοιώνουν το φυσικό και οικονομικό αντικείμενο (είδος, ποσότητα, παραδοτέα, ύψος σύμβασης) και πραγματοποιούνται με έγγραφη συμφωνία των συμβαλλόμενων μερών, η οποία θα αποτελεί Παράρτημα της αρχικής σύμβασης.

## Δικαίωμα μονομερούς λύσης της σύμβασης

4.6.1 Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

1. η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης,
2. ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,
3. η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Τρόπος πληρωμής

5.1.1 Η πληρωμή του αναδόχου θα πραγματοποιηθεί με τον ακόλουθο τρόπο:

* Χορήγηση έντοκης προκαταβολής μέχρι ποσοστού 20% επί του συμβατικού τιμήματος, μετά την υπογραφή της σύμβασης, με κατάθεση ισόποσης εγγυητικής επιστολής σύμφωνα με τα οριζόμενα στον ν. 4412/16.
* Α’ Δόση, ίση με ποσοστό 50% του συμβατικού τιμήματος μειωμένο κατά το ποσοστό της ληφθείσας προκαταβολής, με την ολοκλήρωση και παραλαβή των Παραδοτέων (Π1.1, Π5.1, Π7.1, Π1.2, Π2.1, Π1.3, Π4.1, Π5.2, Π5.3, Π5.5) που ορίζονται με ημερομηνία παράδοσης ως τον Τρίτο (3) μήνα από την υπογραφή της σύμβασης (δηλαδή, κατά την πληρωμή της Α΄ Δόσης θα συμψηφιστεί το ποσό της ληφθείσας προκαταβολής, θα επιστραφεί δε στον Ανάδοχο η εκδοθείσα εγγυητική επιστολή προκαταβολής).
* Β’ Δόση, ίση με ποσοστό 18% του συμβατικού τιμήματος με την ολοκλήρωση και παραλαβή των Παραδοτέων (Π4.2, Π4.3, Π5.4, Π4.4, Π2.2, Π3.1) που ορίζονται με ημερομηνία παράδοσης ως τον πέμπτο (5) μήνα από την υπογραφή της σύμβασης.
* Γ’ Δόση, ίση με ποσοστό 27% του συμβατικού τιμήματος με την ολοκλήρωση και παραλαβή των Παραδοτέων (Π2.3, Π6.1, Π7.2) που ορίζονται με ημερομηνία παράδοσης ως τον δέκατο όγδοο (8) μήνα από την υπογραφή της σύμβασης.
* Αποπληρωμή, το υπόλοιπο 5% του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου.

Καθώς το έργο υλοποιείται στο πλαίσιο Πράξης η οποία εντάσσεται στο πρόγραμμα  **Διασυνοριακής Συνεργασίας «INTERREG V-A GREECE-BULGARIA 2014 – 2020»**, ρητά θα συμφωνείται στο πλαίσιο της σύμβασης με τον Ανάδοχο ότι ο τελευταίος θα δέχεται ανεπιφύλακτα να αναστέλλεται η πληρωμή του για όσο χρόνο δεν έχουν μεταφερθεί οι απαραίτητες πιστώσεις από το φορέα χρηματοδότησης του Προγράμματος στην Αναθέτουσα Αρχή.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

5.1.2 Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων επιβάλλεται (άρθρο 4 Ν.4013/2011 όπως ισχύει)

Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του ν. 4412/2016

Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος.

## Κήρυξη οικονομικού φορέα εκπτώτου - Κυρώσεις

5.2.1 Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της αναθέτουσας αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Στην περίπτωση αυτή του κοινοποιείται ειδική όχληση, η οποία περιλαμβάνει συγκεκριμένη περιγραφή των ενεργειών στις οποίες οφείλει να προβεί αυτός, θέτοντας προθεσμία για τη συμμόρφωσή του, η οποία δεν μπορεί να είναι μικρότερη των δεκαπέντε (15) ημερών. Αν η προθεσμία που τεθεί με την ειδική όχληση παρέλθει χωρίς να συμμορφωθεί, κηρύσσεται αιτιολογημένα έκπτωτος μέσα σε τριάντα (30) ημέρες από την άπρακτη πάροδο της ως άνω προθεσμίας συμμόρφωσης.

Στον ανάδοχο που κηρύσσεται έκπτωτος από την σύμβαση, επιβάλλεται, μετά από κλήση του για παροχή εξηγήσεων, ολική κατάπτωση της εγγύησης καλής εκτέλεσης της σύμβασης.

5.2.2 Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Οι ποινικές ρήτρες υπολογίζονται ως εξής:

1. για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,
2. για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,
3. οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## Διοικητικές προσφυγές κατά τη διαδικασία εκτέλεσης

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των παραγράφων 5.2 (Κήρυξη οικονομικού φορέα εκπτώτου – Κυρώσεις) και 6.4 (Απόρριψη παραδοτέων – Αντικατάσταση), να υποβάλει προσφυγή για λόγους νομιμότητας και ουσίας ενώπιον της αναθέτουσας αρχής, μέσα σε ανατρεπτική προθεσμία τριάντα (30) ημερών από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου στις περιπτώσεις β΄ και δ΄ της παραγράφου 11 του άρθρου 221 του ν. 4412/16 οργάνου.

Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

# ΔΙΑΡΚΕΙΑ ΣΥΜΒΑΣΗΣ – ΤΟΠΟΣ ΠΑΡΑΔΟΣΗΣ

## Παρακολούθηση της Σύμβασης

Η παρακολούθηση της εκτέλεσης της Σύμβασης θα διενεργηθεί από την αρμόδια Επιτροπή Παρακολούθησης και Παραλαβής Έργου (Ε.Π.Π.Ε.) που έχει συγκροτηθεί για το σκοπό αυτό με απόφαση της Εκτελεστικής Γραμματείας της Αναθέτουσας Αρχής η οποία και θα εισηγείται στην Εκτελεστική Γραμματεία της Αναθέτουσας Αρχής για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

## Διάρκεια της Σύμβασης

Η διάρκεια της Σύμβασης ορίζεται σε **δέκα πέντε (15) μήνες** από την υπογραφή της σύμβασης και λήγει με την παραλαβή του τελευταίου παραδοτέου..

Για τα επιμέρους στάδια υποβολής των παραδοτέων ορίζονται ενδιάμεσες προθεσμίες ως εξής:

|  |  |  |
| --- | --- | --- |
| **α/π** | **ΠΑΡΑΔΟΤΕΑ** | **ΠΑΡΑΔΟΣΗ** |
| Π1.1 | Λογότυπο και γραφική ταυτότητα της Πράξης | Μ01 |
| Π5.1 | Κείμενο στρατηγικών στόχων, ως συμβολή της Ε.Σ.Α.μεΑ. για τη διαμόρφωση Κοινής Στρατηγικής της Πράξης, υπό τη μορφή έκθεσης στην Αγγλική γλώσσα | Μ01 |
| Π7.1 | Εκπαιδευτικό υλικό των Εκπαιδευτών 1, 2 και 3, στην Ελληνική ή στην Αγγλική Γλώσσα | Μ01 |
| Π1.2 | Φυλλάδιο και αφίσα της Πράξης (σε τρεις γλώσσες, σε μορφή κατάλληλη για αναπαραγωγή) | Μ02 |
| Π2.1 | Έκθεση σχεδιασμού της Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης και των επιμέρους υποσυστημάτων (στην Αγγλική γλώσσα) | Μ02 |
| Π1.3 | Το φυλλάδιο της Πράξης σε ψηφιακές μορφές προσβάσιμες για άτομα με αναπηρία (σε τρεις γλώσσες) | Μ03 |
| Π4.1 | Επιχειρηματικό σχέδιο και σχέδιο λειτουργίας του κοινού Κέντρου Στήριξης της Απασχόλησης (στην Αγγλική γλώσσα) | Μ03 |
| Π5.2 | Κείμενο συμπερασμάτων των ολοκληρωμένων επισκέψεων μελέτης, υπό τη μορφή έκθεσης στην Αγγλική γλώσσα | Μ03 |
| Π5.3 | Αποτελέσματα της έρευνας και της μελέτης για τις ομάδες-στόχο, υπό τη μορφή έκθεσης «Ανάγκες των ευάλωτων ομάδων και καλές πρακτικές για ένταξη και ικανοποίηση ειδικών αναγκών» και στοιχείων στην Αγγλική γλώσσα (π.χ., σε Excel ή σε βάση δεδομένων) | Μ03 |
| Π5.5 | Τέσσερα (4) αυτοτελή κεφάλαια του Οδηγού για νέες Κοινωνικές Επιχειρήσεις Ένταξης, υπό τη μορφή έκθεσης στην Αγγλική γλώσσα | Μ03 |
| Π4.2 | Στρατηγική (Σχέδιο) Προβολής και Επικοινωνίας του κοινού Κέντρου Στήριξης της Απασχόλησης (στην Αγγλική γλώσσα) | Μ04 |
| Π4.3 | Λογότυπο και έντυπα επικοινωνίας του κοινού Κέντρου Στήριξης της Απασχόλησης (επαγγελματικές κάρτες, φάκελοι, αφίσα, κ.λπ.) σε μορφές κατάλληλες για αναπαραγωγή και χρήση | Μ04 |
| Π5.4 | Παρατηρήσεις και επιπλέον κείμενο, ως συμβολή της Ε.Σ.Α.μεΑ., κατά την τελική επιμέλεια της Κοινής Στρατηγικής, υπό τη μορφή έκθεσης στην Αγγλική γλώσσα | Μ05 |
| Π4.4 | Το φυλλάδιο του κοινού Κέντρου Στήριξης της Απασχόλησης σε μορφή κατάλληλη προς εκτύπωση και σε ψηφιακές μορφές προσβάσιμες για άτομα με αναπηρία (σε τρεις γλώσσες) | Μ05 |
| Π2.2 | Ενδιάμεση έκδοση της ολοκληρωμένης Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης (κατάλληλη για την πιλοτική λειτουργία) | Μ05 |
| Π3.1 | Προωθητικό υλικό της Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης (στην Αγγλική γλώσσα) | Μ05 |
| Π2.3 | Έκθεση αξιολόγησης ευχρηστίας και προσβασιμότητας της ενδιάμεσης προσβάσιμης διαδικτυακής Πλατφόρμας και επικείμενων βελτιώσεων | Μ07 |
| Π6.1 | Ενδιάμεση έκθεση πεπραγμένων για τη δικτύωση για τις ανάγκες της Πράξης | Μ08 |
| Π7.2 | Τρεις (3) Απολογιστικές Εκθέσεις, στην Ελληνική γλώσσα, των Εκπαιδευτών 1, 2 και 3 | Μ08 |
| Π2.4 | Τελική, ολοκληρωμένη Πλατφόρμα κοινής προώθησης παραγωγών και προϊόντων χειροτεχνίας και λαϊκής τέχνης (τρεις γλώσσες) | Μ15 |
| Π3.2 | Έκθεση πεπραγμένων καμπάνιας προώθησης της Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης | Μ15 |
| Π3.3 | Έκθεση πεπραγμένων για τη σύναψη συμφώνων συνεργασίας με τοπικούς παραγωγούς | Μ15 |
| Π6.2 | Τελική έκθεση πεπραγμένων για τη δικτύωση για τις ανάγκες της Πράξης | Μ15 |

Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο 5.2.2 της παρούσας.

## Παραλαβή του αντικειμένου της Σύμβασης

Η παραλαβή των παραδοτέων γίνεται από την Επιτροπή Παρακολούθησης και Παραλαβής του Έργου (Ε.Π.Π.Ε) που συγκροτείται με απόφαση της Εκτελεστικής Γραμματείας της Αναθέτουσας Αρχής, σύμφωνα με την παράγραφο 11 εδάφιο δ’ του άρθρου 221 του ν. 4412/2016.

Κατά τη διαδικασία παραλαβής διενεργείται έλεγχος, μπορεί δε να καλείται να παραστεί και ο ανάδοχος.

Αν η επιτροπή παραλαβής κρίνει ότι τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλόλητα των παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Στην περίπτωση που διαπιστωθεί ότι δεν επηρεάζεται η καταλληλόλητα, με αιτιολογημένη απόφαση της Εκτελεστικής Γραμματείας της Αναθέτουσας Αρχής, μπορεί να εγκριθεί η παραλαβή των εν λόγω παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

Το πρωτόκολλο οριστικής παραλαβής εγκρίνεται από την Εκτελεστική Γραμματεία της Αναθέτουσας Αρχής με απόφασή της, η οποία κοινοποιείται υποχρεωτικά και στον ανάδοχο. Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν ληφθεί σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεσθεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι σύμφωνα με την παράγραφο 6 του άρθρου 218 του ν. 4412/2016. Η εγγυητική επιστολή καλής εκτέλεσης δεν επιστρέφεται πριν την ολοκλήρωση όλων των προβλεπόμενων ελέγχων και τη σύνταξη των σχετικών πρωτοκόλλων.

Σε περίπτωση οριστικής απόρριψης ολόκληρου ή μέρους των παραδοτέων, με απόφαση της αναθέτουσας αρχής μπορεί να εγκρίνεται αντικατάσταση των παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016, λόγω εκπρόθεσμης παράδοσης.

Αν ο ανάδοχος δεν αντικαταστήσει τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

Τόπος παράδοσης του έργου είναι τα γραφεία της Εθνικής Συνομοσπονδίας Ατόμων με Αναπηρία, Ελ. Βενιζέλου 236 Ηλιούπολη.

## Απόρριψη Παραδοτέων - Αντικατάσταση

Σε περίπτωση οριστικής απόρριψης ολόκληρου ή μέρους των παραδοτέων, με απόφαση της αναθέτουσας αρχής μπορεί να εγκρίνεται αντικατάσταση των παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

# Παραρτήματα

Αναπόσπαστα μέρη της παρούσας αποτελούν τα κάτωθι Παραρτήματα:

* Παράρτημα Ι Αναλυτική Περιγραφή Φυσικού Αντικειμένου και Χρονοδιαγράμματος της Σύμβασης
* Παράρτημα ΙΙ Υπόδειγμα ΕΕΕΣ
* Παράρτημα ΙΙΙ Σχέδιο Σύμβασησ

**Ο ΠΡΟΕΔΡΟΣ ΤΗΣ Ε.Σ.Α.μεΑ.**

**ΒΑΡΔΑΚΑΣΤΑΝΗΣ ΙΩΑΝΝΗΣ**

## Παράρτημα I: Αναλυτική Περιγραφή Φυσικού Αντικειμένου και Χρονοδιάγραμμα της Σύμβασης

### Αναθέτουσα Αρχή

Αναθέτουσα Αρχή του Έργου είναι η **Εθνική Συνομοσπονδία Ατόμων με Αναπηρία** (εφεξής Ε.Σ.Αμε.Α.).

Η Ε.Σ.Αμε.Α. είναι ο τριτοβάθμιος κοινωνικοσυνδικαλιστικός φορέας του αναπηρικού κινήματος της χώρας. Ιδρύθηκε το 1989 από οργανώσεις ατόμων με αναπηρία και των οικογενειών τους, προκειμένου να υπερασπιστεί θέματα κοινού ενδιαφέροντος για όλες τις κατηγορίες αναπηρίας και να αποτελέσει έναν ανεξάρτητο και ισχυρό φορέα εκπροσώπησης των ατόμων με αναπηρίες και των οικογενειών τους στην ελληνική Πολιτεία και κοινωνία.

Σήμερα η Ε.Σ.Αμε.Α. κατέχει επίσημα τη θέση του Κοινωνικού Εταίρου σε ζητήματα που αφορούν άμεσα ή έμμεσα στα άτομα με αναπηρίες και αγωνίζεται για την προώθηση πολιτικών που συμβάλλουν στην πλήρη συμμετοχή στην κοινωνική, οικονομική, πολιτική και πολιτιστική ζωή της χώρας.

Κύρια αποστολή της Συνομοσπονδίας είναι η καταπολέμηση των διακρίσεων σε βάρος των ατόμων με αναπηρία, χρόνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Ιδίως όσον αφορά στα ανθρώπινα δικαιώματα των ατόμων με αναπηρία, αυτά καθιερώνονται με τη Σύμβαση για τα Δικαιώματα των Ατόμων με Αναπηρία του Οργανισμού των Ηνωμένων Εθνών που η χώρα μας μαζί με το Προαιρετικό της Πρωτόκολλο επικύρωσε με τον ν. 4074/2012.

Σε εθνικό επίπεδο η Συνομοσπονδία αγωνίζεται για την προστασία και την προάσπιση των ανθρωπίνων και κοινωνικών δικαιωμάτων των ατόμων με αναπηρία, την αποδυνάμωση των κοινωνικών προκαταλήψεων και την καταπολέμηση των διακρίσεων που βιώνουν. Επιδιώκει την εξίσωση των ευκαιριών για τα άτομα με αναπηρία σε όλους τους τομείς της ζωής και τη διασφάλιση συνθηκών αξιοπρεπούς διαβίωσης και πλήρους ένταξης στην κοινωνία. Η Συνομοσπονδία καταρτίζει σχέδιο δράσης, ασκεί συστηματικό έλεγχο των νομοθετικών ρυθμίσεων και διατάξεων και καταθέτει προτάσεις προς την ελληνική Πολιτεία για θέματα όπως: η εκπαίδευση, η δια βίου μάθηση, η επαγγελματική κατάρτιση, η απασχόληση, η κοινωνία της πληροφορίας, η καθολική πρόσβαση.

Σε ευρωπαϊκό επίπεδο, η Συνομοσπονδία, έχει αναγνωρίσει την ανάγκη ενεργούς συμμετοχής σε μία πραγματικά αντιπροσωπευτική ευρωπαϊκή αναπηρική οργάνωση όπως είναι το Ευρωπαϊκό Φόρουμ Ατόμων με Αναπηρία, το οποίο εκπροσωπεί τα άτομα με αναπηρία στο διάλογο με την Ευρωπαϊκή Επιτροπή, το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης και τις άλλες ευρωπαϊκές αρχές. Με στόχο τη δημιουργία ενός ευρωπαϊκού πολιτικού πλαισίου για την αναπηρία, επικεντρωμένο στην ισότητα των ευκαιριών και στην καταπολέμηση των διακρίσεων, συμμετέχει σε ένα διευρυμένο δίκτυο επαφών με τα Εθνικά Συμβούλια Ατόμων με Αναπηρία των άλλων κρατών – μελών αλλά και των υπό ένταξη στην Ευρωπαϊκή Ένωση κρατών.

### Το περιβάλλον της Σύμβασης

**Πρόγραμμα Ευρωπαϊκής Εδαφικής Συνεργασίας Interreg V-A "Ελλάδα-Βουλγαρία"**

Η Ελλάδα και η Βουλγαρία, δύο γειτονικές χώρες με πλούσιο παρελθόν, από το τέλος της δεκαετίας του 1990 έχουν μπει σε μια εποχή στενότερης συνεργασίας, χάρη στο Πρόγραμμα INTERREG “Ελλάδα-Βουλγαρία”.

Η βασική ιδέα πίσω από το “INTERREG” είναι ότι οι χώρες αντιμετωπίζουν διάφορα θέματα τα οποία μπορούν να επιλυθούν καλύτερα αν εργαστούν μαζί με τους γείτονες τους παρά αν παραμείνει ο καθένας περιορισμένος στα σύνορα του. Για αυτόν τον λόγο, στο Πρόγραμμα προωθούνται δραστηριότητες που φέρνουν τους λαούς πιο κοντά. Είναι γεγονός ότι, ότι συμβαίνει στη μία πλευρά των συνόρων επηρεάζει και την άλλη, συνεπώς υπάρχει ανάγκη για κοινές δράσεις.

Υπάρχουν συνεργασίες με δημόσιους και άλλους φορείς και στις δύο πλευρές των συνόρων που μπορούν να ωφελήσουν και να επηρεάσουν θετικά τον μέγιστο δυνατό αριθμό κατοίκων, χρηματοδοτώντας μια μεγάλη ποικιλία δράσεων που ανήκουν στους τομείς της ανταγωνιστικότητας, του περιβάλλοντος, του πολιτισμού, των μεταφορών, της υγείας και των κοινωνικών θεμάτων.

Στόχοι και Επιλέξιμες Περιοχές

Το *Πρόγραμμα Ευρωπαϊκής Εδαφικής Συνεργασίας Interreg V-A "Ελλάδα-Βουλγαρία" 2014-2020* εγκρίθηκε από την Ευρωπαϊκή Επιτροπή στις 09/09/2015 (Απόφαση C(2015) 6283) και στοχεύει:

* Στην περαιτέρω βελτίωση και ενδυνάμωση της διασυνοριακή συνεργασίας.
* Στην ανάπτυξη και προώθηση της πολιτιστικής και φυσικής κληρονομιάς της διασυνοριακής περιοχής.
* Στην προστασία του τοπικού πληθυσμού από τον κίνδυνο φυσικών καταστροφών (π.χ. πυρκαγιές, πλημμύρες).
* Στη βελτίωση διαχείρισης των υδατικών πόρων.
* Στη βελτίωση της διασυνοριακής συνδεσιμότητας (π.χ. μείωση του χρόνου μετακίνησης, βελτίωση της οδικής ασφάλειας).
* Στην επέκταση της κοινωνικής επιχειρηματικότητας στη διασυνοριακή περιοχή, κάτι που θα έχει ως αποτέλεσμα να αυξηθεί η απασχόληση στις κοινωνικές επιχειρήσεις και να αυξηθεί η παροχή κοινωνικών υπηρεσιών στις ευάλωτες κοινότητες.
* Στην ενίσχυση της τουριστικής κίνησης στην παραμεθόρια περιοχή.
* Στη δημιουργία ανάπτυξης και νέων θέσεων εργασίας, με την τόνωση της επιχειρηματικής δραστηριότητας και τη βελτίωση της ικανότητας των μικρομεσαίων επιχειρήσεων να διευρύνουν τις δραστηριότητές τους πέρα από τις τοπικές αγορές.

Το Πρόγραμμα για την περίοδο 2014-2020 καλύπτει 11 ελληνικές και βουλγαρικές περιφέρειες. Στην Ελλάδα περιλαμβάνονται: Περιφέρεια Ανατολικής Μακεδονίας-Θράκης (Περιφερειακές Μονάδες Έβρου, Καβάλας, Ξάνθης, Ροδόπης και Δράμας) και η Περιφέρεια Κεντρικής Μακεδονίας (Περιφερειακές Μονάδες Θεσσαλονίκης και Σερρών). Στη Βουλγαρία περιλαμβάνονται: Νότια Κεντρική Περιφέρεια Προγραμματισμού και Νοτιοδυτική Περιφέρεια Προγραμματισμού (περιοχές Blagoevgrad, Smolyan, Kardjali και Haskovo).



*Εικόνα 1. Χάρτης Επιλέξιμων Περιοχών Προγράμματος (Πηγή: Ιστοσελίδα Προγράμματος - www.greece-bulgaria.eu/com)*

Άξονες Προτεραιότητας και Προϋπολογισμός

Το Πρόγραμμα για την περίοδο 2014-2020 αποτελείται από πέντε (5) άξονες προτεραιότητας: 1. Μια ανταγωνιστική και καινοτόμος διασυνοριακή περιοχή, 2. Αειφόρος και κλιματικά προσαρμόσιμη διασυνοριακή περιοχή, 3. Μία καλύτερη διασυνδεδεμένη διασυνοριακή περιοχή, 4. Μια διασυνοριακή περιοχή χωρίς κοινωνικούς αποκλεισμούς, και 5. Τεχνική βοήθεια.

Ο συνολικός προϋπολογισμός ανέρχεται στα 129.695.572,00 ευρώ, με συγχρηματοδότηση από το από το Ευρωπαϊκό Ταμείο Περιφερειακής Ανάπτυξης (85%) και από εθνικούς πόρους της Ελλάδας και της Βουλγαρίας (15%).

**H Πράξη “SOCIALCRAFTS”**

Η Πράξη SocialCrafts υλοποιείται στο πλαίσιο του Προγράμματος Ευρωπαϊκής Εδαφικής Συνεργασίας Interreg V-A "Ελλάδα-Βουλγαρία" 2014-2020, και εντάσσεται στον Άξονα Προτεραιότητας 4: «Μια διασυνοριακή περιοχή χωρίς κοινωνικούς αποκλεισμούς», στον Θεματικό Στόχο «9 - Προώθηση της κοινωνικής ένταξης, καταπολέμηση της φτώχειας και κάθε διάκριση», στην Επενδυτική Προτεραιότητα «9γ. Παροχή υποστήριξης σε κοινωνικές επιχειρήσεις», και στον Ειδικό Στόχο «Επέκταση της κοινωνικής επιχειρηματικότητας στη διασυνοριακή περιοχή».

Στην Πράξη SocialCrafts συμμετέχουν συνολικά έξι (6) Εταίροι, φορείς από την Ελλάδα και τη Βουλγαρία, και η ΕΣΑμεΑ αποτελεί έναν από αυτούς.

Το όραμα και οι κύριοι στόχοι της Πράξης

Η Πράξη SocialCrafts στοχεύει στη βελτίωση της κοινωνικής και της εργασιακής ένταξης ευάλωτων ομάδων που ζουν στη διασυνοριακή περιοχή Ελλάδας-Βουλγαρίας, ιδιαίτερα των πλέον εκτεθειμένων στον αποκλεισμό. Για το σκοπό αυτό, οι εταίροι του έργου θα δημιουργήσουν ένα διασυνοριακό δίκτυο υπηρεσιών και εφαρμογών, ως ένα είδος οικοσυστήματος κοινωνικής καινοτομίας που θα στηρίξει μακροπρόθεσμα τη δημιουργία και ανάπτυξη κοινωνικών επιχειρήσεων στους τομείς της χειροτεχνίας και των παραδοσιακών τεχνών που προσφέρουν ευκαιρίες απασχόλησης σε άτομα που κινδυνεύουν περισσότερο από την ανεργία, τη φτώχεια ή τον κοινωνικό αποκλεισμό, συμπεριλαμβανομένων των ατόμων με αναπηρία.

Η Πράξη στοχεύει στην από κοινού ίδρυση καινοτόμων δομών υποστήριξης που θα ενθαρρύνουν και θα υποστηρίξουν (α) τους τεχνίτες χειροτεχνίας και παραδοσιακών τεχνών ολόκληρης της διασυνοριακής περιοχής για να αναπτυχθούν συστηματικά σε ένα βιώσιμο δίκτυο κοινωνικών επιχειρήσεων ένταξης και (β) ευάλωτα άτομα για να αναζητήσουν εργασία και να απασχοληθούν σε μονάδες παραγωγής χειροτεχνιών και παραδοσιακών τεχνών. Οι ωφελούμενοι αυτού του δικτύου θα μπορούν, τελικά, να μοιράζονται κοινούς πόρους και να συνεργάζονται τόσο για τη διαφύλαξη και την προώθηση των παραδοσιακών τεχνικών της περιοχής και την κοινή προώθηση στις αγορές, όσο και για την κινητοποίηση αναξιοποίητων ανθρώπινων πόρων και την προσφορά θέσεων εργασίας σε άτομα με αναπηρία και άλλα ευάλωτα μέλη της ομάδας.

Το βασικό μέλημα της Πράξης είναι να διασφαλίσει ότι το προβλεπόμενο "οικοσύστημα":

1. θα είναι βιώσιμο και
2. θα λειτουργεί ως οδηγός ίσων ευκαιριών και ανάπτυξης χωρίς αποκλεισμούς στη διασυνοριακή περιοχή, και ευαισθητοποίησης σχετικά με τα δικαιώματα των ευάλωτων ομάδων, με βάση τη Σύμβαση των Ηνωμένων Εθνών για τα Δικαιώματα των Ατόμων με Αναπηρία, τη Σύμβαση για την εξάλειψη όλων των μορφών διακρίσεων κατά των γυναικών, κλπ.

Κύριες ομάδες στόχοι της Πράξης

Οι ομάδες-στόχοι της Πράξης είναι ευάλωτες ομάδες, όπως τα άτομα με αναπηρία, ο πληθυσμός των Ρομά και οι επαγγελματικά και οικονομικά προβληματικές ομάδες (γυναίκες, νέοι, μακροχρόνια άνεργοι, νοικοκυριά κάτω από τη φτώχεια και άλλες ειδικές κοινωνικές ομάδες). Ένας μεγάλος πληθυσμός αυτών των ομάδων (π.χ., άτομα με αναπηρία), μέσω των αντιπροσωπευτικών τους ενώσεων στην εταιρική σχέση, διαδραματίζει θεμελιώδη ρόλο στην Πράξη, προσδιορίζοντας τους στόχους και τις κατευθύνσεις των δράσεων (σχεδιασμός), την ανάπτυξη αυτών των δράσεων (υλοποίηση), την αποτελεσματικότητα των υπηρεσιών και τα παραγόμενα ηλεκτρονικά εργαλεία (αξιολόγηση) και είναι οι πραγματικοί αποδέκτες των αποτελεσμάτων του έργου (διάδοση), εξασφαλίζοντας ταυτόχρονα τη μη διάκριση λόγω φύλου και αναπηρίας.

Οι εταίροι της Πράξης σχεδιάζουν και εγκαθιστούν από κοινού διάφορες υποστηρικτικές υπηρεσίες, συμπεριλαμβανομένων μέτρων για τη δημιουργία ικανοτήτων, ειδικά για:

1. Τους υπάρχοντες δημιουργούς χειροτεχνιών και λαϊκής τέχνης στη διασυνοριακή περιοχή (*τεχνίτες*).
2. Τα άτομα με αναπηρία και άλλες ευάλωτες ομάδες που διατρέχουν κίνδυνο κοινωνικού αποκλεισμού (*μειονεκτούντα άτομα*).

Αρχές

Η Πράξη, και ως εκ τούτου το προκηρυσσόμενο Έργο, ενσωματώνουν τις αρχές της *Μη* Διάκρισης *και Ίσων ευκαιριών* και της *Προσβασιμότητας για τα Άτομα με Αναπηρία*, η οποία έχει πλέον μετατραπεί σε απαραίτητη προϋπόθεση για τη λήψη δημόσιας χρηματοδότησης των κρατών-μελών από τα ταμεία της ΕΕ. Όλα τα αποτελέσματα της Πράξης θα πρέπει να είναι πλήρως προσβάσιμα για άτομα με αναπηρία. Για τον λόγο αυτό, οι παρεμβάσεις του Έργου θα πρέπει να υιοθετούν την Αρχή του «Σχεδιασμού για Όλους» εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, στις οδηγίες προσβασιμότητας της Κοινοπραξίας του Παγκόσμιου Ιστού (W3C).

### Αντικείμενο της Σύμβασης

Αναλυτικότερα, οι υπηρεσίες που θα παρασχεθούν από τον Υποψήφιο Ανάδοχο διακρίνονται στις ακόλουθες Ενότητες Εργασιών:

* 1η ΕΝΟΤΗΤΑ ΕΡΓΑΣΙΑΣ: Παραγωγή υλικού διάχυσης στο πλαίσιο της Δράσης 2.1 «Στρατηγική διάχυσης της Πράξης και πόροι»
* 2η ΕΝΟΤΗΤΑ ΕΡΓΑΣΙΑΣ: Ανάπτυξη προσβάσιμης διαδικτυακής πλατφόρμας προώθησης παραγωγών και προϊόντων χειροτεχνίας και λαϊκής τέχνης από τη διασυνοριακή περιοχή στο πλαίσιο της Δράσης 5.1 «Κοινή πλατφόρμα προώθησης»
* 3η ΕΝΟΤΗΤΑ ΕΡΓΑΣΙΑΣ: Παροχή ποικίλων υπηρεσιών ενημέρωσης και προώθησης στο πλαίσιο της Δράσης 5.2 «Προώθηση της πλατφόρμας και συμφωνίες εταιρικής συνεργασίας»
* 4η ΕΝΟΤΗΤΑ ΕΡΓΑΣΙΑΣ: Παραγωγή επιχειρηματικού σχεδίου, σχεδίου λειτουργίας, εταιρικής ταυτότητας και υλικού προβολής/διάχυσης στο πλαίσιο της Δράσης 3.3 «Κέντρο στήριξης της απασχόλησης για ένταξη σε παραδοσιακές χειροτεχνίες και σχέδια βιωσιμότητας»
* 5η ΕΝΟΤΗΤΑ ΕΡΓΑΣΙΑΣ: Εκπόνηση προκαταρτικής μελέτης και συμβολή στην Κοινή Στρατηγική της Πράξης SocialCrafts, στο πλαίσιο της Δράσης 4.1 «Προκαταρτικές μελέτες και κοινή ανάπτυξη Στρατηγικής»
* 6η ΕΝΟΤΗΤΑ ΕΡΓΑΣΙΑΣ: Υπηρεσίες με σκοπό τη δικτύωση στο πλαίσιο της Δράσης 5.5 «Δικτύωση με διεθνείς οργανισμούς, εκπαιδευτικά ιδρύματα κ.λπ.»
* 7η ΕΝΟΤΗΤΑ ΕΡΓΑΣΙΑΣ: Υπηρεσίες άτυπης εκπαίδευσης στο πλαίσιο των Δράσεων 3.1 «Ενημέρωση-ευαισθητοποίηση και παροχή στήριξης προσωπικής ανάπτυξης», 3.2 «Προώθηση κοινωνικής επιχειρηματικότητας και αυτό-απασχόλησης στον τομέα των παραδοσιακών τεχνών», και 4.1 «Προώθηση της μη διάκρισης και κοινωνικής αντίληψης σε παραδοσιακούς τεχνίτες της Διασυνοριακής Περιοχής».

### ΕΝΟΤΗΤΑ ΕΡΓΑΣΙΑΣ 1: Παραγωγή υλικού διάχυσης στο πλαίσιο της Δράσης 2.1 «Στρατηγική διάχυσης της Πράξης και πόροι»

*Αντικείμενο της ενότητας*

Η ΕΣΑμεΑ, στο πλαίσιο της συγκεκριμένης Δράσης, στην οποία συμμετέχει και ο Επικεφαλής Εταίρος της Πράξης, έχει αναλάβει της παραγωγή και διάχυση του υλικού επικοινωνίας και διάχυσης σύμφωνα με την Στρατηγική που θα αναπτύξουν οι Εταίροι. Συγκεκριμένα:

**Α.** Σχεδιασμός ειδικού λογότυπου της Πράξης και γραφικής ταυτότητας της Πράξης (με βάση το Στρατηγικό Σχέδιο Πληροφόρησης και Δημοσιότητας της Πράξης).

**Β.** Σχεδιασμός του φυλλαδίου και της αφίσας της Πράξης (σε τρεις γλώσσες) και υποβολή στον Επικεφαλής Εταίρο (Lead Beneficiary 1) για εκτύπωση.

**Γ.** Μεταγραφή (μετατροπή) του φυλλαδίου της Πράξης σε προσβάσιμες ψηφιακές μορφές (3 γλώσσες) και υποβολή στον Επικεφαλής Εταίρο (Lead Beneficiary 1) προκειμένου να ενσωματωθούν στην ιστοσελίδα και σε προωθητικά USB της Πράξης.

*Στάδια υλοποίησης - Παραδοτέα - Χρονοδιάγραμμα*

Τα στάδια υλοποίησης είναι τα ακόλουθα:

**Α.** Για το σχεδιασμό λογότυπου και γραφικής ταυτότητας της Πράξης:

1. Σχεδιασμός λογότυπου και γραφικής ταυτότητας της Πράξης (με βάση το Στρατηγικό Σχέδιο Πληροφόρησης και Δημοσιότητας της Πράξης) και υποβολή στην Ε.Σ.Α.μεΑ.
2. Υποβολή στην ΕΣΑμεΑ για Έγκριση/Αλλαγές (Ε.Σ.Α.μεΑ.)
3. Διορθώσεις (εάν απαιτούνται)
4. Προεκτύπωση (ως δείγμα)
5. Υποβολή στην ΕΣΑμεΑ για Έγκριση/Αλλαγές (Ε.Σ.Α.μεΑ.)
6. Διορθώσεις (εάν απαιτούνται)
7. Τελική Έγκριση (Ε.Σ.Α.μεΑ.)
8. Παράδοση (συσκευασία, μεταφορά). Ο Ανάδοχος θα πρέπει να παραδώσει στην Ε.Σ.Α.μεΑ. σε CD, DVD ή USB, τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για πιθανή επανέκδοση και αναπαραγωγή στο μέλλον από την Ε.Σ.Α.μεΑ., έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Λογότυπο και γραφική ταυτότητα της Πράξης | Ένας (1) μήνας από την υπογραφή της σύμβασης |

**B.** Για το σχεδιασμό του φυλλαδίου και της αφίσας της Πράξης (σε τρεις γλώσσες) και την αποστολή αυτών στον Επικεφαλής Εταίρο (Lead Beneficiary 1) για εκτύπωση/αναπαραγωγή:

1. Συλλογή πληροφοριών σχετικά με την Πράξη και τη διασυνοριακή περιοχή παρέμβασης, τις υπηρεσίες και δομές που θα δημιουργηθούν, τους στόχους και σκοπούς της Πράξης, τις ομάδες στόχο της, κ.λπ.
2. Σχεδιασμός - Προδιαγραφές - Περιεχόμενα: Οριοθέτηση του αντικειμένου του φυλλαδίου και της αφίσας και σαφής προσδιορισμός των στόχων τους.
3. Συγγραφή των περιεχομένων του φυλλαδίου και της αφίσας στα ελληνικά: Συγγραφή και έκδοση των τελικών κειμένων και περιεχομένων του φυλλαδίου και της αφίσας.
4. Έγκριση/Αλλαγές (Ε.Σ.Α.μεΑ.).
5. Διορθώσεις και μετάφραση των περιεχομένων του φυλλαδίου και της αφίσας στα αγγλικά και βουλγαρικά.
6. Παραγωγή του τελικού φυλλαδίου σε ελληνικά – αγγλικά - βουλγαρικά (σε κατάλληλη μορφή για μελλοντική επίσημη έκδοση σε έντυπη μορφή και προς ψηφιακή προσβασιμοποίηση - βλ. παρακάτω).
7. Προεκτύπωση (ως δείγμα).
8. Έγκριση/Αλλαγές (Ε.Σ.Α.μεΑ.).
9. Διορθώσεις (επί του στοιχειοθετημένων κειμένων).
10. Τελική Έγκριση (Ε.Σ.Α.μεΑ.)
11. Παράδοση (συσκευασία, μεταφορά) στην ΕΣΑμεΑ. Μετά την τελική έγκριση του φυλλαδίου και της αφίσας από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB, τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.
12. Αποστολή στον Επικεφαλής Εταίρο (Lead Beneficiary 1). Αποστολή στον Επικεφαλής Εταίρο (Lead Beneficiary 1) του φυλλαδίου και της αφίσας (για εκτύπωση). Ο Ανάδοχος θα πρέπει να αποστείλει ηλεκτρονικά στον Επικεφαλής Εταίρο (Lead Beneficiary 1) τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για έκδοση και αναπαραγωγή του φυλλαδίου και της αφίσας, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Φυλλάδιο και αφίσα της Πράξης (σε τρεις γλώσσες, σε μορφή κατάλληλη για αναπαραγωγή) | Δυο (2) μήνες από την υπογραφή της σύμβασης |

**Γ.** Για τη μεταγραφή/μετατροπή του φυλλαδίου της Πράξης σε προσβάσιμες ψηφιακές μορφές (3 γλώσσες) και υποβολή στον Επικεφαλής Εταίρο (Lead Beneficiary 1), προκειμένου να ενσωματωθούν στην ιστοσελίδα και σε προωθητικά USB της Πράξης, σημειώνονται τα ακόλουθα.

Το φυλλάδιο (ψηφιακή έκδοση) που θα παραχθεί στο πλαίσιο του Έργου (βλ. παραπάνω) θα πρέπει να καταστεί προσβάσιμο για άτομα με αναπηρία, ηλικιωμένους, κ.λπ. Θα πρέπει εδώ να επισημανθεί πως η Πράξη ενσωματώνει την οριζόντια και υποχρεωτική ένταξη του κριτηρίου της «προσβασιμότητας των ατόμων με αναπηρία», δηλαδή δεσμεύεται για την πλήρη εφαρμογή του άρθρου 16 του Γενικού Κανονισμού των Ταμείων (Κανονισμός (ΕΚ) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999). Ειδικότερα, η δυνατότητα και ευκολία πρόσβασης, είτε φυσική είτε ηλεκτρονική, για διάφορες κατηγορίες ατόμων με αναπηρία αποτελεί ένα από τα υποχρεωτικά κριτήρια που η Πράξη απαιτεί να λαμβάνονται υπόψη κατά τις διάφορες φάσεις υλοποίησης.

Για αυτό το λόγο, σε αυτή τη δράση, ο Ανάδοχος θα πρέπει να μετατρέψει το περιεχομένου του φυλλαδίου σε εναλλακτικές ψηφιακές μορφές (MS Word, Adobe PDF, TXT, MP3, HTML, ακουστική μορφή, κλπ.), οι οποίες θα είναι προσβάσιμες και κατάλληλα σχεδιασμένες για άτομα με αναπηρία. Στη φάση αυτή θα πρέπει να εξασφαλιστεί η προσβασιμότητα και η χρηστικότητα των παρεχόμενων εναλλακτικών μορφών από χρήστες με διάφορες αναπηρίες.

Το φυλλάδιο (περίπου 6 σελίδες Α4, με ~250 λέξεις ανά σελίδα) θα πρέπει να εκδοθεί σε τρεις γλώσσες: Ελληνικά, Αγγλικά και Βουλγάρικα.

Συγκεκριμένα, περιλαμβάνεται:

* επιδιόρθωση των πηγαίων ψηφιακών αρχείων του φυλλαδίου (MS Word, PowerPoint, Excel, Adobe PDF, κ.λπ.) και αποκατάσταση της προσβασιμότητας αυτών με βάση διεθνείς οδηγίες, πρότυπα και καλές πρακτικές για την προσβασιμοποίηση ηλεκτρονικών εγγράφων (βλ., οδηγίες της Microsoft, της Adobe, του Section 508, του Digital Office Document (ADOD) Project, της European Blind Union (EBU), κλπ.),
* επεξεργασία και αποκατάσταση της προσβασιμότητας φωτογραφιών, εικόνων, γραφημάτων, και λοιπών στοιχείων του φυλλαδίου, κ.λπ.,
* δημιουργία διάφορων εναλλακτικών, ισοδύναμων, προσβάσιμων ψηφιακών μορφών, όπως ισοδύναμα αρχεία απλού κειμένου (μορφότυπο TXT), ισοδύναμα αρχεία ήχου (μορφότυπο MP3) με συνθετική φωνή μέσω τεχνολογίας ΤΤS (αγγλ. text-to-speech), μορφή προσβάσιμου HTML, κ.λπ. με βάση διεθνείς οδηγίες, πρότυπα και καλές πρακτικές για τη προσβασιμοποίηση (βλ., οδηγίες της Κοινοπραξίας του Παγκόσμιου Ιστού (W3C), της UK Association of Accessible fortmats (UKAAF), της European Blind Union (EBU), του Canadian National Institute for the Blind (CNIB), κ.λπ.), και
* έλεγχο προσβασιμότητας και καταλληλότητας των παραγόμενων μορφών.

Η παροχή επιπλέον προσβάσιμων εναλλακτικών ψηφιακών λύσεων για περιπτώσεις ατόμων με αναπηρία που παρουσιάζουν ειδικότερες απαιτήσεις πρόσβασης (π.χ., για άτομα με συγκεκριμένα προβλήματα όρασης) είναι επιθυμητές. Οι μέθοδοι, οι τεχνικές, τα εργαλεία και τα κριτήρια που θα χρησιμοποιηθούν θα πρέπει να είναι εκσυγχρονισμένα και να εναρμονίζονται πλήρως με διαδομένες καλές πρακτικές, ιδιαίτερα με αυτές της Κοινοπραξίας του Παγκόσμιου Ιστού (W3C).

*Τεχνικές απαιτήσεις*

Όπως προαναφέρθηκε, οι μέθοδοι, οι τεχνικές, τα εργαλεία και τα κριτήρια που θα χρησιμοποιηθούν θα πρέπει να είναι εκσυγχρονισμένα και να εναρμονίζονται πλήρως με διαδομένες οδηγίες και καλές πρακτικές για τη δημιουργία προσβάσιμων εγγράφων, συμπεριλαμβανομένων αυτών της Κοινοπραξίας του Παγκόσμιου Ιστού (W3C) και συγκεκριμένα, όπου αρμόζει, με τη νέα έκδοση 2.0 των ελέγξιμων Οδηγιών για την Προσβασιμότητα Περιεχομένου του Ιστού, έκδοση 2.0 της Κοινοπραξίας του Παγκόσμιου Ιστού W3C (αγγλ. Web Content Accessibility Guidelines, version 2.0 ή αλλιώς W3C/WCAG 2.0 - διαθέσιμες και με τη μορφή προτύπου ISO/IEC 40500:2012), τουλάχιστον στο μεσαίο επίπεδο συμμόρφωσης «AA» ή ισοδύναμο αυτού. Στην προσφορά του, θα πρέπει ο υποψήφιος Ανάδοχος να περιγράψει τις ενέργειές του που αφορούν στον γενικό και ειδικό έλεγχο και στη διασφάλιση της προσβασιμότητας και καταλληλότητας των παραγόμενων εναλλακτικών μορφών.

Ο υποψήφιος Ανάδοχος, στην Προσφορά, επιπλέον του σχετικού δείγματος που απαιτείται (βλ. παρ. 4.2 του παρόντος) του θα πρέπει να προσδιορίσει κατ’ ελάχιστον:

* τη μεθοδολογία που θα ακολουθήσει, τις τεχνικές που θα εφαρμόσει και τα εργαλεία που θα χρησιμοποιήσει,
* τις εναλλακτικές προσβάσιμες μορφές που προτείνει να δημιουργήσει για διάφορες κατηγορίες χρηστών με αναπηρίες και διάφορες συνθήκες χρήσης, καθώς και τις τεχνικές προδιαγραφές αυτών,
* το προβλεπόμενο πλάνο ελέγχου και πιστοποίησης της προσβασιμότητας και καταλληλόλητας των παραγόμενων μορφών,
* τυχόν προβλέψεις και εργαλεία για την διευκόλυνση της περαιτέρω ενσωμάτωσης - αξιοποίησης των παραγόμενων εναλλακτικών μορφών από τρίτα συστήματα.

Τα αναφερόμενα παραπάνω δεν αποκλείουν και την παρουσίαση οιονδήποτε άλλων στοιχείων, που ο υποψήφιος κρίνει σκόπιμο να περιλάβει στην προσφορά του. Τα στάδια υλοποίησης είναι τα ακόλουθα:

1. Παραγωγή φυλλαδίου σε εναλλακτικές, προσβάσιμες ψηφιακές μορφές, το οποίο θα υποβληθεί στην Ε.Σ.Α.μεΑ. για λήψη παρατηρήσεων.
2. Αποπεράτωση και δημιουργία τριών (3) ολοκληρωμένων αντιγράφων.
3. Έγκριση/Αλλαγές (Ε.Σ.Α.μεΑ.)
4. Διορθώσεις (επί του στοιχειοθετημένων κειμένων)
5. Τελική Έγκριση (Ε.Σ.Α.μεΑ.)
6. Παράδοση (συσκευασία, μεταφορά) στην ΕΣΑμεΑ. Μετά την τελική έγκριση από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί, στην Ε.Σ.Α.μεΑ., σε CD, DVD ή USB, τα αρχεία του τελικού προτύπου (δηλ., τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ.
7. Αποστολή στον Επικεφαλής Εταίρο (Lead Beneficiary 1) των προσβάσιμων ψηφιακών μορφών του φυλλαδίου (3 γλώσσες). Ο Ανάδοχος θα πρέπει να αποστείλει ηλεκτρονικά στον Επικεφαλής Εταίρο της Πράξης (Lead Beneficiary 1) τα αρχεία του τελικού προτύπου (δηλ. τα πηγαία αρχεία) προκειμένου να ενσωματωθούν στην ιστοσελίδα και σε προωθητικά USB της Πράξης, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Το φυλλάδιο της Πράξης σε ψηφιακές μορφές προσβάσιμες για άτομα με αναπηρία (σε τρεις γλώσσες) | Τρεις (3) μήνες από την υπογραφή της σύμβασης |

### ΕΝΟΤΗΤΑ ΕΡΓΑΣΙΑΣ 2: Ανάπτυξη προσβάσιμης διαδικτυακής πλατφόρμας προώθησης παραγωγών και προϊόντων χειροτεχνίας και λαϊκής τέχνης από τη διασυνοριακή περιοχή στο πλαίσιο της Δράσης 5.1 «Κοινή πλατφόρμα προώθησης»

*Αντικείμενο της ενότητας*

Το αντικείμενο της συγκεκριμένης Δράσης, ευθύνης της ΕΣΑμεΑ, είναι η ανάπτυξη μιας κοινής πλατφόρμας προώθησης για παραγωγούς προϊόντων χειροτεχνίας και λαϊκής τέχνης από την διασυνοριακή περιοχή. Αυτή η πλατφόρμα θα παρουσιάσει τους εγγεγραμμένους παραγωγούς και τα προϊόντα τους και θα προωθήσει την επωνυμία της παραδοσιακής χειροτεχνίας της διασυνοριακής περιοχής. Θα περιλαμβάνει πολλαπλές υπηρεσίες για τους εγγεγραμμένους παραγωγούς.

Συγκεκριμένα, η ΕΣΑμεΑ θα σχεδιάσει και θα αναπτύξει μια κοινή πλατφόρμα προώθησης για τους πωλητές χειροτεχνίας της διασυνοριακής περιοχής (ένα είδος "διαδικτυακού εμπορικού κέντρου χειροτεχνίας"). Αυτή η πλατφόρμα θα προωθήσει την εταιρική ταυτότητα (branding) της παραδοσιακής δεξιοτεχνίας της διασυνοριακής περιοχής γενικά, και όλα τα μέλη αυτής της πλατφόρμας, ανεξάρτητα από το σύμπλεγμα (cluster) από το οποίο προέρχονται, θα έχουν την ευκαιρία να επωφεληθούν από μια τέτοια μαζική/τεράστια προώθηση στις διεθνείς αγορές. Στόχος της θα είναι να υποστηρίξει την προώθηση των παραδοσιακών προϊόντων της διασυνοριακής περιοχής στις ευρωπαϊκές αγορές (στο μέλλον, ίσως με τη δημιουργία μιας σειράς προγραμμάτων συνεργασίας στο χώρο της εμπορίας και του μάρκετινγκ).

Η πλατφόρμα θα είναι διαδικτυακή (web-based), πλήρως προσβάσιμη (WCAG 2.0, συμμόρφωση τουλάχιστον AA) και σε τρεις (3) γλώσσες (βουλγαρικά, αγγλικά, ελληνικά).

Θα περιλαμβάνει περαιτέρω (α) διευκολύνσεις δικτύωσης για τα μέλη, (β) εργαλεία αναζήτησης εργασίας και αντιστοίχισης προφίλ, (γ) πληροφορίες για μέλη και πιθανά μελλοντικά μέλη (τεχνίτες), (δ) πληροφορίες για πιθανούς εργαζόμενους (ευάλωτες ομάδες).

Κάθε μία από τις 3 ομάδες πελατών (clusters), θα κληθεί να εγγραφεί και να παρουσιάσει τα προϊόντα της μέσω αυτής της σύγχρονης πλατφόρμας ηλεκτρονικού εμπορίου (e-Commence Platform). Επιπλέον, σε κάθε μια από τις ομάδες πελατών (clusters) θα προσφερθεί πρόσβαση σε διαφορετική υπηρεσία υποστήριξης ανάπτυξης, που θα τους επιτρέψει τα ακόλουθα:

* Αύξηση της προβολής
* Απόκτηση πρόσβασης στην αγορά
* Αξιοποίηση των πόρων, επίτευξη των δραστηριοτήτων προώθησης και μάρκετινγκ των παραγωγών χειροτεχνίας

*Σημείωση: Στο μέλλον, η εν λόγω πλατφόρμα θα πρέπει να μπορεί να επεκταθεί σε μια ολοκληρωμένη δραστηριότητα ηλεκτρονικού εμπορίου, με την ενσωμάτωση λειτουργίας e-shop.*

Τα ψηφιακά συστήματα του Έργου θα πρέπει να σχεδιαστούν και να υλοποιηθούν με τρόπο ώστε να διασφαλίζεται «καθολική πρόσβαση» (αγγλ. Universal Access), δηλαδή προσβασιμότητα στο ευρύτερο δυνατό φάσμα χρηστών, ανεξάρτητα των όποιων χαρακτηριστικών και ιδιαιτεροτήτων του χρήστη, όπως για παράδειγμα την ηλικία, το κοινωνικό προφίλ, το πολιτιστικό υπόβαθρο, την αναπηρία, κ.λπ. Για τον λόγο αυτό, η ανάπτυξη των ψηφιακών συστημάτων θα πρέπει να βασισθεί στις αρχές του «Σχεδιασμού για Όλους» (αγγλ. Design for All), καθώς και σε διεθνώς αναγνωρισμένους κανόνες ανάπτυξης περιεχομένου για τον Ιστό, συμπεριλαμβανομένου της νέας έκδοσης 2.0 των οδηγιών της Κοινοπραξίας του Παγκόσμιου Ιστού (W3C) για την Προσβασιμότητα Περιεχομένου του Ιστού (αγγλ. Web Content Accessibility Guidelines, version 2.0 ή αλλιώς WCAG 2.0).

Στις επόμενες παραγράφους προσδιορίζονται τα ποιοτικά χαρακτηριστικά και οι απαιτούμενες τεχνικές προδιαγραφές των ψηφιακών συστημάτων, καθώς και των σχετικών συστημάτων Διαχείρισης Περιεχομένου.

ΠΕΡΙΕΧΟΜΕΝΑ – ΛΕΙΤΟΥΡΓΙΕΣ ΤΗΣ ΠΛΑΤΦΟΡΜΑΣ

Στα περιεχόμενα της Πλατφόρμας θα πρέπει να συμπεριλαμβάνονται:

* Πληροφορίες για το κοινό σε σχέση με την Πράξη (Στόχοι, Πλαίσιο υλοποίησης, Αποτελέσματα, κ.λπ.), με την κοινοπραξία της Πράξης, και με την Πύλη.
* Πληροφορίες για παραγωγούς και κατάλογο των προϊόντων τους με περιγραφές, φωτογραφίες, κ.λπ.
* Νέα και ανακοινώσεις σε σχέση με τη λειτουργία της πλατφόρμας και σε σχέση με εκδηλώσεις και άλλες δραστηριότητες που λαμβάνουν χώρα στη διασυνοριακής περιοχή στους τομείς των χειροτεχνιών και της λαϊκής τέχνης.
* Πληροφοριακό και υποστηρικτικό υλικό για παραγωγούς αλλά και για υποψήφιους απασχολούμενους, το οποίο θα προκύψει στα πλαίσια της Πράξης.
* Υποσύστημα ενημέρωσης-πληροφόρησης του κοινού με την μορφή ιστολογίου (αγγλ. blog) για εγγεγραμμένους χρήστες. Το περιεχόμενο των καταχωρήσεων θα πρέπει να εμφανίζει τις καταχωρήσεις από την πιο πρόσφατη στην παλαιότερη. Οι καταχωρήσεις μπορεί να είναι οτιδήποτε, όπως νέα, παράπονα, πολιτικοκοινωνικός σχολιασμός, ειδικά θέματα όπως τεχνικές χειροτεχνίας, υλικά, τέχνες, κ.λπ.
* Υποσύστημα κοινωνικής δικτύωσης (προσβάσιμο φόρουμ) το οποίο θα παρέχει υποστήριξη για τη δημιουργία και λειτουργία ομάδων κοινού ενδιαφέροντος (online communities), μέσω ηλεκτρονικών υπηρεσιών δικτύωσης, επικοινωνίας και συνεργασίας, όπως εργαλεία για την οργάνωση εικονικών συναντήσεων - συζητήσεων, κ.λπ.
* Υποσύστημα συχνών ερωτήσεων-απαντήσεων (αγγλ. Frequently-Asked Questions).
* Υποσύστημα αναζήτησης μεταβιβάσιμων αρχείων (αγγλ. downloads) με δυνατότητα διαβαθμισμένης πρόσβασης για τους χρήστες σε οργανωμένους, δενδροειδείς καταλόγους αρχείων και με δυνατότητα μεταβίβασης πολλαπλών μορφών και εκδόσεων για κάθε αρχείο.
* Υποσύστημα εξαγωγής στατιστικών στοιχείων επισκεψιμότητας και χρήσης στο οποίο θα προβάλλονται ενδιαφέροντα αναλυτικά στοιχεία και πληροφορίες σχετικά με την επισκεψιμότητα της πλατφόρμας, των υπηρεσιών και των περιεχομένων, με βάση γεωγραφικά και ημερολογιακά κριτήρια.
* Υποσύστημα διαχείρισης της πλατφόρμαςγια τη διαχείριση του περιεχομένου και των χρηστών της πύλης.

ΓΕΝΙΚΕΣ ΠΡΟΔΙΑΓΡΑΦΕΣ

Γενικά, η ολοκληρωμένη πλατφόρμα θα πρέπει να υποστηρίζει πολυγλωσσία και θα πρέπει να λειτουργεί αυτόνομα και ανεξάρτητα από λοιπά συστήματα. Ωστόσο, θα πρέπει να υποστηρίζεται και η μετάβαση σε αυτά και από τις ιστοσελίδες των τρίτων φορέων (π.χ., με την παροχή σχετικού συνδέσμου στις ιστοσελίδες τους).

Οι επιμέρους ιστοσελίδες θα πρέπει να καλύπτουν πλήρως και βέλτιστα τις ανάγκες πρόσβασης των επιμέρους ομάδων στόχου του Έργου. Για τον σκοπό αυτό, θα πρέπει να υποστηρίζεται η δυναμική οργάνωση, δομή και παρουσίαση περιεχομένου, κατάλληλα προσαρμοσμένου στις λειτουργικές απαιτήσεις (διεπαφή-λειτουργικότητα) και ενδιαφέροντα (περιεχόμενο) του χρήστη. Η διάθεση των πληροφοριών θα βασίζεται σε συγκεκριμένα διεθνή πρότυπα και προδιαγραφές των απαραίτητων διεπαφών, ώστε η πληροφορία να είναι προσπελάσιμη από όλες τις κατηγορίες ατόμων των ομάδων στόχου.

Οι γενικές αρχές που θα διέπουν το σύστημα για την παροχή των ψηφιακών υπηρεσιών σε λειτουργικό και τεχνολογικό επίπεδο είναι:

* Σύστημα «ανοικτής» αρχιτεκτονικής (open architecture), δηλαδή υποχρεωτική χρήση ανοικτών προτύπων που θα διασφαλίζουν:
	+ την ομαλή λειτουργία και συνεργασία μεταξύ του συνόλου του προς προμήθεια υπηρεσιών
	+ την επεκτασιμότητα των υποσυστημάτων χωρίς αλλαγές στη δομή και αρχιτεκτονική τους.

Οι εφαρμογές των συστημάτων θα πρέπει να είναι κατάλληλα σχεδιασμένες ώστε να παρέχουν τη δυνατότητα εύκολης επικοινωνίας, διασύνδεσης ή και ολοκλήρωσης με τρίτες εφαρμογές ή / και υποσυστήματα. Γι’ αυτό το λόγο θα πρέπει να παρέχουν κατ’ ελάχιστον τα ακόλουθα:

* Τεκμηριωμένα API (Application Programming Interface) τα οποία να επιτρέπουν την ολοκλήρωση/ διασύνδεση με τρίτες εφαρμογές, όπου αυτό είναι απαραίτητο. Η τεκμηρίωσης της προγραμματιστικής διεπαφής (API) θα πρέπει να συνοδεύεται από μηχανισμό γραφικής αλληλεπίδρασης με σκοπό την άμεση και εύκολη κλήση των μεθόδων του που θα επιτρέπει παράλληλα και τη δυναμική παραμετροποίηση των ορισμάτων των μεθόδων.
* Δυνατότητα διασύνδεσης / επικοινωνίας με τρίτες εφαρμογές βάσει διεθνών standards (REST, JSON, XML, SOAP, UDDI κλπ.).
* Αρθρωτή (modular) αρχιτεκτονική του συστήματος, ώστε να επιτρέπονται μελλοντικές επεκτάσεις και αντικαταστάσεις, ενσωματώσεις, αναβαθμίσεις ή αλλαγές διακριτών τμημάτων λογισμικού ή εξοπλισμού. Τα αρθρώματα (modules) θα πρέπει να ενσωματώνονται στο κορμό της εφαρμογής χωρίς να απαιτούνται αλλαγές σε αυτόν.
* Αρχιτεκτονική Ν-tier για την ευελιξία της κατανομής του κόστους και φορτίου μεταξύ κεντρικών συστημάτων και σταθμών εργασίας, για την αποδοτική εκμετάλλευση του δικτύου και την ευκολία στην επεκτασιμότητα, αλλά και στη συντήρησή του.
* Χρήση γραφικού περιβάλλοντος λειτουργίας των χρηστών για την αποδοτική χρήση των εφαρμογών και την ευκολία εκμάθησής τους.
* Διασφάλιση της πληρότητας, ποιότητας, ακεραιότητας και ασφάλειας των δεδομένων των εφαρμογών.
* Σχεδιασμός και υλοποίηση με βασική αρχή την οικονομία πόρων αλλά και τη βέλτιστη απόδοση των συστημάτων που θα προσφερθούν.

Ο υποψήφιος Ανάδοχος θα πρέπει να επιδείξει ιδιαίτερη μέριμνα στο σχεδιασμό για την ασφάλεια και την προστασία από ανεπιθύμητες ενέργειες / επιθέσεις εξωτερικών χρηστών και θα πρέπει να περιγράψει στην Τεχνική του Προσφορά τον τρόπο με τον οποίο θα διασφαλίσει της ασφάλεια και προστασία της πλατφόρμας σε όλα τα επίπεδα.

ΠΛΑΤΦΟΡΜΑ ΚΑΙ ΠΕΡΙΒΑΛΛΟΝ ΑΝΑΠΤΥΞΗΣ

Η επιλογή της πλατφόρμας και του περιβάλλοντος ανάπτυξης των ψηφιακών συστημάτων του έργου θα πρέπει να εξασφαλίζει:

* Την υψηλή της απόδοση
* Την αξιοποίηση και συνεργασία με βάσεις δεδομένων
* Την διαθεσιμότητα αυτής
* Τη μεταφερσιμότητά της (αγγλ. *portability*)

Η πλατφόρμα των ψηφιακών συστημάτων του έργου θα πρέπει να υποστηρίζει δυνατότητα διαχείρισης περιεχομένου (content management system - CMS) που θα επιτρέπει τη δημιουργία και διαχείριση του ηλεκτρονικού περιεχομένου με εύκολο και φιλικό τρόπο. Η παροχή προσβάσιμου συστήματος διαχείρισης περιεχομένου και χρηστών των ψηφιακών συστημάτων του έργου, σύμφωνα με τα πρότυπα που παρουσιάζονται παρακάτω στην ενότητα «Πρότυπα», θεωρείται επίσης σημαντική.

ΑΡΧΙΤΕΚΤΟΝΙΚΗ

Η αρχιτεκτονική που θα προταθεί για τα ψηφιακά συστήματα του έργου θα πρέπει να:

* είναι αρθρωτή (modular), ώστε να επιτρέπονται μελλοντικές επεκτάσεις και αντικαταστάσεις, ενσωματώσεις, αναβαθμίσεις ή αλλαγές διακριτών τμημάτων λογισμικού ή εξοπλισμού,
* είναι Πολλαπλών Επιπέδων (Multi-tier) για την ευελιξία της κατανομής του κόστους και του φορτίου μεταξύ κεντρικών συστημάτων, για την αποδοτική εκμετάλλευση του δικτύου και την ευκολία στην επεκτασιμότητα.
* ικανοποιεί βασικές τεχνικές απαιτήσεις, όπως:
	+ υψηλή διαθεσιμότητα και αξιοπιστία
	+ ανεξαρτησία από λειτουργικά συστήματα
	+ Ασφάλεια
	+ Αξιοπιστία
	+ Επεκτασιμότητα
	+ Ευκολία διαχείρισης
	+ Υποστήριξη ανοικτών προτύπων
	+ Ατομικότητα

Θα πρέπει να γίνεται χρήση συστημάτων διαχείρισης σχεσιακών βάσεων δεδομένων (RDBMS) για τη δυνατότητα δημιουργίας εφαρμογών φιλικών στο χρήστη, για την υψηλή διαθεσιμότητα του συστήματος και για τη δυνατότητα ελέγχου των προσβάσεων στα δεδομένα.

Οι υποψήφιοι Ανάδοχοι θα πρέπει να παραδώσουν αναλυτικό σχέδιο της προτεινόμενης αρχιτεκτονικής και των διαδικασιών για τη διασφάλιση των παραπάνω.

ΧΡΗΣΤΕΣ

Το σύστημα θα παρέχει τη δυνατότητα κεντρικής διαχείρισης των χρηστών, παρέχοντας υπηρεσίες αυθεντικοποίησης (authentication) και εξουσιοδότησης (authorization) σε χρήστες ή ομάδες χρηστών για τη διαβαθμισμένη πρόσβαση στο σύνολο των εφαρμογών - δεδομένων του συστήματος.

Προκειμένου να καταγραφεί η επιχειρησιακή λογική του συστήματος και ο τρόπος με τον οποίο θα διαχωριστεί σε διαφορετικά αλλά αλληλένδετα υποσυστήματα τα οποία στο σύνολό τους θα δομούν τη λειτουργία του, κρίνεται σκόπιμο να παρουσιαστούν οι εμπλεκόμενοι χρήστες των εφαρμογών καθώς και οι εργασίες – υπηρεσίες που θα πρέπει να παρέχονται από το σύστημα.

**Α.** Εσωτερικοί Χρήστες:

* Διαχειριστές Συστήματος. Οι διαχειριστές θα είναι στελέχη ή συνεργάτες των εταίρων, και θα αναλάβουν μετά την οριστική παραλαβή του έργου τη λειτουργία και διαχείριση της Κεντρικής Βάσης Δεδομένων, των υποσυστημάτων της πλατφόρμας καθώς και της διαχείρισης των χρηστών.
* Στελέχη Μηχανισμού – Δομής. Συνιστούν ένα ικανό και ενιαίο πυρήνα στελεχών/συνεργατών των Εταίρων με εξειδικευμένη γνώση του Κέντρου σε λειτουργικό, τεχνικό και επιχειρησιακό επίπεδο. Τα στελέχη αυτά σταδιακά θα καταστούν ικανά να αναλάβουν, μετά το πέρας του παρόντος Έργου, τη διαχείριση και λειτουργία των συστημάτων. Τα εκπαιδευμένα στελέχη του μηχανισμού θα έχουν πλήρη πρόσβαση στο σύστημα και θα πραγματοποιούν τις απαραίτητες αλλαγές/ ενημερώσεις των βάσεων (εισαγωγή νέων δεδομένων, τροποποιήσεις μεταβλητών, επεξεργασίες καταχωρήσεων, παραγωγή μορφοποιημένων εκροών, κ.λπ.). Συνεπώς, θα πρέπει να προβλεφθεί διαδικασία ταυτοποίησης της κάθε ενημέρωσης (πότε και από ποιόν έγινε, τι αφορούσε).

**Β.** Εξωτερικοί Χρήστες:

* Παραγωγοί από τη διασυνοριακή περιοχή. Για τους παραγωγούς θα υπάρχει δυνατότητα δημιουργίας λογαριασμού. Σε διαφορετική περίπτωση, όταν δηλ. δεν θα έχει δημιουργηθεί λογαριασμός, η πρόσβασή τους θα περιορίζεται στα δημόσια στοιχεία που ο μηχανισμός θα διαθέτει μέσω Διαδικτυακής Πύλης.
* Ευρύ κοινό, το οποίο θα έχει πρόσβαση στους καταλόγους παραγωγών και προϊόντων.

Οι εξωτερικοί χρήστες, δεν θα έχουν πρόσβαση στο σύνολο των υποσυστημάτων της Πύλης, αλλά μόνο σε επιλεγμένες ενότητες πληροφοριών.

ΔΙΑΛΕΙΤΟΥΡΓΙΚΟΤΗΤΑ

Ιδιαίτερη σημασία θα πρέπει να δοθεί στην επίτευξη των κατάλληλων επιπέδων διαλειτουργικότητας για τη δυνατότητα διακίνησης και επαναχρησιμοποίησης της πληροφορίας που θα αποθηκεύουν και επεξεργάζονται τα συστήματα του Έργου, από άλλα συστήματα, καθώς και στον τρόπο διασύνδεσης του κόμβου παροχής των ηλεκτρονικών υπηρεσιών με άλλους σχετικούς κόμβους.

ΑΝΟΙΚΤΑ ΔΕΔΟΜΕΝΑ

Τα ανοικτά δεδομένα των ψηφιακών συστημάτων του έργου θα πρέπει να παραμένουν διαθέσιμα και ασφαλή παρά τις μελλοντικές αστοχίες του εξοπλισμού ή τις τεχνολογικές αλλαγές.

Επιπλέον θα πρέπει να είναι δυνατή η ευρεία και συνδυαστική πρόσβαση σε αυτά, ανεξαρτήτως πηγής, για την αποτελεσματικότερη διεξαγωγή ερευνών, εκπαιδευτικών, εκδοτικών και άλλων δραστηριοτήτων. Η απαίτηση αυτή μεταφράζεται σε τεχνικό επίπεδο σε απαίτηση για δυνατότητα (α) μεταφοράς (migration) σε διάφορες πλατφόρμες, (β) διασύνδεσης (integration) των δεδομένων, (γ) διαλειτουργικότητας (interoperability) των συστημάτων που χειρίζονται τα δεδομένα και (δ) διάθεσης στον Παγκόσμιο Ιστό.

Αναγκαία προϋπόθεση για την ικανοποίηση των απαιτήσεων αυτών είναι η εξασφάλιση συμβατότητας του τρόπου κωδικοποίησης των δεδομένων με ορισμένα πρότυπα. Η συμβατότητα αυτή, θα πρέπει να επιτευχθεί σε δύο στάθμες. Στη συντακτική συμβατότητα, δηλαδή στην χρήση κοινής γλώσσας για τη παράσταση των δεδομένων (π.χ., ενός XML Schema ή JSON).

Σε ότι αφορά στην τεκμηρίωση διαδικασιών και δεδομένων ψηφιοποίησης, θα περιλαμβάνονται μεταδεδομένα που αφορούν στη διαδικασία της ψηφιοποίησης, την ταύτιση, τον μορφότυπο, την ποιότητα και το θεματικό περιεχόμενο του ψηφιακού υλικού.

ΠΟΛΥΚΑΝΑΛΙΚΗ ΠΡΟΣΕΓΓΙΣΗ

Η βασική πρόσβαση στο περιεχόμενο και στις ηλεκτρονικές υπηρεσίες των ψηφιακών συστημάτων του έργου θα πρέπει να μπορεί να γίνεται μέσω του διαδικτύου και πιο συγκεκριμένα να απαιτείται η χρήση μόνο ενός φυλλομετρητή ιστού (web browser), ο οποίος θα υπάρχει στη συσκευή του χρήστη. Παράλληλα θα πρέπει να υπάρχει πρόβλεψη έτσι ώστε η πρόσβαση σε περιεχόμενο και κατάλληλες υπηρεσίες να μπορεί να παρέχεται και μέσω φορητών συσκευών, οι οποίες διαθέτουν μικρότερο μέγεθος οθόνης. Σε αυτές θα πρέπει να γίνεται αυτόματη προσαρμογή τόσο των λειτουργιών του συστήματος και της διεπαφής του χρήστη, όσο και του περιεχομένου (π.χ. διαφορετικού μεγέθους φωτογραφίες αναλόγως της συσκευής).

Επίσης, ειδικές ηλεκτρονικές υπηρεσίες (π.χ., ειδοποιήσεις ή υπενθυμίσεις) είναι επιθυμητό να μπορούν να παρέχονται και μέσω εναλλακτικών καναλιών επικοινωνίας, για την άμεση ενημέρωση των ενδιαφερόμενων, και να μπορούν να παράγονται αυτόματα από το ίδιο το σύστημα.

ΠΡΟΤΥΠΑ

Για τον σχεδιασμό της διεπαφής του χρήστη των ψηφιακών συστημάτων του έργου, προτείνεται να ληφθούν υπόψη διεθνώς αναγνωρισμένες σχετικές οδηγίες και πρότυπα, συμπεριλαμβανομένου των οδηγιών που ορίζονται από το σχετικό διεθνές πρότυπο ISO/IEC 9241. Ως προς τις διενέργειες για τον προσδιορισμό και την ανάλυση απαιτήσεων ευχρηστίας, προκειμένου να εξασφαλιστεί η βέλτιστη ποιότητα αυτών, προτείνεται να ακολουθηθεί το σχετικό πλαίσιο που ορίζει το παραπάνω διεθνές πρότυπο.

Επιπλέον, τα ψηφιακά συστήματα του έργου θα πρέπει να σχεδιαστούν βάσει διεθνών προτύπων και κανόνων για την ανάπτυξη διαδικτυακών εφαρμογών.

Κατ’ ελάχιστο, θα πρέπει να ληφθούν υπόψη τα πρότυπα και οι διεθνείς προδιαγραφές της Κοινοπραξίας του Παγκόσμιου Ιστού (World Wide Web Consortium - W3C) για χρήση έγκυρου κώδικα XHTML, HTML, και CSS.

Προκειμένου να διασφαλίζεται η πρόσβαση των ατόμων με αναπηρία στο σύνολο των ηλεκτρονικών υπηρεσιών και το ηλεκτρονικό περιεχόμενο των ψηφιακών συστημάτων του έργου, η κατασκευή αυτών θα πρέπει να συμμορφώνεται πλήρως με τις ελέγξιμες «Οδηγίες για την Προσβασιμότητα του Περιεχομένου του Ιστού» έκδοση 2.0 της Κοινοπραξίας του Παγκόσμιου Ιστού W3C (διαθέσιμες και με τη μορφή προτύπου ISO/IEC 40500:2012), σε επίπεδο «ΑΑΑ» και κατ’ ελάχιστο στο μεσαίο επίπεδο «ΑA» (WCAG 2.0, level AA).

Τα υποσυστήματα διαχείρισης περιεχομένου των ψηφιακών συστημάτων του έργου θα είναι και αυτά προσβάσιμα, σύμφωνα με τις Οδηγίες Προσβασιμότητας για Εργαλεία Συγγραφής, έκδοση 2.0 (Authoring Tool Accessibility Guidelines 2.0) του W3C, τουλάχιστον σε επίπεδο ATAG 2.0 επίπεδο Α.

Τα ψηφιακά συστήματα του έργου θα πρέπει να υποστηρίζουν και πρόσβαση μέσω συσκευών έξυπνων τηλεφώνων και tablets (iOS, Android, κ.λπ.), σύμφωνα με κατάλληλες πρακτικές.

ΕΠΙΣΚΕΨΙΜΟΤΗΤΑ - ΕΥΡΕΣΙΜΟΤΗΤΑ

Θα πρέπει να δοθεί προσοχή στην προώθηση των ψηφιακών συστημάτων του έργου και τη βελτιστοποίηση για τις Μηχανές Αναζήτησης (αγγλ. *Search Engine Optimisation* ή αλλιώς *SEO*).

Οι υποψήφιοι Ανάδοχοι θα πρέπει να υποβάλλουν Πλάνο Ενεργειών για την βελτιστοποίηση της επισκεψιμότητας των συστημάτων.

ΕΥΧΡΗΣΤΙΑ

Το σχεδιαζόμενα συστήματα χαρακτηρίζονται από τις ιδιαίτερες απαιτήσεις που έχουν για υψηλό επίπεδο χρηστικότητας στην οργάνωση και παρουσίαση των ψηφιακών περιεχομένων και υπηρεσιών που θα παρέχει. Ο Ανάδοχος θα πρέπει να λάβει υπόψη κατά τον σχεδιασμό, τις διαφορετικές ομάδες χρηστών και επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των εφαρμογών. Κρίνεται ότι ο σχεδιασμός των εφαρμογών με βασική αρχή την επίτευξη υψηλής χρηστικότητας και εργονομίας είναι κρίσιμος παράγοντας επιτυχίας του Έργου. Η λογική / λειτουργική πληρότητα των εφαρμογών δεν αποτελεί από μόνη της ικανή συνθήκη για επιτυχή λειτουργία του συστήματος, αλλά οφείλει να συνυπάρχει με μία διεπαφή (ή διεπαφές) που επιτρέπει σε χρήστες ελάχιστα εξοικειωμένους με δικτυακές εφαρμογές να διεκπεραιώσουν τις συναλλαγές τους με ευκολία.

Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται. Κατ’ ελάχιστο θα πρέπει να παρέχεται:

* Παροχή βοήθειας βάσει περιεχομένου (Context Sensitive On-Line Help), έτσι ώστε να παρέχεται πρόσβαση στην κατάλληλη πληροφορία ανάλογα με τις λειτουργίες και το ρόλο του εκάστοτε χρήστη.
* Παροχή βοήθειας με tutorials και user guides όπου κριθεί απαραίτητο.

ΠΡΟΣΒΑΣΙΜΟΤΗΤΑ ΤΗΣ ΔΙΕΠΑΦΗΣ ΤΟΥ ΧΡΗΣΤΗ

Για τα άτομα με αναπηρία, η προσβασιμότητα είναι ιδιαίτερα σημαντική διότι δημιουργεί ίσες ευκαιρίες και καθιστά τον Ιστό ένα εν δυνάμει βασικό κομμάτι επικοινωνίας ή αναβάθμισης της ποιότητας ζωής τους.

Επιπλέον, η προσβασιμότητα μιας ψηφιακής υπηρεσίας είναι σημαντική, γιατί αυτόματα μπορεί το περιεχόμενό της να γίνει διαθέσιμο σ’ ένα ευρύτερο κοινό όπως για παράδειγμα:

* άτομα που διαθέτουν αργή σύνδεση δικτύου ή οθόνη (π.χ., του H/Y) η οποία είναι σχετικά μικρή,
* άτομα που ασχολούνται συγχρόνως και με κάτι άλλο ή άτομα που εργάζονται σε παράδοξες και αντίξοες συνθήκες εργασίας (π.χ. σε θορυβώδες περιβάλλον, σε πολύ φωτεινό ή σκοτεινό χώρο),
* άτομα που χρησιμοποιούν «εναλλακτικά» λειτουργικά συστήματα ή παλιές εκδόσεις φυλλομετρητών Παγκόσμιου Ιστού, κ.λπ.

Συνεπώς, τα ψηφιακά συστήματα του Έργου θα πρέπει να σχεδιαστούν βάσει διεθνών προτύπων και πρακτικών, ώστε να εξασφαλίζεται η δυνατότητα πρόσβαση στο μέγιστο δυνατό αριθμό χρηστών του Ιστού, ανεξάρτητα από:

* το είδος της συσκευής μέσω της οποίας ο χρήστης επισκέπτεται τις ιστοσελίδες (notebook, laptop, PDA, προσωπικός υπολογιστής ή συσκευή κινητής τηλεφωνίας, κ.λπ.)
* τον πλοηγό και την έκδοση του πλοηγού που έχει επιλέξει ο χρήστης για την πρόσβασή του στο Διαδίκτυο (Internet Explorer, Firefox, Opera, Google Chrome, κ.λπ.)
* τις όποιες υποστηρικτικές τεχνολογίες μπορεί να έχουν ανάγκη και να χρησιμοποιούν οι επισκέπτες, όπως αναγνώστες οθόνης, ειδικές συσκευές εισόδου, εφαρμογές μεγέθυνσης, κ.λπ.
* την αναπηρία ή πρόβλημα του χρήστη, όπως μειωμένη όραση, αχρωματοψία, ή άλλα προβλήματα όρασης, .κλπ.

Όπως προαναφέρθηκε στα ανοικτά πρότυπα, το σύνολο των παρεχόμενων υπηρεσιών των ψηφιακών συστημάτων του έργου θα πρέπει να αναπτυχθούν έτσι ώστε να είναι πλήρως προσβάσιμα από αυτά. Πιο συγκεκριμένα θα πρέπει να υιοθετηθούν οι οδηγίες του W3C/WAI (βλ. παρ. *ΠΡΟΤΥΠΑ*) όσον αφορά την προσβασιμότητα σε διαδικτυακό περιεχόμενο, υπηρεσίες και λειτουργικά περιβάλλοντα, εξυπηρετώντας έτσι άτομα με αναπηρία και άλλες ειδικές κατηγορίες πληθυσμού.

Θα συνεκτιμηθεί η ενσωμάτωση προηγμένων λειτουργιών, οι οποίες θα προσφέρουν βελτιστοποίηση των επιπέδων ευκολίας πρόσβασης, ευχρηστίας και υποκειμενικής ικανοποίησης για το ευρύτερο δυνατό φάσμα χρηστών και συνθηκών χρήσης.

Τέλος, σημειώνεται ότι για τη διεπαφή του χρήστη, στο σύνολο των παρεχόμενων ηλεκτρονικών υπηρεσιών, θα πρέπει να υποστηρίζεται πολυγλωσσία.

ΠΡΟΣΒΑΣΙΜΟΤΗΤΑ ΨΗΦΙΑΚΩΝ ΠΕΡΙΕΧΟΜΕΝΩΝ ΚΑΙ ΑΡΧΕΙΩΝ

Ο Ανάδοχος θα πρέπει να εξασφαλίσει την προσβασιμότητα του ψηφιακού περιεχομένου των ψηφιακών συστημάτων του Έργου σύμφωνα με τις ανάγκες και τις ιδιαιτερότητες της ομάδας στόχου στην οποία απευθύνεται το Έργο, συμπεριλαμβανομένου μέσω της παροχής εναλλακτικών προσβάσιμων μορφών όπου είναι απαραίτητο. Ο Υποψήφιος θα πρέπει να προσδιορίσει τη διαδικασία και τα εργαλεία που θα χρησιμοποιηθούν για τη μετατροπή και ανάρτηση περιεχομένου στα ψηφιακά συστήματα του Έργου.

Η παροχή επιπλέον προσβάσιμων εναλλακτικών ψηφιακών λύσεων για περιπτώσεις ατόμων με αναπηρία που παρουσιάζουν ειδικότερες απαιτήσεις πρόσβασης (π.χ., για άτομα με συγκριμένα προβλήματα όρασης) είναι επιθυμητές.

Οι μέθοδοι, οι τεχνικές, τα εργαλεία και τα κριτήρια που θα χρησιμοποιηθούν θα πρέπει να είναι εκσυγχρονισμένα και να εναρμονίζονται πλήρως με διαδομένες καλές πρακτικές, ιδιαίτερα με αυτές της Κοινοπραξίας του Παγκόσμιου Ιστού (W3C).

Ο υποψήφιος Ανάδοχος, θα πρέπει να προσδιορίσει κατ’ ελάχιστον τα εξής:

* τις προδιαγραφές μετατροπής του περιεχόμενου σε εναλλακτικές προσβάσιμες μορφές για διάφορες αναπηρίες και συνθήκες χρήσης,
* τις ενέργειες ελέγχου και πιστοποίησης της προσβασιμότητας και της καταλληλότητας των παραγόμενων αρχείων, και
* τυχόν προβλέψεις και εργαλεία για μετατροπή και ανάρτηση των εναλλακτικών μορφών στα ψηφιακά συστήματα του Έργου.

ΑΙΣΘΗΤΙΚΗ ΚΑΙ ΕΛΚΥΣΤΙΚΟΤΗΤΑ

Η κατασκευή προσβάσιμων ιστοσελίδων, για παράδειγμα ιστοσελίδων που συμμορφώνονται με τις σχετικές Οδηγίες της Κοινοπραξίας του Παγκόσμιου Ιστού, απαιτεί κατάρτιση, συστηματική προσέγγιση, και αφοσίωση στις αρχές καθολικής πρόσβασης και ίσων ευκαιριών. Όμως, σε πολλές περιπτώσεις, παρόλη την αγνή πρόθεση των κατασκευαστών, στο βωμό της προσβασιμότητας θυσιάζεται η αισθητική της ιστοσελίδας. Ο Ανάδοχος θα πρέπει να έχει εμπειρία και να είναι σε θέση να συνδυάσει τις παραπάνω αρχές και απαιτήσεις με σχεδίαση υψηλής και σύγχρονης αισθητικής.

ΑΠΑΙΤΗΣΕΙΣ ΑΣΦΑΛΕΙΑΣ

Κατά το σχεδιασμό, ο Ανάδοχος θα πρέπει να λάβει ειδική μέριμνα και να δρομολογήσει τις κατάλληλες δράσεις για:

* την ασφάλεια των πληροφοριακών συστημάτων, εφαρμογών, μέσων και υποδομών
* την προστασία της ακεραιότητας και της παροχής των πληροφοριών
* την προστασία των προς επεξεργασία και αποθηκευμένων προσωπικών δεδομένων
* τον έλεγχο της ασφάλειας στα δεδομένα για τη διασφάλιση της εγκυρότητάς τους
* την παροχή διαβαθμισμένης πρόσβασης στους χρήστες της εφαρμογής με ειδικά δικαιώματα χρήσης για κάθε κατηγορία χρηστών
* τη διασφάλιση των δεδομένων κατά την μεταφορά τους εσωτερικά στις οργανικές μονάδες του φορέα λειτουργίας, αλλά και σε εξωτερικούς συνεργαζόμενους φορείς
* τη θωράκιση των δεδομένων από εξωτερικούς κινδύνους ή εισβολείς
* την καταγραφή των κινήσεων/τροποποιήσεων των πινάκων (logging)

Θα πρέπει να αναζητηθούν και να εντοπιστούν με μεθοδικό τρόπο τα απαραίτητα τεχνικά μέτρα και οι οργανωτικο-διοικητικές διαδικασίες.

Για τον σχεδιασμό και την υλοποίηση των τεχνικών μέτρων ασφαλείας του Έργου, η ομάδα υλοποίησης θα πρέπει να λάβει υπόψη της:

* το θεσμικό και νομικό πλαίσιο που ισχύει (π.χ., προστασία των προσωπικών δεδομένων)
* τις σύγχρονες τεχνολογικές εξελίξεις
* τις βέλτιστες πρακτικές στο χώρο της ασφάλειας
* τα επαρκέστερα διατιθέμενα προϊόντα λογισμικού και υλικού
* τυχόν διεθνή de facto ή de jure σχετικά πρότυπα

ΑΠΑΙΤΗΣΕΙΣ ΕΓΚΑΤΑΣΤΑΣΗΣ

Το προσφερόμενο λογισμικό, θα πρέπει να εγκατασταθεί και να λειτουργεί σε Ψηφιακό Κέντρο Δεδομένων (data center) επιλογής του Αναδόχου. Για τον λόγο αυτό θα προσδιοριστούν οι απαιτήσεις των υποδομών για την ορθή λειτουργία της εφαρμογής.

Ο Ανάδοχος θα πρέπει να δεσμεύεται να φιλοξενήσει το σύστημα, σε εγκατάσταση ευθύνης του ή σε ειδικό κέντρο φιλοξενίας δεδομένων χωρίς επιπλέον κόστος για την Αναθέτουσα Αρχή, για τουλάχιστον πέντε (5) έτη μετά την ολοκλήρωση του Έργου. O Ανάδοχος υποχρεούται να εξασφαλίσει τη δυνατότητα μετάπτωσης (migration) της εφαρμογής σε οποιοδήποτε Ψηφιακό Κέντρο Δεδομένων τυχόν του υποδειχθεί κατά το διάστημα αυτό από την Ε.Σ.Α.μεΑ.

Οι εφαρμογές που θα αποτελούν τα συστήματα του Έργου, θα πρέπει κατ' ελάχιστο να υποστηρίζουν τα κάτωθι:

* Έλεγχος πρόσβασης χρηστών σε επίπεδο συστήματος, εφαρμογής, εγγράφων, βάσεων δεδομένων και αρχείων.
* Ασφαλής διαχείριση, καταχώρηση και κρυπτογράφηση των κωδικών πρόσβασης.
* Δημιουργία καταλόγου εξουσιοδοτημένων φυσικών προσώπων που θα έχουν δικαίωμα πρόσβασης καθώς και η διαδικασία ταυτοποίησης και αυθεντικοποίησης.
* Ορισμό μοναδικού κωδικού χρήστη για όλα τα υποσυστήματα του πληροφοριακού συστήματος (single sign-on).
* Σύστημα διαχείρισης χρηστών και καθορισμού δικαιωμάτων.
* Καθορισμός δικαιωμάτων πρόσβασης σε επίπεδο λειτουργικού συστήματος, βάσης δεδομένων και εφαρμογών.
* Σύστημα ελέγχου της ακεραιότητας των δεδομένων (data integrity).
* Κρυπτογράφηση για τη μεταφορά δεδομένων πάνω από ανασφαλή δίκτυα.
* Δυνατότητες καταγραφής γεγονότων και ενεργειών (event logging).

ΑΠΑΙΤΗΣΕΙΣ ΑΞΙΟΠΙΣΤΙΑΣ

Για τα συστήματα του Έργου, επειδή δεν είναι εκ των προτέρων γνωστός ο αριθμός των χρηστών που θα επισκέπτονται συγχρόνως τα συστήματα, είναι επιθυμητό για τη χρήση της φιλοξενίας των συστατικών που απαρτίζουν το σύστημα να εγκατασταθούν σε dedicated ή shared hosting server με δίσκους SSD για αυξημένη ταχύτητα προσπέλασης.

Μεγάλη σημασία επίσης δίνεται στη δυνατότητα επέκτασης των συστημάτων (επεξεργαστές / βάσεις δεδομένων) χωρίς τη διακοπή της λειτουργίας τους. Για να επιτευχθεί αυτό σε περίπτωση που απαιτηθεί από τη διαρκώς αυξημένη κίνηση που πιθανώς να προκύψει, θα πρέπει να προβλεφθεί η χρήση load balancers που διαμοιράζουν το φόρτο σε διαφορετικούς servers χωρίς να γίνεται αντιληπτό από τους χρήστες και το κυριότερο χωρίς να απαιτούνται προγραμματιστικές αλλαγές.

ΠΙΛΟΤΙΚΗ ΛΕΙΤΟΥΡΓΙΑ, ΤΕΧΝΙΚΗ ΥΠΟΣΤΗΡΙΞΗ ΚΑΙ ΣΥΝΤΗΡΗΣΗ

Ο Ανάδοχος υποχρεούται να παρέχει Υπηρεσίες Τεχνικής Υποστήριξης καθ’ όλη τη διάρκεια της περιόδου πιλοτικής λειτουργίας του Έργου, και, στην περίπτωση υπογραφής σύμβασης Συντήρησης, καθ’ όλη τη διάρκεια της περιόδου Συντήρησης. Στόχος των υπηρεσιών Τεχνικής Υποστήριξης είναι η άμεση βοήθεια στη χρήση των εφαρμογών, του διαχειριστικού συστήματος, η εξασφάλιση της καλής λειτουργίας του λογισμικού, η άμεση ανταπόκριση του Αναδόχου σε αναγγελίες προβλημάτων και η άμεση αποκατάσταση των βλαβών.

Η αποκατάσταση των βλαβών και ανωμαλιών λειτουργίας του λογισμικού / διαχειριστικού και των εφαρμογών θα πρέπει να γίνεται στο πλαίσιο των υποχρεώσεων του Αναδόχου για τη διαθεσιμότητα που καθορίζεται στη συνέχεια.

Η απόκριση του Αναδόχου σε περίπτωση βλάβης θα είναι:

* Εφόσον η ειδοποίηση έγινε εντός Κανονικών Ωρών Κάλυψης ΚΩΚ (10:00-17:00), μέσα σε 48 ώρες από τη στιγμή της αναγγελίας της βλάβης.
* Εφόσον η ειδοποίηση έγινε εκτός ΚΩΚ, σε 48 ώρες με την έναρξη της επόμενης εργάσιμης ημέρας.

Ως Απόκριση ορίζεται ο χρόνος που μεσολαβεί από τη στιγμή λήψης μιας αναγγελίας βλάβης από τον Ανάδοχου μέχρι τη χρονική στιγμή της έναρξης αντιμετώπισης του προβλήματος από τους χώρους του Αναδόχου (remote). Ως Χρόνος αποκατάστασης κάθε βλάβης λογίζεται ο αριθμός των ωρών από την αναγγελία της βλάβης έως την επαναφορά του συστήματος σε κανονική λειτουργία. Ο Μέγιστος Χρόνος Αποκατάστασης Βλάβης από τη στιγμή της απόκρισης του Αναδόχου, ορίζεται στις 72 ώρες.

Σε περίπτωση που παρέλθει χρονικό διάστημα ενός (1) μήνα από την εκδήλωση της βλάβης χωρίς αυτή να αποκατασταθεί, η Υπηρεσία μπορεί να προβεί σε κατάπτωση (ολική ή μερική) του ποσού της εγγυητικής επιστολής καλής εκτέλεσης κατά περίπτωση.

Είναι επιθυμητό ο υποψήφιος Ανάδοχος να προσφέρει (εντός του συνολικού τιμήματος του έργου) υπηρεσίες συντήρησης και τεχνικής υποστήριξης για διάρκεια τουλάχιστον τριών (3) ετών από την παραλαβή του Έργου.

Ο υποψήφιος Ανάδοχος θα πρέπει να περιγράψει αναλυτικά την προτεινόμενη λύση και τα επιμέρους χαρακτηριστικά του λογισμικού και να τεκμηριώσει αναλυτικά το πως επιτυγχάνεται η συμμόρφωση με όλες τις παραπάνω τεχνικές προδιαγραφές.

*Στάδια υλοποίησης - Παραδοτέα – Χρονοδιάγραμμα*

Τα στάδια υλοποίησης είναι τα ακόλουθα:

1. Σχεδίαση της εμπειρίας/διεπαφής χρηστών, της αρχιτεκτονικής, και των υποσυστημάτων και μηχανισμών της ολοκληρωμένης Πλατφόρμας (4 μήνες).
2. Έγκριση/Αλλαγές (Ε.Σ.Α.μεΑ.).
3. Ανάπτυξη ολοκλήρωση (αγγλ. integration) και δοκιμή (αγγλ. testing) των απαιτούμενων υποσυστημάτων – μηχανισμών (6 μήνες).
4. Εγκατάσταση - πιλοτική λειτουργία εφαρμογής – βελτιώσεις (12 μήνες).
	* Εκπαίδευση των διαχειριστών του συστήματος
	* Ενσωμάτωση πρωταρχικών πληροφοριών στο σύστημα
	* Αξιολόγηση-βελτιώσεις
	* Τεκμηρίωση ολοκληρωμένης Πλατφόρμας (6 μήνες)

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Έκθεση σχεδιασμού της Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης και των επιμέρους υποσυστημάτων (στην Αγγλική γλώσσα) | Δύο (2) μήνες από την υπογραφή της σύμβασης |
| Ενδιάμεση έκδοση της ολοκληρωμένης Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης (κατάλληλη για την πιλοτική λειτουργία) | Πέντε (5) μήνες από την υπογραφή της σύμβασης |
| Έκθεση αξιολόγησης ευχρηστίας και προσβασιμότητας της ενδιάμεσης προσβάσιμης διαδικτυακής Πλατφόρμας και επικείμενων βελτιώσεων | Επτά (7) μήνες από την υπογραφή της σύμβασης |
| Τελική, ολοκληρωμένη Πλατφόρμα κοινής προώθησης παραγωγών και προϊόντων χειροτεχνίας και λαϊκής τέχνης (τρεις γλώσσες) | Δέκα πέντε (15) μήνες από την υπογραφή της σύμβασης |

### ΕΝΟΤΗΤΑ ΕΡΓΑΣΙΑΣ 3: Παροχή ποικίλων υπηρεσιών ενημέρωσης και προώθησης στο πλαίσιο της Δράσης 5.2 «Προώθηση της πλατφόρμας και συμφωνίες εταιρικής συνεργασίας»

*Αντικείμενο της ενότητας*

Το αντικείμενο της συγκεκριμένης Δράσης, στην οποία συμμετέχει και ο Επικεφαλής Εταίρος της Πράξης, για την Ε.Σ.Α.μεΑ. αφορά στην προώθηση της πλατφόρμας και στην ανάπτυξη συμφωνιών εταιρικής σχέσης (Partnership Agreements). Στο πλαίσιο αυτό, περιλαμβάνει τη σχεδίαση και ανάπτυξη των ακολούθων: α) υλικό προώθησης, β) δραστηριότητες ευαισθητοποίησης και πληροφόρησης που απευθύνονται σε πιθανούς πελάτες, επιχειρήσεις, τοπικές αρχές, χορηγούς και άλλους ενδιαφερόμενους φορείς (stakeholders), γ) προετοιμασία πακέτων υπηρεσιών (προσφορές) για κάθε σύμπλεγμα (cluster), δ) προσκλήσεις σε υφιστάμενους διασυνοριακούς τεχνίτες (και οι τρεις τύποι πελατών) και υπογραφή συμβάσεων συνεργασίας.

Συγκεκριμένα, ο Ανάδοχος, εκ μέρους της Ε.Σ.Α.μεΑ., θα:

**Α.** Σχεδιάσει και θα αναπτύξει κατάλληλο προωθητικό υλικό

**Β.** Σχεδιάσει και θα υλοποιήσει online δραστηριότητες ενημέρωσης και ευαισθητοποίησης που θα απευθύνονται σε πιθανούς πελάτες, επιχειρήσεις, τοπικές αρχές, χορηγούς και άλλους ενδιαφερόμενους.

**Γ.** Προετοιμάσει πακέτα προσφορών και προσκλήσεις σε υφιστάμενους τεχνίτες της διασυνοριακής περιοχής και θα υπογράψει τυχόν συμβάσεις συνεργασίας.

*Στάδια υλοποίησης - Παραδοτέα - Χρονοδιάγραμμα*

Τα στάδια υλοποίησης είναι τα ακόλουθα:

**Α.** Ανάπτυξη προωθητικού υλικού:

1. Σχεδίαση προωθητικού υλικού για την Ελληνική πλευρά.
2. Έγκριση/Αλλαγές (Ε.Σ.Α.μεΑ.).
3. Διορθώσεις.
4. Τελική Έγκριση (Ε.Σ.Α.μεΑ.).
5. Παράδοση (συσκευασία, μεταφορά) στην ΕΣΑμεΑ. Μετά την τελική έγκριση από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB , τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Προωθητικό υλικό της Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης (στην Αγγλική γλώσσα) | Πέντε (5) μήνες από την υπογραφή της σύμβασης |

**Β**. Online δραστηριότητες ενημέρωσης και ευαισθητοποίησης:

1. Σχεδίαση online καμπάνιας προώθησης στην Ελληνική πλευρά.
2. Έγκριση/Αλλαγές (Ε.Σ.Α.μεΑ.).
3. Υλοποίηση online καμπάνιας προώθησης στην Ελληνική πλευρά.
4. Συγγραφή Έκθεσης πεπραγμένων καμπάνιας προώθησης.
5. Παράδοση (συσκευασία, μεταφορά) στην Ε.Σ.Α.μεΑ. Μετά την τελική έγκριση από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB , τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Έκθεση πεπραγμένων καμπάνιας προώθησης της Πλατφόρμας κοινής προώθησης παραγωγών και προϊόντων χειροτεχνίας και λαϊκής τέχνης | Δέκα πέντε (15) μήνες από την υπογραφή της σύμβασης |

**Γ.** Ενέργειες για συμβάσεις συνεργασίας με παραγωγούς:

1. Σχεδιασμός ενεργειών για την υπογραφή συμφώνων συνεργασίας με παραγωγούς από την ελληνική πλευρά της περιοχής του Προγράμματος.
2. Έγκριση/Αλλαγές (Ε.Σ.Α.μεΑ.).
3. Υλοποίηση ενεργειών για την υπογραφή συμφώνων συνεργασίας με τοπικούς παραγωγούς για την Ελληνική πλευρά.
4. Συγγραφή Έκθεσης πεπραγμένων για τη σύναψη συμφώνων συνεργασίας με τοπικούς παραγωγούς.
5. Παράδοση (συσκευασία, μεταφορά) στην Ε.Σ.Α.μεΑ. Μετά την τελική έγκριση από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB , τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Έκθεση πεπραγμένων για τη σύναψη συμφώνων συνεργασίας με τοπικούς παραγωγούς | Δέκα πέντε (15) μήνες από την υπογραφή της σύμβασης |

### ΕΝΟΤΗΤΑ ΕΡΓΑΣΙΑΣ 4: Παραγωγή επιχειρηματικού σχεδίου, σχεδίου λειτουργίας, εταιρικής ταυτότητας και υλικού προβολής/διάχυσης στο πλαίσιο της Δράσης 3.3 «Κέντρο στήριξης της απασχόλησης για ένταξη σε παραδοσιακές χειροτεχνίες και σχέδια βιωσιμότητας»

*Αντικείμενο της ενότητας*

Το αντικείμενο της συγκεκριμένης Δράσης, στην οποία συμμετέχουν και οι Εταίροι 1, 2, και 6, για την Ε.Σ.Α.μεΑ. είναι:

**Α.** Μια αναλυτική αναφορά που θα περιλαμβάνει την ανάπτυξη του επιχειρηματικού σχεδίου και του σχεδίου λειτουργίας (business and functioning plan) του κοινού *Κέντρου Στήριξης της Απασχόλησης για ένταξη σε παραδοσιακές χειροτεχνίες* της Πράξης.

**Β.** Ανάπτυξη στρατηγικής προώθησης, εταιρικής ταυτότητας (branding identity) και υλικού προώθησης για το Κέντρο Στήριξης της Απασχόλησης. Η στρατηγική θα περιλαμβάνει:

* Σχέδιο Επικοινωνίας και Δημοσιότητας
* Εταιρική Ταυτότητα (branding identity) και υλικό προώθησης (φυλλάδια, λογότυπο, επαγγελματικές κάρτες κ.λπ.)
* Μετατροπή των υλικών προώθησης σε προσβάσιμες ψηφιακές μορφές

*Στάδια υλοποίησης - Παραδοτέα - Χρονοδιάγραμμα*

Τα στάδια υλοποίησης είναι τα ακόλουθα:

**Α.** Για την ανάπτυξη του επιχειρηματικού σχεδίου και σχεδίου λειτουργίας (business and functioning plan) του κοινού Κέντρου Στήριξης της Απασχόλησης για ένταξη σε παραδοσιακές χειροτεχνίες θα παραχθεί μια αναλυτική έκθεση/αναφορά:

1. Σχεδιασμός - Προδιαγραφές - Περιεχόμενα: Οριοθέτηση του αντικειμένου της σχετικής αναλυτικής έκθεσης/αναφοράς, και προσδιορισμό των στόχων της. Ανάλυση του επιχειρηματικού σχεδίου και σχεδίου λειτουργίας, ως προς τους στόχους και τις υπηρεσίες που θα παρέχονται από τα δύο συνδεδεμένα κέντρα της Καβάλας και του Razlog.
2. Συγγραφή των περιεχομένων της αναφοράς (στα αγγλικά).
3. Έγκριση/Αλλαγές (Ε.Σ.Α.μεΑ.).
4. Διορθώσεις και επιμέλεια των περιεχομένων της αναφοράς: Έκδοση των τελικών κειμένων του του επιχειρηματικού και λειτουργικού σχεδίου του Κοινού Κέντρου (στα αγγλικά).
5. Παραγωγή της τελικής αναφοράς (σε κατάλληλη μορφή για πιθανή μελλοντική επίσημη έκδοση σε έντυπη μορφή).
6. Προεκτύπωση (ως δείγμα).
7. Έγκριση/Αλλαγές (Ε.Σ.Α.μεΑ.).
8. Διορθώσεις (επί του στοιχειοθετημένων κειμένων).
9. Τελική Έγκριση (Ε.Σ.Α.μεΑ.).
10. Παράδοση (συσκευασία, μεταφορά) στην ΕΣΑμεΑ. Μετά την τελική έγκριση της αναφοράς από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB, τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Επιχειρηματικό σχέδιο και σχέδιο λειτουργίας του κοινού Κέντρου Στήριξης της Απασχόλησης | Τρεις (3) μήνες από την υπογραφή της σύμβασης |

**Β.** Ανάπτυξη στρατηγικής προώθησης, ταυτότητας επωνυμίας (branding identity) και υλικού προώθησης για το *Κοινό Κέντρο Στήριξης της Απασχόλησης* της Πράξης:

1. Σχεδιασμός - Προδιαγραφές - Περιεχόμενα: Ανάλυση της Στρατηγικής Προβολής και Επικοινωνίας του Κοινού Κέντρου Στήριξης της Απασχόλησης με οριοθέτηση του αντικειμένου του και προσδιορισμό των στόχων του Σχεδίου.
2. Συγγραφή των περιεχομένων του Σχέδιου Προβολής και Επικοινωνίας. Το Σχέδιο θα περιλαμβάνει τουλάχιστον την ανάπτυξη της εταιρικής ταυτότητας (branding identity) και υλικό προώθησης (λογότυπο, επαγγελματικές κάρτες, φυλλάδιο, αφίσα, κ.λπ.).
* Συγγραφή και έκδοση των τελικών κειμένων και περιεχομένων του Σχεδίου.
* Σχεδιασμός του λογοτύπου, της αφίσας, των φακέλων, και των επαγγελματικών καρτών του Κοινού Κέντρου Στήριξης της Απασχόλησης.
* Έγκριση/Αλλαγές (Ε.Σ.Α.μεΑ.).
* Σχεδιασμός και συγγραφή των περιεχομένων του φυλλαδίου του Κοινού Κέντρου Στήριξης της Απασχόλησης (στα ελληνικά).
* Έγκριση/Αλλαγές (Ε.Σ.Α.μεΑ.).
* Διορθώσεις και μετάφραση των περιεχομένων του φυλλαδίου, της αφίσας, των φακέλων, και των επαγγελματικών καρτών στα αγγλικά και βουλγαρικά.
* Παραγωγή του τελικού φυλλαδίου, της αφίσας, των φακέλων, και των επαγγελματικών καρτών σε ελληνικά – αγγλικά - βουλγαρικά (σε κατάλληλη μορφή για μελλοντική επίσημη έκδοση σε έντυπη μορφή και προς ψηφιακή προσβασιμοποίηση - βλ. παρακάτω).
* Προεκτύπωση (ως δείγμα).
* Έγκριση/Αλλαγές (Ε.Σ.Α.μεΑ.).
* Διορθώσεις (επί του στοιχειοθετημένων κειμένων).
* Τελική Έγκριση (Ε.Σ.Α.μεΑ.).
* Παράδοση (συσκευασία, μεταφορά) στην Ε.Σ.Α.μεΑ. Μετά την τελική έγκριση του φυλλαδίου, της αφίσας, των φακέλων, και των επαγγελματικών καρτών από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB, τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.
1. Μεταγραφή / μετατροπή του φυλλαδίου προώθησης σε προσβάσιμες ψηφιακές μορφές. Ο Ανάδοχος θα πρέπει, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί, να μετατρέψει το περιεχομένου του φυλλαδίου σε εναλλακτικές ψηφιακές μορφές (MS Word, Adobe PDF, TXT, MP3, HTML, ακουστική μορφή, κλπ.), οι οποίες θα είναι προσβάσιμες και κατάλληλα σχεδιασμένες για άτομα με αναπηρία. Στη φάση αυτή θα πρέπει να εξασφαλιστεί η προσβασιμότητα και η χρηστικότητα των παρεχόμενων εναλλακτικών μορφών σε σχέση με τις ανάγκες διαφορετικών χρηστών με αναπηρία. Το φυλλάδιο (περίπου 6 σελίδες Α4, με ~250 λέξεις ανά σελίδα) θα πρέπει να εκδοθεί σε τρεις γλώσσες, Ελληνικά, Αγγλικά και Βουλγάρικα. *Τα στάδια υλοποίησης και οι προδιαγραφές είναι ίδια με αυτά στην περίπτωση της 1ης Ενότητας Εργασίας, παρ. Γ.*

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Στρατηγική (Σχέδιο) Προβολής και Επικοινωνίας του κοινού Κέντρου Στήριξης της Απασχόλησης | Τέσσερις (4) μήνες από την υπογραφή της σύμβασης |
| Λογότυπο και έντυπα επικοινωνίας του κοινού Κέντρου Στήριξης της Απασχόλησης (επαγγελματικές κάρτες, φάκελοι, αφίσα, κ.λπ.) σε μορφές κατάλληλες για αναπαραγωγή και χρήση | Τέσσερις (4) μήνες από την υπογραφή της σύμβασης |
| Το φυλλάδιο του κοινού Κέντρου Στήριξης της Απασχόλησης σε μορφή κατάλληλη προς εκτύπωση και σε ψηφιακές μορφές προσβάσιμες για άτομα με αναπηρία (σε τρεις γλώσσες) | Πέντε (5) μήνες από την υπογραφή της σύμβασης |

### ΕΝΟΤΗΤΑ ΕΡΓΑΣΙΑΣ 5: Εκπόνηση προκαταρτικής μελέτης και συμβολή στην Κοινή Στρατηγική της Πράξης SocialCrafts, στο πλαίσιο της Δράσης 4.1 «Προκαταρτικές μελέτες και κοινή ανάπτυξη Στρατηγικής»

*Αντικείμενο της ενότητας*

Συμβολή, εκ μέρους της Ε.Σ.Α.μεΑ., στη *Δράση 4.1 - Προκαταρτικές μελέτες και κοινή ανάπτυξη Στρατηγικής* του *Πακέτου Εργασίας 4 – Ανάπτυξη ικανοτήτων δημιουργών χειροποίητων και παραδοσιακών προϊόντων*, της Πράξης SocialCrafts.

Η συμβολή αφορά εξ’ ολοκλήρου στην υλοποίηση του παραδοτέου D4.4.1 της Πράξης, το οποίο αποτελεί ευθύνη της Ε.Σ.Α.μεΑ. ως Εταίρος υπ’ αριθμόν 4 (PB4) της Πράξης SocialCrafts. Το παραδοτέο D4.4.1 αποτελεί μέρος της Δράσης 4.1 της Πράξης, η οποία περιλαμβάνει και ανάλογες συμβολές (input) και από τους Εταίρους PB5 (Εταίρος 5) και PB6 (Εταίρος 6).

Στόχοι του συνόλου της Δράσης 4.1 είναι:

* Η συλλογή στοιχείων και δεδομένων από τη Διασυνοριακή Περιοχή Ελλάδας – Βουλγαρίας, μέσω ερευνών και μελέτης, με έμφαση στην κοινωνική οικονομία, στις παραδοσιακές χειροτεχνίες και τέχνες, και στην απασχόληση ευάλωτων, μειονεκτούντων και εμποδιζόμενων ατόμων.
* Η ανάλυση και επεξεργασία των συλλεχθέντων πληροφοριών για την κατάρτιση *Κοινής Στρατηγικής* για την υποστήριξη και προώθηση του *μοντέλου SocialCrafts.*
* Η κατάρτιση ειδικού «*Οδηγού για νέες Κοινωνικές Επιχειρήσεις Ένταξης».*

*Στάδια υλοποίησης - Παραδοτέα - Χρονοδιάγραμμα*

**Α.** Συμμετοχή, μέσω ενός (1) εκπροσώπου, του Αναδόχου στις δύο (2) τριήμερες επισκέψεις μελέτης της Πράξης, οι οποίες θα διοργανωθούν στο πλαίσιο της *Δράσης 6.1 – Διεθνείς επισκέψεις μελέτης για την ανταλλαγή καλών πρακτικών*. Οι δαπάνες μετακίνησης, διαμονής και διατροφής περιλαμβάνονται στην αμοιβή του Αναδόχου, και η Ε.Σ.Α.μεΑ. δεν θα καλύψει την όποια άλλη δαπάνη του Αναδόχου. Τον τόπο (εντός της E.E.), και τις ημέρες διεξαγωγής των δύο επισκέψεων μελέτης θα καθορίσει ο Εταίρος 6 (PB6) ο οποίος είναι υπεύθυνος Εταίρος της Δράσης 6.1. Στο πλαίσιο των επισκέψεων, ο/η εκπρόσωπος του Αναδόχου θα αναλάβει να συλλέξει και να καταγράψει πληροφορίες, δεδομένα και τεχνικές /πρακτικές που κρίνονται χρήσιμες και σημαντικές για την εφαρμογή τους στα πεδία της Πράξης, και ειδικότερα για την κατάρτιση της «*Κοινής* *Στρατηγικής»* της Πράξης και του κοινού «*Οδηγού* *για νέες κοινωνικές επιχειρήσεις ένταξης»* της Πράξης (βλ. παρακάτω).

**Β.** Συμμετοχή στην από κοινού κατάρτιση της *Στρατηγικής* της Πράξης για την υποστήριξη και προώθηση του *μοντέλου SocialCrafts*. Η Στρατηγική θα καθορίζει με ακρίβεια τους στόχους, το πλάνο και τα μέσα επίτευξης για σταδιακή ανάπτυξη της κοινωνικής επιχειρηματικότητας στον τομέα της χειροτεχνίας στη Διασυνοριακή Περιοχή, ως σημαντικό μέσο για τη δημιουργία νέων και καλύτερων ευκαιριών εργασίας για ευάλωτα άτομα, συμπεριλαμβανομένων των ατόμων με αναπηρία. Από πλευράς ΕΣΑμεΑ, ο Ανάδοχος θα πρέπει:

1. να συμβάλει στην κατάρτιση των στόχων που θα πρέπει να τεθούν στο πλαίσιο της εν λόγω Στρατηγικής.
2. να συγκεντρώσει πληροφορίες σχετικές με τις ομάδες-στόχο (target groups) και τα χαρακτηριστικά - ανάγκες αυτών που θα πρέπει να ληφθούν υπόψη κατά την κατάρτιση της Στρατηγικής, και ειδικότερα κατά την κατάρτιση του επιχειρησιακού πλάνου ενεργειών και των μέσων που θα προταθούν για την προώθηση της Στρατηγικής. Οι εν λόγω πληροφορίες και τα σχετικά δεδομένα θα πρέπει να συγκεντρωθούν μέσω έρευνας γραφείου, καθώς και βάσει ειδικού ερωτηματολογίου που θα καταρτιστεί από τον Ανάδοχο. Το ερωτηματολόγιο, εφόσον εγκριθεί από την Αναθέτουσα Αρχή, θα διανεμηθεί και συμπληρωθεί από ικανό αριθμό μελών της ομάδας στόχου. Οι πληροφορίες θα πρέπει (α) να αφορούν σε ευάλωτες ομάδες πληθυσμού, (β) να εστιάζουν σε άτομα με αναπηρία, (γ) να διατεθούν υπό τη μορφή έκθεσης και στοιχείων (π.χ., σε Excel ή σε βάση δεδομένων), (δ) να αφορούν στην ελληνική πλευρά της περιοχής του Προγράμματος και (ε) σε κάθε περίπτωση να είναι υπό το πρίσμα των ευρύτερων στόχων της ΕΣΑμεΑ και γενικότερα του οργανωμένου αναπηρικού κινήματος στη χώρα.
3. να αναλύσει τα ευρήματα της έρευνας και της μελέτης, συμπερ. των επισκέψεων μελέτης, και να συντάξει σχετική Έκθεση.

**Γ.** Συμμετοχή στη σύνθεση και διαμόρφωση του Ολοκληρωμένου Σχεδίου της Στρατηγικής της Πράξης, το οποίο θα περιλαμβάνει και τη συμβολή (input) όλων των Εταίρων, σε μια τελική ολοκληρωμένη έκθεση στην Αγγλική γλώσσα. Ο Ανάδοχος θα πρέπει σε αυτή τη φάση:

1. να συμβάλει στον προσδιορισμό της φύσης και των απαιτούμενων ποιοτικών χαρακτηριστικών των ενεργειών και των μέσων που θα προταθούν στο πλαίσιο της Στρατηγικής, και στον προσδιορισμό κατάλληλων δεικτών και μεθοδολογίας για την παρακολούθηση και αξιολόγηση της επίτευξης των αρχικών στόχων.
2. να ανταποκριθεί επαρκώς στις ανάγκες που θα προκύψουν ως προς την τελική επιμέλεια του τελικού σχεδίου της Στρατηγικής για τη διασφάλιση της ορθής αποτύπωσης της θέσης και των πληροφοριών της Ε.Σ.Α.μεΑ. σε αυτό.

**Δ.** Συμμετοχή στην κατάρτιση ειδικού *Οδηγού για νέες Κοινωνικές Επιχειρήσεις Ένταξης*, με έμφαση, όπου είναι απαραίτητο, σε ανάγκες, τεχνικές και πρακτικές που αφορούν στην αναπηρία, τη μη διάκριση και την προσβασιμότητα για τα άτομα με αναπηρία. Από πλευράς Ε.Σ.Α.μεΑ., ο Ανάδοχος θα πρέπει να συγγράψει και παραδώσει τα εξής αυτοτελή κεφάλαια στην Αγγλική γλώσσα:

1. Ορισμός και έννοιες των Κοινωνικών Επιχειρήσεων Ένταξης
2. Μοντέλα και τύποι Κοινωνικών Επιχειρήσεων Ένταξης ανά την Ευρώπη
3. Παραδείγματα Καλών Πρακτικών, με έμφαση στον τομέα παραγωγής χειροτεχνιών και παραδοσιακών τεχνών
4. Οδηγίες προς επιχειρήσεις για την απασχόληση εργαζομένων με αναπηρία

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Κείμενο στρατηγικών στόχων, ως συμβολή της Ε.Σ.Α.μεΑ. για τη διαμόρφωση Κοινής Στρατηγικής της Πράξης, υπό τη μορφή έκθεσης στην Αγγλική γλώσσα | Ένα (1) μήνα από την ημερομηνία υπογραφής της σύμβασης |
| Κείμενο συμπερασμάτων των ολοκληρωμένων επισκέψεων μελέτης, υπό τη μορφή έκθεσης στην Αγγλική γλώσσα | Εντός 14 ημερολογιακών ημερών από την ημερομηνία ολοκλήρωσης της τελευταίας επίσκεψης μελέτης |
| Αποτελέσματα της έρευνας και της μελέτης για τις ομάδες-στόχο, υπό τη μορφή έκθεσης «Ανάγκες των ευάλωτων ομάδων και καλές πρακτικές για ένταξη και ικανοποίηση ειδικών αναγκών» και στοιχείων στην Αγγλική γλώσσα | Τρεις (3) μήνες από την υπογραφή της σύμβασης |
| Παρατηρήσεις και επιπλέον κείμενο, ως συμβολή της Ε.Σ.Α.μεΑ., κατά την τελική επιμέλεια της Κοινής Στρατηγικής, υπό τη μορφή έκθεσης στην Αγγλική γλώσσα | Εντός 21 ημερολογιακών ημερών από την ημερομηνία που η εν λόγω έκδοση του τελικού σχεδίου διατεθεί στον Ανάδοχο |
| Τέσσερα (4) αυτοτελή κεφάλαια του Οδηγού για νέες Κοινωνικές Επιχειρήσεις Ένταξης, υπό τη μορφή έκθεσης στην Αγγλική γλώσσα | Πέντε (5) μήνες από την υπογραφή της σύμβασης |

### ΕΝΟΤΗΤΑ ΕΡΓΑΣΙΑΣ 6: Υπηρεσίες με σκοπό τη δικτύωση στο πλαίσιο της Δράσης 5.5 «Δικτύωση με διεθνείς οργανισμούς, εκπαιδευτικά ιδρύματα κ.λπ.»

*Αντικείμενο της ενότητας*

Το αντικείμενο της συγκεκριμένης Δράσης, στην οποία συμμετέχουν και οι Εταίροι 1, 3, 5 και 6, για την Ε.Σ.Α.μεΑ. είναι η δικτύωση με διεθνείς οργανισμούς, εκπαιδευτικά ιδρύματα κ.λπ. και η συμμετοχή σε βασικές εκδηλώσεις για την προώθηση της Πράξης.

Οι κύριοι στόχοι της δικτύωσης, της ομαδοποίησης (clustering) και της συνεργασίας είναι:

* Η αύξηση της προβολής και των δραστηριοτήτων της Πράξης
* Η δημιουργία ενός επαγγελματικού δικτύου για την Κοινωνική Οικονομία
* Η αναζήτηση κοινών λύσεων
* Η συνεργασία με άλλους φορείς κ.ά.

Η Ε.Σ.Α.μεΑ., όπως οι υπόλοιποι Εταίροι που αναφέρθηκαν παραπάνω, θα εργασθεί για τη δικτύωση με τα ενδιαφερόμενα μέρη στις περιφέρειές τους, και θα συμμετέχει σε βασικές δραστηριότητες / εκδηλώσεις για την προώθηση της Πράξης. Σε αυτή την κατεύθυνση, η συμβολή του Αναδόχου αφορά στα εξής:

* Αναζήτηση και επιλογή κατάλληλου/-ων οργανισμού/-ών / συνεργάτη/-ών βάσει συμβατότητας στοιχείων Ε.Σ.Α.μεΑ. με στοιχεία πιθανών οργανισμών.
* Ανάπτυξη ενός κοινού οράματος (καλή επικοινωνία, κοινοί στόχοι κ.λπ.).
* Εξασφάλιση μακροζωίας.

*Στάδια υλοποίησης - Παραδοτέα - Χρονοδιάγραμμα*

Τα στάδια υλοποίησης είναι τα ακόλουθα:

1. Εύρεση και επιλογή κατάλληλου/-ων οργανισμού/-ών / συνεργάτη/-ών / Εταίρου/-ων.
2. Έγκριση/Αλλαγές (Ε.Σ.Α.μεΑ.): Ενημέρωση και συμφωνία με την Ε.Σ.Α.μεΑ. για τους πιθανούς συνεργάτες του δικτύου.
3. Επικοινωνία και συνεργασία με δυνητικούς Εταίρους για τον κοινό καθορισμό πλαισίου λειτουργίας του δικτύου.
4. Υλοποίηση ενεργειών για την ανάπτυξη κοινού οράματος, στόχων και πολιτικής, για τη διασφάλιση μακροζωίας του δικτύου, και για τη διάχυση των αποτελεσμάτων του δικτύου με διάφορους τρόπους.
5. Συγγραφή ενδιάμεσης και τελικής Έκθεσης πεπραγμένων για τη δικτύωση για τις ανάγκες της Πράξης.
6. Παράδοση (συσκευασία, μεταφορά) στην Ε.Σ.Α.μεΑ. Μετά την τελική έγκριση από την Ε.Σ.Α.μεΑ., ο Ανάδοχος οφείλει να παραδώσει στην Ε.Σ.Α.μεΑ. το σύνολο του υλικού που παράχθηκε και συγκεντρώθηκε στη διάρκεια των ανωτέρω εργασιών, έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί. Ο Ανάδοχος θα πρέπει επίσης να παραδώσει στην Ε.Σ.Α.μεΑ. σε CD, DVD ή USB , τα αρχεία του τελικού προτύπου (δηλ. τα πηγαία αρχεία) σε μορφή κατάλληλη για επανέκδοση και αναπαραγωγή στο μέλλον από την Ε.Σ.Α.μεΑ. έως και την καταληκτική ημερομηνία όπως αυτή ορίζεται για τα παραδοτέα στον πίνακα που ακολουθεί.

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Ενδιάμεση έκθεση πεπραγμένων για τη δικτύωση για τις ανάγκες της Πράξης | Οκτώ (8) μήνες από την υπογραφή της σύμβασης |
| Τελική έκθεση πεπραγμένων για τη δικτύωση για τις ανάγκες της Πράξης | Δέκα πέντε (15) μήνες από την υπογραφή της σύμβασης |

### ΕΝΟΤΗΤΑ ΕΡΓΑΣΙΑΣ 7: Υπηρεσίες άτυπης εκπαίδευσης στο πλαίσιο των Δράσεων 3.1 «Ενημέρωση-ευαισθητοποίηση και παροχή στήριξης προσωπικής ανάπτυξης», 3.2 «Προώθηση κοινωνικής επιχειρηματικότητας και αυτό-απασχόλησης στον τομέα των παραδοσιακών τεχνών», και 4.1 «Προώθηση της μη διάκρισης και κοινωνικής αντίληψης σε παραδοσιακούς τεχνίτες της Διασυνοριακής Περιοχής»

*Προοίμιο*

Στο πλαίσιο της Δράσης 3.1 «Ενημέρωση-ευαισθητοποίηση και παροχή στήριξης προσωπικής ανάπτυξης» του Πακέτου Εργασίας 3 «Ανάπτυξη ικανοτήτων μεταξύ ευπαθών ομάδων» της Πράξης, θα διοργανωθούν τετραήμερα τοπικά εργαστήρια για μέλη των ευάλωτων μελών (μειονεκτούντα άτομα). Η ενότητα των εργαστηρίων αυτών έχει τους εξής στόχους: (α) να ενημερώσει-ευαισθητοποιήσει τους συμμετέχοντες και να τονώσει την αυτοπεποίθησή τους, (β) να προετοιμάσει τους συμμετέχοντες κατάλληλα ώστε να μπορούν να προσαρμοστούν εύκολα στο εκάστοτε εργασιακό περιβάλλον και να διατηρήσουν τη θέση εργασίας τους, (γ) να παρέχει στους συμμετέχοντες εξειδικευμένη κατάρτιση σε επιλεγμένες τεχνικές χειροτεχνίας και παραδοσιακών τεχνών της περιοχής του Προγράμματος, (δ) να προετοιμάσει τους συμμετέχοντες για αναζήτηση εργασίας (σύνταξη βιογραφικού σημειώματος, προετοιμασία για συμμετοχή σε συνεντεύξεις κ.λπ.). Σύμφωνα με τον σχεδιασμό της Πράξης, θα διοργανωθούν συνολικά τέσσερα (4) εργαστήρια στις εξής πόλεις της Ελλάδας και Βουλγαρίας: Καβάλα, Κομοτηνή (ή Ξάνθη), Μπλαγκόεβγκραντ και Χάσκοβο.

Στο πλαίσιο της Δράσης 3.2 «Προώθηση κοινωνικής επιχειρηματικότητας και αυτό-απασχόλησης στον τομέα των παραδοσιακών τεχνών» του Πακέτου Εργασίας 3, θα διοργανωθούν τετραήμερα τοπικά εργαστήρια, επίσης για μέλη των ευάλωτων μελών (μειονεκτούντα άτομα). Η ενότητα των εργαστηρίων αυτών έχει τους εξής στόχους: (α) να μεταδώσει στους συμμετέχοντες πληροφορίες και γνώσεις σχετικά με την αυτό-απασχόληση και την κοινωνική επιχειρηματικότητα, με έμφαση στην επίδειξη / παρουσίαση ανάλογων επιτυχημένων ιστοριών, (β) να προετοιμάσει και καθοδηγήσει τους συμμετέχοντες ως προς την ίδρυση και διαχείριση δικής τους κοινωνικής επιχείρησης παραγωγής χειροποίητων ή/και παραδοσιακών προϊόντων, και (γ) να βελτιώσει τις γνώσεις Η/Υ των συμμετεχόντων και να τους καταρτίσει σε εφαρμογές γραφείου και ειδικές εφαρμογές που θα βελτιώσουν την ικανότητά τους να διαχειριστούν τις επιχειρήσεις τους. Σύμφωνα με τον σχεδιασμό της Πράξης, θα διοργανωθούν συνολικά δύο (2) εργαστήρια στις εξής πόλεις της Ελλάδας και Βουλγαρίας: Δράμα (ή Κομοτηνή ή Ξάνθη) και Μπλαγκόεβγκραντ.

Στο πλαίσιο της Δράσης 4.2 «Προώθηση της μη διάκρισης και κοινωνικής αντίληψης σε παραδοσιακούς τεχνίτες της Διασυνοριακής Περιοχής» του Πακέτου Εργασίας 4 «Ανάπτυξη ικανοτήτων μεταξύ παραγωγών χειροποίητων και παραδοσιακών προϊόντων της Διασυνοριακής Περιοχής», θα διοργανωθούν διήμερα τοπικά εργαστήρια για υπάρχοντες δημιουργούς χειροποίητων και παραδοσιακών προϊόντων στη Διασυνοριακή Περιοχή (τεχνίτες). Η ενότητα των εργαστηρίων αυτών έχει τους εξής στόχους: (α) να ευαισθητοποιήσει τους συμμετέχοντες να υιοθετήσουν φιλοσοφία κοινωνικής επιχειρηματικότητας, (β) να εισάγει τους συμμετέχοντες σε έννοιες της κοινωνικής οικονομίας, (γ) να παρουσιάσει επιτυχημένα παραδείγματα κοινωνικής επιχειρηματικότητας, (δ) να ενημερώσει και εμφυσήσει στους συμμετέχοντες κοινωνική αντίληψη, και ειδικότερα πρακτικές ίσων ευκαιριών και ένταξης για όλους, και (ε) να προετοιμάσει κατάλληλα τους συμμετέχοντες ώστε να είναι σε θέση να προσλάβουν μειονεκτούντα άτομα, να μπορούν να ανταποκριθούν στην όποια διαφορετικότητά τους, και να μπορούν να τα ενισχύσουν με στόχο την παραγωγικότητα. Σύμφωνα με τον σχεδιασμό της Πράξης, θα διοργανωθούν συνολικά έξι (6) εργαστήρια στις εξής πόλεις της Ελλάδας και Βουλγαρίας: Καβάλα, Αλεξανδρούπολη, Κομοτηνή (ή Ξάνθη), Μπλαγκόεβγκραντ, Χάσκοβο και Ράζλογκ.

*Αντικείμενο της ενότητας*

Στην Πράξη SocialCrafts, η Ε.Σ.Α.μεΑ., μεταξύ άλλων, έχει αναλάβει την παραγωγή του απαραίτητου εκπαιδευτικού υλικού για τα παραπάνω εργαστήρια της Πράξης καθώς και την υποστήριξη των τοπικών οργανωτών των εργαστηρίων (Εταίροι 2, 3 και 6) μέσω της διάθεσης εξειδικευμένων εκπαιδευτών.

Για τις ανάγκες αυτές, ο Ανάδοχος θα πρέπει να παρέχει τρεις εκπαιδευτές:

Α. Έναν (1) εκπαιδευτή με αντικείμενο την κοινωνική επιχειρηματικότητα και την απασχόληση μειονεκτούντων ατόμων

Β. Έναν (1) εκπαιδευτή με αντικείμενο την αναπηρία, εφαρμογές των ΤΠΕ και την αύξηση της παραγωγικότητας απασχολούμενων που προέρχονται από ευάλωτες ομάδες

Γ. Έναν (1) εκπαιδευτή με αντικείμενο τη γενική χειροτεχνία και τις παραδοσιακές χειροποίητες κατασκευές και τεχνοτροπίες

Τον ακριβή χώρο, και τις ημέρες διεξαγωγής των τριών εργαστηρίων, θα καθορίσουν οι διοργανωτές Εταίροι, οι οποίοι αναλαμβάνουν και τα έξοδα διοργάνωσης αυτών, συμπεριλαμβανομένης της μετάφρασης, της αναπαραγωγής και διανομής του εκπαιδευτικού υλικού στους συμμετέχοντες, καθώς και της παροχής διερμηνέων στην τοπική γλώσσα.

Οι δαπάνες μετακίνησης, διαμονής και διατροφής για τη συμμετοχή στα εργαστήρια, καθώς και της προμήθειας των απαιτούμενων πρώτων υλών περιλαμβάνονται στην αμοιβή του Αναδόχου, και η Ε.Σ.Α.μεΑ. δεν θα καλύψει την όποια άλλη δαπάνη.

*Στάδια υλοποίησης - Παραδοτέα - Χρονοδιάγραμμα*

**Α.** Ο/Η Εκπαιδευτής/-τρια με αντικείμενο την κοινωνική επιχειρηματικότητα και την απασχόληση μειονεκτούντων ατόμων θα παρέχει, εκ μέρους της Ε.Σ.Α.μεΑ. τις παρακάτω υπηρεσίες:

* Συγγραφή εκπαιδευτικού υλικού με συγκεκριμένη θεματολογία.
* Συμμετοχή ως Εκπαιδευτής/-τρια στα εργαστήρια που θα διοργανώσουν οι Εταίροι 1, 2, 3 και 6.
* Υποστήριξη και καθοδήγηση των τοπικών οργανωτών των εργαστηρίων, ως προς την κατάρτιση του προγράμματος των εργαστηρίων.

Πιο συγκεκριμένα, οι υπηρεσίες που θα παρέχει ο/η Εκπαιδευτής/-τρια, εκ μέρους της Ε.Σ.Α.μεΑ. για την υλοποίηση των παραπάνω, είναι:

Συμβολή στη Δράση 3.1 της Πράξης SocialCrafts

Η συμβολή αφορά:

1. Στην προετοιμασία και παράδοση εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στη **δεύτερη ημέρα** του προγράμματος των εργαστηρίων (έξι εκπαιδευτικές ώρες), η οποία θα εστιάζει στην προετοιμασία και ενίσχυση των συμμετεχόντων (μειονεκτούντα άτομα) για την εύρεση, προσαρμογή και διατήρηση της εργασίας (π.χ., στρατηγικές αναζήτησης εργασίας, προετοιμασία βιογραφικού σημειώματος & συνοδευτικής επιστολής, προετοιμασία για συνέντευξη επιλογής προσωπικού, ενίσχυση αυτογνωσίας & διαδικασίες λήψης απόφασης, κ.λπ.).
2. Στην υποστήριξη των τοπικών οργανωτών των εργαστηρίων (Εταίροι 2, 3 και 6) για την κατάρτιση και υλοποίηση του προγράμματος που αφορά στην **τέταρτη ημέρα** των εργαστηρίων, δηλαδή την «Ημέρα Καριέρας», η οποία θα προσφέρει την ευκαιρία στους συμμετέχοντες (μειονεκτούντα άτομα) να γνωρίσουν τοπικούς παραγωγούς (τεχνίτες), να παρακολουθήσουν παρουσιάσεις και ομιλίες των παραγωγών, και να συμμετέχουν σε συνεντεύξεις εργασίας.
3. Στη συμμετοχή ως εκπαιδευτής/-τρια για το σεμινάριο της **δεύτερης ημέρας** (έξι εκπαιδευτικές ώρες)καιως διευκολυντής/-τρια της **τέταρτης ημέρας** (έξι ώρες) του προγράμματος των τριών (3) εργαστηρίων που θα διοργανώσουν οι Εταίροι 2, 3 και 6 στις πόλεις της Ελλάδας και Βουλγαρίας: Καβάλα, Κομοτηνή (ή Ξάνθη) και Μπλαγκόεβγκραντ (συνολικά 36 ώρες).

Συμβολή στη Δράση 3.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στην **πρώτη ημέρα** του προγράμματος των εργαστηρίων (έξι εκπαιδευτικές ώρες), η οποία θα έχει ως στόχο να μεταδώσει στους συμμετέχοντες (μειονεκτούντα άτομα) πληροφορίες και γνώσεις σχετικά με την αυτό-απασχόληση και την κοινωνική επιχειρηματικότητα, με έμφαση στην επίδειξη / παρουσίαση ανάλογων επιτυχημένων ιστοριών.
2. Στη συμμετοχή ως εκπαιδευτής/-τρια για το σεμινάριο της **πρώτης ημέρας** (έξι εκπαιδευτικές ώρες) του προγράμματος των δύο (2) εργαστηρίων που θα διοργανώσουν οι Εταίροι 3 και 6 στις πόλεις της Ελλάδας και Βουλγαρίας: Δράμα (ή Κομοτηνή ή Ξάνθη) και Μπλαγκόεβγκραντ (Blagoevgrad) (συνολικά 12 ώρες).

Συμβολή στη Δράση 4.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στην **πρώτη ημέρα** του προγράμματος των εργαστηρίων (έξι εκπαιδευτικές ώρες), η οποία θα έχει ως στόχο να ευαισθητοποιήσει τους συμμετέχοντες (τεχνίτες) να υιοθετήσουν φιλοσοφία κοινωνικής επιχειρηματικότητας, να τους εισάγει σε έννοιες της κοινωνικής οικονομίας, και να τους παρουσιάσει επιτυχημένα παραδείγματα κοινωνικής επιχειρηματικότητας.
2. Στη συμμετοχή ως εκπαιδευτής/-τρια για το σεμινάριο της **πρώτης ημέρας** (έξι εκπαιδευτικές ώρες) του προγράμματος των πέντε (5) εργαστηρίων που θα διοργανώσουν οι Εταίροι 1, 2, 3 και 6 στις πόλεις της Ελλάδας και Βουλγαρίας: Καβάλα, Αλεξανδρούπολη, Κομοτηνή (ή Ξάνθη), Μπλαγκόεβγκραντ (Blagoevgrad), και Ράζλογκ (Razlog) (συνολικά 30 ώρες).

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Εκπαιδευτικό υλικό, στην Ελληνική ή στην Αγγλική Γλώσσα, για τις παραπάνω θεματικές ενότητες | Ένα (1) μήνα από την υπογραφή της σύμβασης |
| Απολογιστική Έκθεση, στην Ελληνική γλώσσα | Με τη λήξη των δέκα (10) εργαστηρίων στα οποία θα συμμετάσχει ως Εκπαιδευτής/-τρια |

**B.** Ο/Η Εκπαιδευτής/-τρια με αντικείμενο την αναπηρία, εφαρμογές των ΤΠΕ και την αύξηση της παραγωγικότητας απασχολούμενων που προέρχονται από ευάλωτες ομάδες θα παρέχει, εκ μέρους της Ε.Σ.Α.μεΑ. τις παρακάτω υπηρεσίες:

* Συγγραφή εκπαιδευτικού υλικού με συγκεκριμένη θεματολογία.
* Συμμετοχή ως Εκπαιδευτής/-τρια στα εργαστήρια που θα διοργανώσουν οι Εταίροι 1, 2, 3 και 6.
* Υποστήριξη και καθοδήγηση των τοπικών οργανωτών των εργαστηρίων, ως προς την κατάρτιση του προγράμματος των εργαστηρίων.

Πιο συγκεκριμένα, οι υπηρεσίες που θα παρέχει ο/η Εκπαιδευτής/-τρια, εκ μέρους της Ε.Σ.Α.μεΑ. για την υλοποίηση των παραπάνω, είναι:

Συμβολή στη Δράση 3.1 της Πράξης SocialCrafts

Η συμβολή αφορά:

1. Στην προετοιμασία και παράδοση εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στην **πρώτη ημέρα** του προγράμματος των εργαστηρίων (έξι εκπαιδευτικές ώρες), η οποία θα εισάγει τους συμμετέχοντες (μειονεκτούντα άτομα) σε έννοιες και αρχές ίσων ευκαιριών και μη διάκρισης, καθώς και στη σύγχρονη προσέγγιση της αναπηρίας, και θα παρουσιάσει καλές πρακτικές και παραδείγματα με στόχο την τόνωση της αυτοπεποίθησης και την ενεργοποίηση των συμμετεχόντων.
2. Στη συμμετοχή ως εκπαιδευτής/-τρια για το σεμινάριο της **πρώτης ημέρας** (έξι εκπαιδευτικές ώρες)του προγράμματος των τριών (3) εργαστηρίων που θα διοργανώσουν οι Εταίροι 2, 3 και 6 στις πόλεις της Ελλάδας και Βουλγαρίας: Καβάλα, Κομοτηνή (ή Ξάνθη) και Μπλαγκόεβγκραντ (συνολικά 18 ώρες).

Συμβολή στη Δράση 3.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στην **τρίτη και τέταρτη ημέρα** του προγράμματος των εργαστηρίων (έξι εκπαιδευτικές ώρες / ανά ημέρα), η οποία θα έχει ως στόχο να βελτιώσει τις γνώσεις Η/Υ των συμμετεχόντων (μειονεκτούντα άτομα) και να τους καταρτίσει σε εφαρμογές γραφείου και ειδικές εφαρμογές που θα βελτιώσουν την ικανότητά τους να διαχειριστούν τις επιχειρήσεις τους.
2. Στη συμμετοχή ως εκπαιδευτής/-τρια για τα σεμινάρια της **τρίτης και τέταρτης μέρας** (έξι εκπαιδευτικές ώρες / ανά ημέρα) του προγράμματος των δύο (2) εργαστηρίων που θα διοργανώσουν οι Εταίροι 3 και 6 στις πόλεις της Ελλάδας και Βουλγαρίας: Δράμα (ή Κομοτηνή ή Ξάνθη) και Μπλαγκόεβγκραντ (συνολικά 24 ώρες).

Συμβολή στη Δράση 4.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στη **δεύτερη ημέρα** του προγράμματος των εργαστηρίων (έξι εκπαιδευτικές ώρες), η οποία θα έχει ως στόχο να ενημερώσει και εμφυσήσει στους συμμετέχοντες (τεχνίτες) κοινωνική αντίληψη, και ειδικότερα πρακτικές ίσων ευκαιριών και ένταξης για όλους, και να τους προετοιμάσει κατάλληλα ώστε να είναι σε θέση να προσλάβουν μειονεκτούντα άτομα, να μπορούν να ανταποκριθούν στην όποια διαφορετικότητά τους, και να μπορούν να τα ενισχύσουν με στόχο την παραγωγικότητα.
2. Στη συμμετοχή ως Εκπαιδευτής/-τρια για το σεμινάριο της **δεύτερης ημέρας** (έξι εκπαιδευτικές ώρες) του προγράμματος των πέντε (5) εργαστηρίων που θα διοργανώσουν οι Εταίροι 1, 2, 3 και 6 στις πόλεις της Ελλάδας και Βουλγαρίας: Καβάλα, Αλεξανδρούπολη, Κομοτηνή (ή Ξάνθη), Μπλαγκόεβγκραντ και Ράζλογκ (συνολικά 30 ώρες).

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Εκπαιδευτικό υλικό, στην Ελληνική ή στην Αγγλική Γλώσσα, για τις παραπάνω θεματικές ενότητες | Ένα (1) μήνα από την υπογραφή της σύμβασης |
| Απολογιστική Έκθεση, στην Ελληνική γλώσσα | Με τη λήξη των δέκα (10) εργαστηρίων στα οποία θα συμμετάσχει ως Εκπαιδευτής/-τρια |

**Γ.** Ο/Η Εκπαιδευτής/-τρια με αντικείμενο τη γενική χειροτεχνία και τις παραδοσιακές χειροποίητες κατασκευές και τεχνοτροπίες θα παρέχει, εκ μέρους της Ε.Σ.Α.μεΑ. τις παρακάτω υπηρεσίες:

* Συμμετοχή ως Εκπαιδευτής/-τρια στα εργαστήρια που θα διοργανώσουν οι Εταίροι 2, 3 και 6.
* Διάθεση υλικών (πρώτες ύλες και εργαλεία) στους συμμετέχοντες για επίδειξη τεχνικών και δημιουργική απασχόληση τους.

Πιο συγκεκριμένα, οι υπηρεσίες που θα παρέχει ο/η Εκπαιδευτής/-τρια προς την Ε.Σ.Α.μεΑ. για την υλοποίηση των παραπάνω είναι:

Συμβολή στη Δράση 3.1 της Πράξης SocialCrafts

Η συμβολή αφορά:

1. Στην προετοιμασία ενός μονοήμερου σεμιναρίου χειροτεχνίας (κατάρτιση προγράμματος, προετοιμασία διαφανειών και σημειώσεων συμμετεχόντων, προμήθεια/διάθεση πρώτων υλών και λοιπού υποστηρικτικού υλικού, κ.λπ.) που αφορά στην **τρίτη ημέρα** του προγράμματος των εργαστηρίων (έξι εκπαιδευτικές ώρες), η οποία θα εισάγει τους συμμετέχοντες (μειονεκτούντα άτομα) σε έννοιες γενικής χειροτεχνίας και σε παραδοσιακές χειροποίητες κατασκευές και τεχνοτροπίες. Το σεμινάριο της τρίτης ημέρας θα πρέπει να έχει εκπαιδευτικό χαρακτήρα που θα συγκεντρώνει αλλά και θα συνδυάζει διάφορες σύγχρονες και παλιές τεχνικές που όμως έχουν πάντα διαχρονική αξία και σημασία. Μέσα από το σεμινάριο οι συμμετέχοντες θα έρθουν σε επαφή με διάφορες τεχνικές και υλικά, ώστε ο καθένας να μπορεί να επιλέξει αυτό που του ταιριάζει και τον ευχαριστεί περισσότερο. Οι τεχνικές που θα παρουσιασθούν δεν πρέπει να απαιτούν πείρα ή ιδιαίτερες καλλιτεχνικές ικανότητες, αλλά αξιοποίηση της φαντασίας και της δημιουργικότητας, με στόχο να ενεργοποιηθούν οι συμμετέχοντες. Ανάλογα με τις δεξιότητες, τις επιθυμίες και τις εκπαιδευτικές τους ανάγκες, θα χωρίζονται σε ομάδες και θα συμμετέχουν στις δραστηριότητες εκπαίδευσης και παραγωγής. Οι βασικοί εκπαιδευτικοί στόχοι του εργαστηρίου είναι: (α) Η καλλιέργεια του αισθήματος της δημιουργικότητας, (β) η επίδειξη και η ανάπτυξη δεξιοτήτων ώστε να τονωθεί το ενδιαφέρον των συμμετεχόντων να κατασκευάζουν χειροτεχνίες μέσα από παραδοσιακές αλλά και σύγχρονες τεχνικές, (γ) η βελτίωση πρακτικών και δημιουργικών δεξιοτήτων ως προς την ποιότητα των κατασκευών τους, (δ) η ανάπτυξη του αισθήματος της συνέπειας και της υπευθυνότητας αλλά και η τήρηση χρονοδιαγράμματος και κανόνες εργασίας, (ε) η συνεργασία με άλλα μέλη ομάδος και εκπαιδευτές, και (στ) η δημιουργική απασχόληση ελεύθερου χρόνου και η τόνωση της φαντασίας μέσα από αυτή. Ενδεικτικά αντικείμενα: υφαντική / κεντητική, χαρτοϋφαντική, αγγειοπλαστική, ξυλοτεχνία, λιθογλυπτική, μεταλλοτεχνία, ψαθοποιεία, υαλογραφία, ζωγραφική σε ρούχα ή/και ξύλο, ντεπουάζ, κατασκευή ειδών δώρων και εποχιακών χειροτεχνιών, συσκευασία, κατασκευή κοσμημάτων, παρασκευή αρωματικών ειδών, παραδοσιακή κουζίνα.
2. Στη συμμετοχή ως εκπαιδευτής/-τρια για το σεμινάριο της **τρίτης ημέρας** (έξι εκπαιδευτικές ώρες)του προγράμματος των τριών (3) εργαστηρίων που θα διοργανώσουν οι Εταίροι 2, 3 και 6 στις πόλεις της Ελλάδας και Βουλγαρίας: Καβάλα, Κομοτηνή (ή Ξάνθη) και Μπλαγκόεβγκραντ (συνολικά 18 ώρες).
3. Στην προμήθεια και διανομή πρώτων υλών και εργαλείων στους συμμετέχοντες για την επίδειξη τεχνικών και τη δημιουργική απασχόλησή τους (συνολικά 150 άτομα).

Συμβολή στη Δράση 3.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (κατάρτιση προγράμματος, προετοιμασία διαφανειών, σημειώσεων συμμετεχόντων, και λοιπού υποστηρικτικού υλικού) που αφορά στη **δεύτερη ημέρα** του προγράμματος των εργαστηρίων (έξι εκπαιδευτικές ώρες), η οποία θα έχει ως στόχο να προετοιμάσει και να καθοδηγήσει τους συμμετέχοντες (μειονεκτούντα άτομα) ως προς τη δημιουργία και διαχείριση δικού τους εργαστηρίου παραγωγής χειροποίητων ή/και παραδοσιακών προϊόντων.
2. Στη συμμετοχή ως εκπαιδευτής/-τρια για το σεμινάριο της **δεύτερης ημέρας** (έξι εκπαιδευτικές ώρες) του προγράμματος των δύο (2) εργαστηρίων που θα διοργανώσουν οι Εταίροι 3 και 6 στις πόλεις της Ελλάδας και Βουλγαρίας: Δράμα (ή Κομοτηνή ή Ξάνθη) και Μπλαγκόεβγκραντ (συνολικά 12 ώρες).

|  |  |
| --- | --- |
| **ΠΑΡΑΔΟΤΕΑ** | **ΠΑΡΑΔΟΣΗ** |
| Εκπαιδευτικό υλικό, στην Ελληνική ή στην Αγγλική Γλώσσα, για τις παραπάνω θεματικές ενότητες | Ένα (1) μήνα από την υπογραφή της σύμβασης |
| Απολογιστική Έκθεση, στην Ελληνική γλώσσα | Με τη λήξη των πέντε (5) εργαστηρίων στα οποία θα συμμετάσχει ως Εκπαιδευτής/-τρια |

**Όλα τα παραδοτέα θα υποβάλλονται στην Ε.Σ.Α.μεΑ. για τελική έγκριση.**

## Παράρτημα II: ΥΠΟΔΕΙΓΜΑ ΕΕΕΣ

## Παράρτημα IIΙ: ΣΧΕΔΙΟ ΣΥΜΒΑΣΗΣ